url
stringlengths 15
6.61k
| text
stringlengths 104
197k
|
|---|---|
https://beauty.ulifestyle.com.hk/tag/28037/%E4%B8%8A%E7%8F%AD%E6%89%8B%E8%A2%8B
|
網購COACH手袋低至香港價53折！限時買袋減$800！低價入手Swinger腋下包！
COACH新品手袋低至香港價65折！限時75折！春夏新袋/銀包最平$430入手！
COACH手袋網購減價低至35折！大容量袋款$1200買到！附額外6折優惠碼！
盤點15大方形Box手袋！經典馬車/馬銜金釦！濃厚復古氣息！
12款名牌返工Tote Bag推介！部分減至半價！容量大、返工體面百搭之選！
精選7款名牌信封形手袋！上班族必備知性款式！GUCCI、YSL、LV！
嚴選15個ZARA最值得入手的手袋！款式媲美大牌！全部$600以下！
18款$3000以下OL手袋推介！返工百搭、容量大Tote Bag！易襯奶油白、大地色！
|
https://onesportpro.hk/soccer-life/%E3%80%90%E6%AD%90%E5%9C%8B%E7%9B%83%E3%80%91%E8%A5%BF%E7%8F%AD%E7%89%99%E5%8F%8D%E5%8B%9D%E6%B3%95%E5%9C%8B%EF%BC%9B16%E6%AD%B2%E5%A4%A9%E6%89%8D%E5%AE%8C%E5%8B%9D%E9%BA%A5%E7%B8%BD%EF%BC%81%E7%A5%9E/
|
天才少年神級入球，麥巴比黯然無光！周三凌晨4強，耶馬以16歲362日，得出一個改寫歷史嘅世界波，協助西班牙以2:1反勝法國，殺入周一凌晨決賽，屆時耶馬剛滿17歲。
8強淘汰德國，西班牙付出極大代價，中場柏迪被踢傷，右後衛卡拿積領紅，對德國時入替柏迪，取得入球兼助攻嘅丹尼爾奧莫，順理成章做正選。較令人擔心嘅係右後衛，老將捷西斯拿華斯擔正，法國亦吼準呢點，麥巴比去佢最擅長嘅左路，頻頻爆破拿華斯，中間用高路梅安尼衝刺。
開波前有記者問迪甘斯：「好多人話法國悶死人喎！」呢位法國領隊答得好晦氣：「嫌悶咪唔好睇囉！」。結果同決賽周前5場相比，法國踢得進取好多，開波8分鐘由麥巴比傳送遠柱，高路梅安尼頭槌破網。法國領先1:0，並終於得到決賽周至今首個運動戰入球。
計年紀，拿華斯可以做耶馬老竇，耶馬見老竇被恰，21分鐘發揮天才射術，禁區外用左腳內側射入世界波，為西班牙扳平。丹尼爾奧莫25分鐘又有士哥，突入右路禁區射遠柱，西班牙反先2:1完上半埸。
法國下半場換入基沙文、巴哥拿等攻擊球員，加上西班牙轉為保守，縮後打防守，令法國取得唔少攻勢，但前鋒配合唔理想，麥巴比亦欠缺銳利，即使最後階段換入基奧特，亦無力挽回敗局。最終西班牙創紀錄6連勝殺入決賽，周一凌晨同荷蘭或英格蘭爭冠軍。
耶馬一射驚天，整體表現亦優秀，當選今場MVP。事實上，呢位天才今屆連環破紀錄，歐國盃最年輕上陣、最年輕助攻球員，今場對法國正選，打破巴西球王比利喺1958年世盃創下嘅大賽4強上陣紀錄(17歲244日)；加埋耶馬入波(16歲362日)，除咗成為歐國盃決賽周史上最年輕入球球員，仲破埋比利嘅大賽入球紀錄(17歲239日)。
|
https://www.mtperformance.com.hk/blog/posts/%E5%86%B0%E4%B8%8A%E5%A4%A9%E4%B9%8B%E9%A9%95%E5%AD%90%E2%80%94%E7%BE%BD%E7%94%9F%E7%B5%90%E7%B5%83-%E4%B8%8B
|
呢一句說話相信由冇玩開運動嘅人係絕對唔出奇，利申爸爸都支持小編跑步既 只係對於運動員背後既認識真係唔多，所以聽到佢咁講都有啲慨嘆。
一個運動員當贏得獎項會後會被冠上「xx世一」之名，甚至一啲從來都冇了解過該項運動嘅人亦都會隨即追隨潮流加入追捧隊伍。相反輸既時侯伴隨嘅係批評同埋零碎既「加油」，甚至好似小編爸爸咁隨口講一句說話已經扼殺左佢哋嘅努力。
有冇人諗過第一個運動員來講能夠得到奧運既一張入場劵已經唔簡單，更何況香港給予運動員嘅資源真係唔多，場地亦都好有限，以溜冰場為例兩隻手都數得哂：西九龍中心 、九龍灣megabox 、太古城 、愉景灣 、荃灣海濱花園（已結業）。
正如今次冬奧見到荷蘭🇳🇱南韓🇰🇷等強國係會建立設施培訓選手 一步一腳印👣令好成績出現 ，反之香港單車館 籌劃中既劍擊館 都要係香港運動員攞到好成績然後再去興建。簡單啲來講係你未做到世一之前你都係唔會有資源，當你成功攞到獎項受到大眾嘅矚目，政府就會察覺需要，乒乓球🏓正正係好既例子 由2004年奧運開始直到2021東奧再一次攞到獎牌，經過17年亦都係當年乒乓球熱潮帶黎，但係如果係熱潮前重視一直培育青訓人才，攞呢一個獎牌到底需唔需要等17年呢？
講左咁耐正所謂限米煮限飯，係有限既資源下都能夠保持屢敗屢戰嘅精神，香港運動員真係世一 ，唔係因為比賽嘅勝敗，而係香港運動員係唔完整既架構下仍然自強不息，呢種精神先係「世一」。
所以我哋應該支持香港嘅運動員，無論勝敗作為一個香港人，都應該對佢哋嘅賽果感到驕傲。希望唔止係大型賽事，凡有代表香港嘅運動員出賽內心都可以為佢哋加油打氣，因為佢哋付出比任何人都多嘅時間心血去為香港爭光。
小編是私心想介紹 @yiukitching 亦係2016年里約奧運登上奧運馬拉松既舞台，由佢開創先河，相信嚟緊會有新既長跑運動員後輩做到，甚至乎係有更好既成績。
香港運動員加油！
|
http://lifein.hk/%E9%BB%83%E9%AB%98%E7%BF%A0/467/Dentist.aspx
|
今日的起心肝去搵個牙醫搞搞棚牙,真系要推薦一下依位黃醫生!!我本身好怕睇牙好驚痛又怕啲診所環境差,傻下傻下又比我搵到間幾好喎!黃醫生好有經驗講嘢又清晰,收費合理,診所環境都乾淨,姑娘都有禮貌。
另外洗牙之前亦會解釋因為藏有太多牙石，進行洗牙時會有酸痛，洗完上面牙，仲比我啷口休息一陣，完成晒之後，發現原來我下面有隻智慧牙頂住前面隻牙，我自己一直都唔知，黃醫生好詳細解釋一次比我聽應該要點處理，佢真係好有經驗又爽快，完成晒，醫生都再提我半年至一年倒要洗牙，收費我認為都好合理，問過好多朋友原來而家好多診所只會比牙齒護理員洗，所以我覺得今次經驗非常好。
其實真喺麻麻地，價錢偏貴850蚊。洗牙普通，15分鐘左右就洗完。過住之前啲牙醫都比較貼心，會問下需唔需要休息，會唔會太痛之類。佢就態度有D唔耐煩，好似問多一兩句都唔想答，要啲姑娘同我講。住喺附近先去睇。唯一好處就喺唔洗等。
係我見過最差嘅牙醫。
今次因為婆婆口腔生左粒大牙瘡好痛，所以上網揾到呢個高醫生睇，點知一入去已經黑面，之後問婆婆邊隻牙痛，因為擘大左個口，婆婆咪用手指俾佢睇，點知呢位高醫生就大聲叫佢唔好用手，之後檢查時就用力敲啲牙，婆婆已經講左兩隻都好痛，佢仲要再大力啲敲，最後就淨係開咗消炎止痛藥，其實明知唔會做其他治療，點解仲要專登敲婆婆隻牙咁多次呢？真係唔明呢位高醫生咁無耐性同態度差，點解仲會有人讚好。。。。。
黃醫生非常有醫德，好有經驗，認真對待每個病人，十幾年前巳幫我植牙，到而家都好有食力！我都介紹咗好多朋友睇佢，洗牙補牙從來唔馬虎，說話中肯，係難得好醫生！
|
https://hkofficedaily.com/%E8%A6%8B%E5%B7%A5%E6%92%9E%E6%AD%A3%E4%BA%BA%E5%93%8Bbriefing-hr%E5%8F%AB%E6%88%91%E5%87%BA%E5%8E%BB%E4%B8%80%E9%BD%8A%E5%97%8C/
|
我上星期去咗間纖體美容公司interview，佢約我9點半，準時去到，填完application form之後唔使點等就入得房，HR問嘅問題亦係意料之內，佢份人都幾nice，過程算愉快。
個埸面其實有啲似走火警。
成班人附和wowowow再一輪掌聲。
本身同我做緊interview嗰位HR望一望我，細細聲同我講：「一齊嗌啦！」佢唔係畀指令要我嗌，佢係慌張，希望我幫幫手一齊嗌。
哦，原來係口號，要跟住嗌係咪？
後面啲口號我唔再寫喇，太長，同埋我已經唔多記得，總之就好奇怪好尷尬，你會以為置身邪教當中，嗌完之後，HR就帶返我入房繼續interview。
HR話呢度每朝都要聽老細briefing ，每朝都要嗌口號，一般都係準時9點正（呢度office返8點半），所以約我上嚟見工已經特登約9點半，但老細當日有個con-call，所以briefing遲咗，我亦因為咁而有幸「參與」。
雖然呢個HR幾隨和，但係間公司真係太似邪教喇，加上我之後有另一個offer，結果就冇揀呢間纖體美容公司，諗起當日好似走難咁衝出房，HR又叫我跟老細一齊嗌嗰個畫面，我真係覺得好惹笑，香港真係乜嘢人，乜嘢奇怪公司都有。
🤦🏻♂️返工要briefing 其實未算最慘，監生要員工拍片做KOL，幫手宣傳公司啲product仲慘。
|
https://www.sundaykiss.com/%E8%82%B2%E5%85%92/%E6%A2%81%E8%A9%A0%E7%90%AA-sergio-sofia-%E8%BB%8A%E5%A9%89%E5%A9%89-374643/
|
梁詠琪 （Gigi）於2011年認識老公Sergio，二人一拍即合，拍拖半年就閃婚，更喺婚後3年誕下囡囡Sofia，一家三口過住幸福快樂嘅生活。近日，Gigi獲邀做《1+1+1》嘅嘉賓，喺節目上透露老公Sergio只因一個原因就願意放棄家鄉嘅一切，跟隨Gigi來港定居，主持人車婉婉聽完之後感動到流淚。
梁詠琪嘅愛情路並非一凡風順，最為人熟悉嘅係同鄭伊健嘅一段情，二人因拍舞台劇拍出真感情，不過二人拍拖7年後最終都分手收場。後來相繼認識法籍男友Sly同美籍男友Matthew，但最後都無緣白頭。
直至2010年底，當時啱啱分手嘅Gigi，趁住2011年《香港G夜》演唱會後兩星期空檔到西班牙旅行，而呢個旅行亦令佢遇上Mr. Right – Sergio。
Gigi喺《1+1+1》節目中被主持人車婉婉問到二人相識經過，Gigi指係西班牙之旅中，透過當地嘅朋友認識當時35歲嘅西班牙籍男友Sergio，二人一見面就非常投緣，Gigi對Sergio更係一見鐘情，一拍即合。
喺個次西班牙之旅，Gigi因要回港工作而結束旅程，佢坦言結束個時對Sergio十分不捨，因為佢認為Sergio係一個好特別嘅人，最後兩人更因唔捨得對方而係機場相擁而哭。
Long distance嘅愛情，最痛苦莫過於見唔到對方。雖然Gigi同Sergio人經常唔係對方身邊，但佢哋一直心繫對方，分開期間Sergio更不斷鼓勵Gigi，仲每日都一齊倒數仲有幾耐就可以見到對方。
佢哋雖然好沉醉於搵對方嘅過程，但二人其實都有考慮到彼此實質嘅情況，認為大家都係朝住結婚呢個方向，所以Gigi同老公Sergio拍拖半年就隨即結婚。相信好多人都會問：「會唔會發展得太快？」但對於Gigi嚟講，一切都只係順感覺而行，種感覺好踏實並非「好夢幻」，所以作出結婚呢個決定。
Gigi一向畀人感覺高傲，本港傳媒更一直以「好勝Gigi」嚟稱呼佢，Gigi亦曾經表示曾因為傳媒嘅報導而迷失自我。不過，Gigi遇見Sergio後直言對方令自己改變，因為Sergio性格樂觀、坦誠，認為無需介意別人嘅睇法，令Gigi學識放鬆自己同活在當下。
Sergio同Gigi結婚後，甘願放棄家鄉嘅一切，同Gigi一齊喺香港生活，十分難得。Gigi喺節目上透露，自己外婆曾因長子移民到別國，長時間不在自己身邊而感到遺憾，Gigi當時聽到就一路諗起老公屋企人一路喊，因為Sergio為自己離開家鄉，替對方父母感到不捨。
Gigi當時亦同老公分享呢件事，但Sergio就答佢，自己願意跟隨對方到香港定居係佢個人嘅選擇，亦都冇後悔作出呢個決定，如果問佢邊個地方先係佢屋企佢會話「有你（Gigi）嘅地方就係佢屋企」。Sergio嘅答法真係超級Sweet！車婉婉聽完之後都感動到流淚。
問到囡囡Sofia，Gigi話囡囡遺傳到Sergio搞笑嘅一面，經常做啲得意動作𠱁人開心，更以諧星嚟形容Sofia。另外，Gigi亦坦言自己同老公都好鐘意小朋友，大家都有意生多個，不過就一切隨緣。
|
https://ohtria.blogspot.com/2010/10/blog-post_20.html
|
裸曬﹖就係慕尼黑個英國花園入面囉！好多當地人架！
我諗都有幾多人鍾意做服務員，眼褔不淺呀！
點解個次我係芬蘭焗又唔係咁？ 係男女分開，你有無呃我呀？ 咁焗法好易有生理反應喎？點解決呀？我唔係好信佢地俾你地影相。
真係人鬼殊途！男人女人唔祇剝光豬，仲一齊有傾有講當有著衫敢樣。
我就算去日本旅行Ｄ酒店男女分開浸溫泉，我都未可以接受得到。
日本溫泉都有男女同浴，不過已經買少見少，多數係ｄ老公公老婆婆去，後生一輩反而無咁開放呢。
呢兩個星期我都去咗好多次 gym, 先嚟暖水按摩池，游吓水，再來蒸氣浴，焗吓桑拿，跟住由頭洗到腳，屋企可以慳返啲水費！哈哈！呢都係男女分開嘅！無你咁好艷福囉！
舊年我係德國都試過裸曬，非常舒服！
係桑拿，我都冇用毛巾包住，感覺上是FREE d！
|
https://packngo.hk/12343/
|
叒叒係平飛！香港快運來回沖繩連稅$1704起！
雖然話啲航班冇咁快恢復晒，但平飛都仲有呀！
香港快運十一月有批即飛貨又嚟喇！香港快運來回沖繩連稅$1704起！講真呢個價錢以前講唔出係平，但依家飛日本閒閒地都二千尾嚟講，呢個價就真係好平！
供應雖然少，但價錢吸引，想飛返轉日本？真係唔好等！
機會黎喇飛雲！Hilton酒店90日金會員挑戰！
即飛平盤！香港快運全線單程$38起！
大灣區$10單程福音！畀多五舊送多轉曼谷來回包行李！仲可以Stopover！澳門航空台北來回曼谷$557起！
Next story 平玩澳洲！酷航來回悉尼連稅$3180起！
|
https://www.198.com/post/%E3%80%90198%E6%8C%89%E6%8F%AD%E7%89%B9%E7%B4%84%EF%BC%9A%E7%A7%9F%E6%A8%93%E5%8D%B0%E8%8A%B1%E7%A8%85%E7%9F%A5%E5%A4%9A%E5%95%B2%EF%BC%81%E3%80%91
|
物業投資除咗物業本身樓價嘅升值外，唔少業主都會租俾租客以賺取租金。為咗保障係租賃期間雙方嘅利益，業主與租客訂立租約後，需要將租約交予稅務局加蓋印花 (打釐印)，並繳交租約印花稅，又稱為「釐印費」💰。成日就同大家講買樓賣樓嘅印花稅點俾，今日就等小編同大家整理租樓點解要打釐印、如何計算釐印費、以及遲打釐印費有咩罰款😯！
租約只有打過釐印，先會成為具有法律效力嘅文件，即係話冇打釐印嘅租約唔會被法律承認，如果日後業主同租客有租務糾紛，呢份租約係唔能夠俾法庭接納為證據，而業主同租客亦唔可以要求法庭強制執行有關嘅租約⚖️，所以打釐印係對雙方嘅一個保障。
租約須於30 日內遞交到稅務局嘅印花稅署加蓋印花，除咗親身去印花稅署繳交同郵寄外，其實都可以係網上打釐印嘅😉（電子印花服務：https://www.ird.gov.hk/chi/tax/e_stamp.htm#a1）！ 完成後業主及租客記得要各列印以及保存一份印花證明書啊！
📱搵樓格價必備 - 198理財App 立即下載：
👇Follow埋我哋既Facebook、Instagram 同YouTube，了解更多按揭理財新概念，做個精明新世代！
|
https://www.vickongdental.cn/a/zonghezhiliao/4250.html
|
有啲人會發現自己隻牙變黑色，去醫院之後醫生話已經系死髓牙，死髓牙系要點治療嘅？
維港口腔醫生表示，大多數死髓牙需要及時治療，以解決健康和美觀兩個方面嘅問題。首先，要通過根管治療（杜牙根），清除根管系統內嘅感染或壞死嘅牙髓組織，並進行完善嘅充填和封閉根管。接下嚟，可以通過內漂白術、瓷貼片和牙套修復等方法使變色嘅牙齒恢復原狀。
由於根管治療後牙齒本身缺乏營養且相對脆弱，因此醫生都會建議喺根管治療完成後進行瓷牙套修復。瓷牙套修復需要將牙齒周圍嘅一圈磨去一層，然後製作好似「帽子」一樣嘅外殼套上去，不僅能夠還原牙齒，而且可以保護牙齒。不過需要注意嘅系，喺治療之後都應該避免去咬比較硬嘅食物，並且定期維護，以延長牙齒嘅使用壽命。
以上就系臨床上對於死髓牙常見嘅治療方法，具體點治療仍需要根據具體嘅牙齒情況，如果有出現呢啲情況，建議盡早選擇專業牙科進行檢查評估。
深圳牙科收費，可以參考維港口腔價目表。維港口腔自2008年率先喺網上公開價目表，價格公開透明，無隱形消費，關於牙齒問題更多資料歡迎咨詢維港口腔官方客服人員。
上一篇：維港口腔杜牙根好唔好？杜牙根幾錢？ 下一篇：深圳杜牙根價錢收費？牙隱裂需要治療咩？
|
https://www.sundaykiss.com/%e5%ae%b6%e5%ba%ad%e7%94%9f%e6%b4%bb/%e7%a7%bb%e6%b0%91%e8%8b%b1%e5%9c%8b-bno-%e8%90%bd%e8%85%b3%e9%bb%9e-%e6%a8%93%e5%83%b9-%e6%a0%a1%e7%b6%b2-%e5%ae%b6%e9%9b%bb-%e6%b6%88%e8%b2%bb%e6%8c%87%e6%95%b8-448413/
|
移民英國住邊好？有海量嘅PM enquiry問，「我在英國冇親戚冇朋友，但因BNO，我同我一家點都會過嚟㗎啦，只不過⋯邊度落腳好？」好多網友想我分享搵屋搵學校嘅心路歷程。但我嘅經驗可參考價值低，因為我之前在英國住過，所以我會偏向喜歡之前住過嘅地區。以下係小女小小嘅見解，希望可以幫到大家諗落腳時有啲方向。
首先，請量力而為 ，唔好去到太盡。英國啲樓幾平都好，都要大拿拿百幾萬港紙，仲未計stamp duty、律師費、雜費。如果你係諗住傾盡所有咁買間dream house，咁你要留意過到嚟生唔生活到。每個月雖則英國生活費開支唔係非常貴，但始終都係一個支出，而係英國搵到工作有收入並唔係一件好快好容易好簡單嘅事。隨時有機會半年至一年先有啲聲氣。好啦，師奶仔長氣完啦，講啲實際啲嘅野先。
幾難都好，點都要督隻手指落個地圖到。之前都出過post簡介東南西北中有咩唔同，例如天氣，口音，樓價等等。近城市可能對香港人易啲適應，係郊區又可能係香港人嘅夢想，係住宅suburban又或是香港爸媽嘅心水。我唔知。因為我覺得好嘅你未必認同，你覺得好嘅你啲friend又可能覺得奇怪。
總之冇對錯，因為大家嘅背景喜好經濟家庭都唔同。所以，如果想搵心中理想家，就要自己下苦功做功課。上網入谷問係有價值，但最後住嗰個係你自己。去到先發現天氣不似預期，就自己問自己點解啦。如果仲未有頭緒，所以試吓explore以下城市或county： Reading, Surrey, Kent, Norwich, Milton Keynes, Oxford, Birmingham, Essex, Sussex, Cambridge, Colchester, Cheltenham, Nottingham, Leicester, Manchester, Liverpool, Leeds。點解係哩啲地方？其實就係我透過本page，有網友同我提及過地方，大家可參考吓。
我搵個例子，譬如Oxford。咁Oxford當然唔係得大學，成個oxfordshire都好大。咁點搞？英國寄信有樣叫postcode嘅嘢。可以用postcode去explore市中心周圍嘅地區。google “postcode map of Oxford＂，咁google image就會彈出一張有area，有postcode嘅地圖。
Rightmove即將會成為你嘅new best friend。Download個app，去＂to buy＂（如果你係買樓），mark好你個purchasing budget，再㩒入你google搵到，你又心儀（或者求其搵個area試吓丿嘅postcode，Rightmove 就會彈哂所有嗰區，又啱你budget嘅屋俾你睇啦。
Rightmove有個非常神聖嘅制，就係＂school checker”。督入其中一個property，再督＂school checker”，就會show到哩間屋係係邊間小學或者中學嘅校網，非常方便。但當然穩陣起見，當佢相關嘅Council網頁check吓。咁就知道自己揀嗰區入嘅學校係咩rating。之後就上網research吓該學校是否心中所想。咁樣你就有個concept，再根據自己唔同喜好，再收窄嚟搵。小小意見，如果要揀小學定中學outstanding，我會揀中學。因為一間inspiring 嘅中學，除咗好影響入咩大學，仲會好影響小朋友嘅個人成長。遲啲分享吓我哩個讀書排名屬下遊分子嘅經歷。
咁多位家長熱捧嘅grammar school，亦都係政府學校其中之一。即係要考入學試之餘，亦都要有地址同埋跟校網。如果有心想入grammar school，可以睇吓ranking。相信咁樣已經可以收窄到好多落腳點嘅選擇。建議考grammar school還考grammar School ，都要搵一個好中學嘅校網，因為如果Touch Wood考唔入，都可以有一間好好嘅政府學校入讀。另外，11+入學試大概係六年班上學期考，所以家長要計好時間。另外英國教育唔鼓吹defer，所以要留意番。多數五年班就開始操卷，準備考11+。
一本暖男爸非常之buy嘅雜誌。上至廚房用咩家電，下至買咩水煲多士爐，暖男爸當晒天書咁睇。佢其實係一個類似消費委員會，對市面上好多種唔同product嘅rating。平衡各方面之後會得出%總數，再有建議係唔係Best Buy。
個重點係，原來呢一本雜誌對英國各區都有同樣嘅rating。佢會review該區嘅average house price，life expectancy ，happiness score，household income，school ofsted ratings而對每區作出評分。都係一啲硬data，但叫做有啲嘢睇吓做reference。
如果你問我，用嚟落腳嘅，梗係搵間可以即刻入住。如果你話諗住租住先，買間平平哋舊舊地嘅用嚟裝修，又可以有自己嘅design，有可能一半價錢。可以，當然可以。但要留意番英國人裝修係可以好慢好慢好慢。落雨又唔做，好天又唔做，訂錯料又要等，器材壞又唔嚟。皇帝唔急太監急，咁你嘅租金就可能好甘。
講開買屋，尋日lock down完再次幫客人睇屋。全程拍片影相，開live，做Street walk，take Street view，參觀學校外圍，非常fruitful。大部份英國人都會住一間屋住好耐。第一間屋嘅婆婆住咗19年，第二間屋兩夫婦住咗24年。多數都係小朋友離哂巢要down size先至捨得賣屋，同埋多數屋condition都keep 得好好。啲外國人好鍾意得閒就upgrade下間屋，得閒就裝修下，得閒就油下油。
|
https://holidaysmart.io/hk/article/263381/%E5%85%AC%E5%B1%8B%E6%83%85%E4%BE%B6-%E5%85%88%E8%B2%B7%E6%A8%93%E5%BE%8C%E7%B5%90%E5%A9%9A-%E6%B1%82%E5%AA%BD%E5%AA%BD%E7%95%80%E9%A6%96%E6%9C%9F-%E7%94%B7%E5%AE%B6%E7%A6%AE%E9%87%91%E5%8C%85%E9%85%92%E5%B8%AD-%E5%BC%9F%E5%BC%9F%E5%AF%A7%E8%A6%AA%E5%A7%8A%E6%8B%9C%E9%87%91-%E9%80%A3%E7%99%BB%E8%A8%8E%E8%AB%96%E5%8D%80-%E7%B6%B2%E7%B5%A1%E7%86%B1%E8%A9%B1
|
結婚買樓係好多人嘅人生大事，當中需經過多番商量。若雙方家庭無法協調就會影響關係。近日，一名港男上網發文，指其姐姐想買樓後才結婚，考慮到男方家境貧窮，姐姐便要求母親支付首期，令事主大感無奈。
最近，一名港男於連登討論區發文，表示其20多歲姐姐同佢公屋出身嘅男友拍咗兩年拖，雙方打算先買樓，再於下年結婚。但男方家境貧困，無物業，亦無儲錢及投資習慣。
事主姐姐考慮到男家有畀禮金，亦全包酒席，就認為女家都要有貢獻。於是，姐姐要求媽媽幫下手，支付首期，以免只得男家付出，更揚言：「唔係就唔嫁，或者叫男友搬入黎住」。
不過，男家只能支付3萬元禮金，事主認為與自己媽媽支付首期相比，價值實在差太遠。故此，事主大呻：「點解香港咁多拜金女，偏偏我家姐唔係」。
不少網民都認為事主姐姐嘅「首期要求」不公平，「酒席值幾多錢，咪幾十萬，但首期100萬起跳。」另有網民指，擺酒仲有人情收，分分鐘有賺。更有人覺得事件似一個女兒夾埋老公屈自己媽媽錢。
有網民建議，事主一家可將禮金退回男家，大家食餐飯就算，正所謂「一家人嘛」。亦有留言建議，窮就唔好擺酒，倒不如索性將酒席錢折現，慳返首期。
不過，有網民卻集中猜測樓主唔想媽媽畀首期原因，「其實係咪怕呀媽資助家姐買樓之後無錢俾樓主買樓？」，留言獲其他人回覆：「唔好踢爆人啦」、「呢句先係樓主心入面果句。」但相關留言未有獲事主回應。
|
https://www.stheadline.com/columnists/lifestyle/3405571/Cally-%E4%B8%8A%E6%B0%B4%E5%BB%A3%E5%A0%B4%E5%B0%87%E8%BB%8D%E6%BE%B3%E4%B8%AD%E5%BF%83%E7%AD%89%E6%96%B0%E5%9C%B0%E5%85%AD%E5%A4%A7%E5%95%86%E5%A0%B4%E7%A0%B4%E5%A4%A9%E8%8D%92%E5%91%88%E7%8D%BB-%E5%85%A8%E6%B8%AF%E9%A6%96%E5%80%8BPixar-Sweet-Dreams%E8%81%96%E8%AA%95%E7%94%9C%E5%A4%A2%E4%B9%8B%E6%97%85%E8%B3%80%E8%81%96%E8%AA%95-%E5%95%86%E7%95%8C%E8%AC%9B%E5%91%A2%E5%95%B2
|
今個聖誕，新地旗下6大商場（上水廣場、北角匯、將軍澳中心、PopWalk天晉滙、卓爾廣場、life@KCC）呈獻全港首個「Pixar Sweet Dreams聖誕甜夢之旅」聖誕裝置，多部人氣動畫角色，包括《怪獸公司》、《反斗奇兵》、《玩轉腦朋友》及《熊抱青春記》化身成甜蜜嘅「棉花糖」，以五大感官體驗聖誕甜夢之旅，共度甜蜜聖誕！
上水廣場2米高嘅「巨型士多啤梨香味勞蘇」，散發住誘人嘅士多啤梨香味，令人忍唔住想靠近啲。由「彩虹夢幻之路」出發，勞蘇帶您穿梭夢幻世界，展開一場奇妙旅程。記得喺「星星毛毛打卡牆」打卡，同朋友一齊一定甜到滿瀉。
與此同時，「迪士尼˙彼思期間限定店」亦登陸上水廣場，推出超過300款限量精品。活動期間，仲有棉花糖售賣機，可以即場試下獨特造型嘅棉花糖，同朋友過一個甜蜜聖誕！
將軍澳中心以《怪獸公司》為主題，毛毛同大眼仔化身「棉花糖」員工，2米高嘅毛毛更邀請你暢玩「彩虹打卡滑梯」！輕輕摸「WOW毛毛哈哈牆」嘅星星，毛毛就會發出「哈哈」笑聲，同你歡渡聖誕。記得與大眼仔拍下搞笑相，將快樂聲音散播每個角落！限定店亦登陸將軍澳中心，過百款全新主題精品俾大家隨意挑選，千祈唔好錯過！
Pixar Sweet Dreams系列角色更總動員現身北角匯，阿樂同阿愁化身可愛嘅「棉花糖」，企喺繽紛彩虹上面同大家揮手，唔好錯過同經典角色影相，留下美好回憶。
另外，「棉花糖美食車」擺滿迷你版棉花糖造型嘅角色，可愛到爆燈，等大家盡情享受聖誕佳節帶嚟嘅甜蜜味覺體驗。仲可以去「Pixar Sweet Dreams休憩區」，有大眼仔、毛毛、Bunny及Ducky陪住你，慢慢入去佢哋嘅聖誕甜夢之旅……
喺「樂悠哈哈鏡」前，同阿樂一齊影相，咩角度都反射出可愛身形。阿樂仲邀請大家去「自我意識」區域，會根據心情變色，探索一下自己嘅情緒。喺「光影記憶球」下，波波燈折射唔同效果，隨手都可影到網紅照。入夜後，2.5米高嘅「五色彩雲」亦會閃閃發光，讓快樂喺心中持續蔓延。
卓爾廣場2米高嘅「毛茸茸小熊貓月亮裝置」同樣閃閃發光，小熊貓等緊同大家見面及一齊感受聖誕嘅暖意。唔好錯過摸2.5米高嘅「巨形毛毛尾巴」，俾小熊貓一個溫暖嘅擁抱。仲可挑戰「小熊貓井字過三關」遊戲，睇下邊個會贏。
《反斗奇兵》嘅Bunny同Ducky，同樣化身可愛「棉花糖」，期待大家嘅到來！步入2米高嘅「夢幻彩虹拱門」，置身喺玩具奇妙世界一樣。再同獨角獸Buttercup打卡拍照，捕捉夢幻時刻！
|
https://www.hkcamping.com/post/lasty
|
一大班朋友聚首一堂玩煮飯仔，然後喺漆黑天空下享受美食，談天說地加埋天上星星加持，真喺零舍開心！由於小編廚藝麻麻，幾乎每次露營都喺坐定定等食嗰個。為咗刷存在感，小編都會要求分工合作 — 朋友負責「煮」，小編負責「帶」！就喺咁，小編捐窿捐罅又搵到好嘢要同大家開心些呀！
露營本身已經好多嘢要帶，小編一定會慎選餐盒，唔想太大負擔 — Lasty 食物包真喺幫「輕」咗小編好多。
Lasty 食物包使用通過美規 FDA 、德國 LFGB 檢驗標準白金級矽膠，唔易泛黃、耐熱、可微波加熱。無論喺屋企用、放外賣、露營、野餐通通都冇問題，將減費、重複使用成為可能，真正落實無痕飲食理念。
Lasty 食物包， 一體式設計，冇蓋，利用矽膠袋彈力就可以單手輕鬆打開，非常方便！開口超大，打開之後就會自然企立，方便將食物倒入，乾淨俐落！
一個食物包已經足夠一餐容量，就算喺流質食物都輕鬆 Carry。 固態食物大約可裝 2 個紙盒份量炒飯，液態方面約 750 毫升，相當於約一碗普通份量湯麵！食物包側有貼心刻度線提醒可盛裝嘅最大液體量，透過開口矽膠部分相互擠壓達到基本防漏效果，只要唔喺大力擠壓，就可以安心享用美食不外漏。
一體成形無接縫設計，無死角方便清洗，愛乾淨人士仲可以定期拆開零件進行清潔！
食物包可耐熱至 200℃，即使喺啱啱炸起嘅雞翼薯條都可以直接倒入，唔駛驚熱親啲膠。就算微波爐叮熱、冷藏冰凍，甚至洗碗機清洗、烘碗機烘乾都OK ！
收納容易，小編就算帶10個8個去露營都唔覺得有負擔，真喺「超輕鬆、勁方便」！
300円可入手・NANGA睡袋？
|
https://0ce.medium.com/%E8%90%AC%E6%90%AC%E5%B8%B6%E4%B8%8D%E8%B5%B0-%E5%94%AF%E6%9C%89%E9%A0%81%E9%9A%A8%E8%BA%AB-320f4e0ee18a
|
萬搬帶不走 唯有頁隨身？
唔係錯字——我認，我好鐘意食字。
十幾年前喺美國住，嗰時amazon未ship香港，我呢啲成日喺dymock同page one 買貴書既人，見到amazon同borders簡直係失去理智，勁買書。每個月都買，仲要一買就買一大堆，好似咁：
當中有好多boxset當年喺係香港一倍價錢都未必買到，所以我將幾萬「頁」船運佐返香港。
船運本來係公司出錢既，不過後來我因為未完約要自己嘔返出黎，所以啲書運佐萬幾蚊……
返佐香港，之後有book depository，繼續買買買。當中有好多box set，我細個好最鐘意既 peanuts同 Calvin and Hobbes 同Dilbert都有。計下計下，真係買佐幾萬蚊書，真係書櫃中自有黄金啊。
買既時候，好明顯無稔過係會有要移文既一日。
本來糾結緊運唔運去英國，因為好似同買過差唔多，同埋好似唔係咁環保。Check吓依家啲書幾錢，先發現我買既boxset依家就算買到都貴佐一倍，仲要有好多係買唔到，唔通真係因為要頁隨身所以要船運？
我發現我除佐書同一啲細個珍藏既貼紙文具之外，係無其他嘢一定要帶走。
開估，就係Dr Seuss，因為其中六個故事有種族歧視同沒有考慮有色人種感受（“ due to their racist and insensitive portrayal of people of color”），所以出版社話唔會再出版。
|
https://daydayplay.hk/%E7%89%B9%E5%83%B9%E6%A9%9F%E7%A5%A8-europe1107/
|
又有歐洲平飛喇！芬蘭航空推出咗歐洲航線優惠！香港往返歐洲各地只需$1,289起！
有連稅三千二平飛斯德哥爾摩睇北極光，仲有連稅三千四飛巴黎！
斯德哥爾摩/華沙/巴黎平飛集中喺11月9日至12月30日出發，限星期六去同返嘅航班，大家可以用Skyscanner 搜尋，旅遊日期選擇「整個月」，咁就可以一次過睇哂成個月嘅機票價錢！
今次個優惠可以Open Jaw，各航點往返都需要喺赫爾辛基轉機，大家可以其中一程Stopover赫爾辛基玩埋先走都得！
Previous article請5日放12日！自制長假期出遊！
|
https://www.mochajewellery.com/blog/categories/necklaces
|
復活節終於嚟到喇！唔知大家有冇去睇下兔仔應下節呢？
不過每年復活節過後就會有好多復活兔被棄養，兔仔其實都係同其他寵物一樣有感情㗎！作為一個兔奴希望大家唔好因一時興緻去買隻兔仔應節。
應節其實可以有好多選擇，例如可以喺 𝗠𝗼𝗰𝗵𝗮 𝗝𝗲𝘄𝗲𝗹𝗹𝗲𝗿𝘆 網店選購心儀首飾，為繁忙工作之下生活中一點小點綴。
今日係 𝟯.𝟴 🦸♀️婦女節，喺而家呢個🤯高壓嘅大環境之下，呢一日當然要💳犒賞吓辛努工作嘅自己製造下🧙🏻♀️🔮儀式感啦！
而小編好想趁住今日同大家🗣分享吓對🚺女性嘅睇法。 🌹玫瑰可以係一種觀賞嘅花卉，可以🧖🏼♀️美顏，亦可以💊入藥。而喺小編眼中每一位👩🏻🦰女仕都好似一朵🌹玫瑰咁，擁有💃動人嘅外在同韻味之餘，仲有實實在在的💓內在！而未被人發現嘅就好似圖中嘅吊咀咁。
介紹返🤎𝗠𝗼𝗰𝗵𝗮 𝗝𝗲𝘄𝗲𝗹𝗹𝗲𝗿𝘆🤎新到款式🌹 𝗛𝘆𝗯𝗿𝗶𝗱 𝗧𝗲𝗮 𝗥𝗼𝘀𝗲 𝗕𝘂𝗱 系列，每一粒💎𝗖𝘂𝗯𝗶𝗰 𝗭𝗶𝗿𝗰𝗼𝗻𝗶𝗮 𝗦𝘁𝗼𝗻𝗲 都係由👨🏻🏭工匠🤏💎人手鑲嵌，低調得嚟又突顯工匠細膩嘅工藝。
情人節因為🈲限聚令冇得出去嘆❤️🍲情人節大餐，襯住元宵節補番數去💰報復式外出食🍗🍣晚餐啦！今晚同時係農曆正月1️⃣5️⃣，晚餐過後記得應吓節食番🍡碗湯圓，🌝賞吓又圓又大嘅月亮與摯愛👨🏻👩🏻👧🏻👦🏻團團圓圓 。
|
https://packngo.hk/16127/
|
突擊減價！香港快運航空單程首爾/釜山/濟州$288起！
又係快運減價嘅時候喇！香港快運航空突然劈價！香港快運航空二人同行單程首爾/釜山/濟州$288起(來回連稅$1513起)。
價錢唔包行李，供應都有，價錢普通都算可以考慮，如有需要就入貨啦！
機票加一百咋！長榮台北3日2夜套票$799起！
飛去睇紅葉！人人心韓！濟洲航空單程首爾/濟洲島$260起！
激抵歎靚價！越南航空來回巴黎$1500起！
Next story 平盤飛埃及！連稅四千包行李！四川航空深圳來回開羅$1753起！
Previous story 狙擊大灣區！早去晚返照減！加多百六包行李！香港航空來回台北$392起！
|
https://www.hutchgo.com.hk/en/blog/%E2%9C%88%EF%B8%8F%E9%A3%9B%E5%BE%80%E8%8A%AC%E8%98%AD%E6%90%B5%E3%80%8C%E7%9C%9F%E3%80%8D%E8%81%96%E8%AA%95%E8%80%81%E4%BA%BA%E7%9D%87%E3%80%8C%E7%9C%9F%E3%80%8D%E6%A5%B5/
|
我由細到大，每年聖誕節都有一個小小既夢想，就係可以見到聖誕老人，我終於係今年年尾實現到尼個夢想，飛到芬蘭羅瓦涅米既聖誕老人村搵「真」聖誕老人，一個地球上最有聖誕氣氛既地方！
聖誕老人村入口位置既地上畫有一條粗白色線，寫住北緯66度33分，其實尼條線正係北極圈既分界線，過了這條線以北既地方便屬於北極範圍。
同聖誕老人影相係要付出代價既，排隊等影相排左45分鐘分鐘，所以建議一去到最好影左相先。
聖誕老公公好nice，問我想要咩聖誕禮物，哈哈。同佢握手就發現佢隻手大我3、4倍，好誇張。
佢哋有兩個方案揀，如果想要hard copy 就32歐，會比一張大相你。貴少少可以揀要soft copy，45歐包兩張相丶一段你同聖誕老公公見面時既video。
就算你冇旅行寄明信片既習慣都強烈建議你揀幾張特別既明信片同郵票，寫上你既祝福，然後蓋上北極圈郵戳，由聖誕老人郵局寄比你既家人同朋友。注意番，聖誕老人郵局有兩個信箱，黃色信箱投既信會及時寄出，而紅色信箱投既信則在聖誕節才送出。
郵局內有幾款郵票可以揀，款款都好靚，1.6歐一張。
結束左 Rovaniemi既二日一夜之後，我就揀左坐巴士到Inari 追極光，因為Inari靠北，見到極光機會高好多，不過車程較耐，約五小時。
我住三晚既小木屋🏡，尼間屋真系好正，門口行出去吾洗一分鐘就到湖邊，抬頭就可以見到極光。
三日我都冇安排行程，夜晚睇極光，日照時間就去附近影下相，每日十一點先天光，但兩點就開始入夜，得三個鐘既影相時間。
一早起身等Inari 既第一道曙光，不過天氣好凍，隻腳企左半個鐘就好似變冰咁。
|
https://blog.felixwky.com/day-02-%E9%80%A3%E7%9B%AE%E6%A8%99%E9%83%BD%E7%84%A1%EF%BC%8C-%E4%BD%A0%E9%83%BD%E5%A5%BD%E6%84%8F%E6%80%9D%E8%A9%B1%E9%A6%99%E6%B8%AF%E7%84%A1%E6%A9%9F%E6%9C%83/
|
成功對每個人定義都唔同，你要清楚你既目標係乜野 — 你唔好答，「錢」囉，問題係你答得太General，其實同無SET無分別。
目標好重要，例如假設我SET我要每月去旅行(當2萬)、要買樓(儲3萬，3年100萬)、要買波子 (2手50萬，月供1.5萬)、吃喝玩樂 (1萬)，你大約要Basic 7.5萬，咁再乘 1.3倍當緩沖雜費等，Total $9.75萬/月。
續返上一篇，我今次選擇做既網上商店項目就係賣手巾，你可能會話唔好玩啦。
我係認真既。
無論係香港、外國都仲有好多項目有得做，只係你要做到一係人地唔買，要買就只會同你買，你賺到錢。
之後，再開始Brainstorm 個 Idea 可唔可以達 到目標，而我手巾個項目，只需要大約做到呢個 Range 就可以: $325 x 10個顧客。所以，第1步，先問一問自己想要d 咩，再開始項目。
唔識，真係無問題，下一篇會講可以點做。
岩岩完左文匯報訪問，呢篇雖然都幾長，但 20分鐘左右打完。
如果想繼續睇就 Like/Share 個 Page 啦，或有野想問，或想我補充就 Comment啦。
90後創業家、作家、文匯報專欄作家、英國 Warwick 法律系學士、香港大學犯罪學碩士 、RED EARTH 集團創辦人，公司旗下超過 20 個成功項目。
Day 01 – 香港無機會? 哈，Please。
王嘉裕 Felix Wong 為 90後創業家、作家、文匯報專欄作家、英國法律系學士、香港大學犯罪學碩士 、Red Earth 集團創辦人，公司旗下超過 20 個成功項目。
|
https://store.tasteforlife.com.hk/tc/blog-detail/190823
|
可能有人會話陀B時期去旅行對BB好唔負責任，其實如果情況許可嘅話，去一場旅行可以幫助媽媽放鬆心情，紓解懷孕時期嘅壓力，未必係一件壞事嚟㗎！不過，babymoon有好多嘢都需要留意，即刻睇熟以下注意事項，咁就可以玩得安心又開心！
懷孕嘅頭三個月係出血同流產風險最高嘅時期；而懷孕嘅後期BB變大，媽媽們好容易就會覺得攰，所以呢兩段時期最好都係留番喺屋企啦！懷孕四個月至六個月係媽媽陀B嘅愉快期，喺呢段時間媽媽嘅害喜症狀會減退，BB嘅size都唔算大，係最適合去旅行嘅時期！
機艙嘅氣壓同乾燥嘅空氣都會令準媽媽容易覺得唔舒服，所以最好都係揀番啲飛行時間較短嘅地方做目的地啦！除咗距離之外，衛生情況都係一個好重要嘅指標‼️一啲衛生情況較差嘅地方，傳染病發病率都比較高，媽媽最好都唔好去呢啲地方，以免影響到自己同BB嘅健康。
即使係去旅行，有好多嘢媽媽都需要注意㗎！飲食方面，媽媽們最好都係食返對自己同BB有益嘅食物，一啲生冷食物例如刺食、雪糕等都係等生完BB先好食啦！除咗飲食之外，刺激嘅機動游戲、潛水、浸温泉同焗桑拿等等都要暫時on hold先！
最最最重要嘅係，如果想去babymoon嘅話，一定要得到醫生嘅批準！大部分航空公司都要求孕婦出示醫療證明先可以登機，所以媽媽們喺去旅行前記住要問準醫生，情況許可先好去呀！
Babymoon嘅原意係希望媽媽可以放鬆一下，只要做足準備，又得到醫生批準，去外地過吓二人世界都幾好呀！返到嚟進入待產期嘅時候，就要開始準備生BB同坐月啦！紫金堂嘅坐月套餐，由代謝、修復到滋補三大階段，可以幫媽媽恢復到懷孕前嘅最佳狀態。想了解更多可以即刻click入 http://bit.ly/31JkBgs 同我哋嘅顧問對話！
|
https://words.hk/zidin/%E5%AD%B8%E6%9C%9F
|
配詞 / 用法：
(粵) 考haau2埋maai4呢ni1個go3試si5之zi1後hau6，上soeng6學hok6期kei4就zau6完jyun4喇laa3。
(粵) 下haa6學hok6期kei4就zau6嚟lai4開hoi1始ci2喇laa3。
上面呢個欄位係用嚟隔走啲bot嘅。如果你唔係bot，請唔好填寫任何嘢。
呢個項目係一個大型科學研究，目的係要由世界各個主要語言，建構一個模擬大腦表達詞彙嘅網絡。
呢個詞彙網絡可以提供資料俾我哋知道每個詞彙喺腦入面點樣表達。好多心理學、語言學同埋腦科學嘅研究人員，都想研究語言表達同處理嘅理論。
|
https://flyformiles.hk/25963/%E9%8A%80%E8%81%AF%E5%8D%A1%E6%96%B0%E5%9E%8B%E5%86%A0%E7%8B%80%E7%97%85%E6%AF%92%E6%A0%B8%E9%85%B8%E6%B8%AC%E8%A9%A6%E5%84%AA%E6%83%A0
|
東亞信用卡簽賬獎賞！網上餐飲平台／網上百貨網簽一次有$10！最高可賺$100！仲送總值高達HK$1,398獎賞！
銀聯卡新型冠狀病毒核酸測試優惠！莊柏醫療2人同行1人免樣本運輸費！3人或以上全單免運輸費！
呢排確診數字keep住更新，唔少屋苑都有人中咗令到同一幢樓既住戶人心惶惶，唔肯定自己係咪都中咗招既話，不如去做個病毒核酸測試啦！提交樣本後三個工作天內就可以拎到報告結果，俾錢買個安心都好！
由2020年7月17日至12月31日期間，用銀聯卡於香港全線莊柏醫療進行新型冠狀病毒(COVID-19)RT-PCR核酸測試，有2人同行1人免樣本運輸費，或3人或以上同行全單免樣本運輸費優惠！
本身個運輸費都要成HK$100一位架，一家人去check既話都可以慳番唔少！記得去之前先致電預約並說明用銀聯優惠啊！
銀聯卡新型冠狀病毒核酸測試優惠 條款及細則：
1. 憑銀聯卡於香港全線莊柏醫療進行新型冠狀病毒(COVID-19)RT-PCR核酸測試，可尊享2人同行1人免樣本運輸費或3人或以上同行全單免樣本運輸費優惠 (下稱「優惠」) ( 一人測試費為HK$950及HK$100樣本運輸費)。
2. 優惠名額有限，先到先得，額滿即止。優惠名額及有效期以莊柏醫療提供為準 (下稱「優惠期」) 。
3. 優惠適用於卡號以62開頭的銀聯信用卡或借記卡(即ATM卡)(下稱「銀聯卡」)，惟香港及澳門指定發卡機構所發行之人民幣銀聯卡除外。交易必須通過銀聯網絡簽賬，方可享用優惠。
4. 持卡人必須先致電莊柏醫療進行預約，並須說明使用此優惠。
5. 優惠適用於同一簽賬內之交易。
6. 優惠不可與其他優惠同時使用。
7. 有關莊柏醫療“新型冠狀病毒(COVID-19) RT-PCR核酸測試”詳情可瀏覽 http://www.jpmedic.com/zh-hant/service/detail/4/。優惠價格僅供參考之用，詳情請向莊柏醫療查詢包含的測試及服務內容。
9. 如有任何爭議，莊柏醫療保留最終決定權。
10. 中英文版條款及細則之內容如有差歧，一概以中文版為準。
|
https://lifemag.cyberctm.com/zh_TW/blog/catorcentre/6647/%E9%9F%B3%E5%8F%89%E5%93%84%E7%9D%A1%E6%B3%95
|
事隔一排，我走咗去學OM音叉，呢支叉係放鬆叉，啫嗰啲肌肉緊張呀，失眠呀（？！）用呢支叉可以好快搞掂。
又事隔一排，我發覺我個仔有黑眼圈，同埋會無啦啦喊。我就請我仔個守護天使幫下手啦，隔咗一排，我朋友無啦啦share咗篇文章，話原來BB唔夠瞓係會掙扎、食手手、fing頭，同埋更難入睡。
頂！我哋之前個概念係「日頭唔好畀佢瞓咁多，夜晚先有得瞓」原來係錯㗎！日頭瞓得夠，夜晚自然入睡！
唔怪得我個仔有黑眼圈！又扭計，夜晚又扭咁耐先瞓！原來係唔夠瞓！
我終於醒覺！佢一扭，我就攞走支OM音叉同佢做。開頭佢都係照掙扎，但十分鐘後，瞓著咗。
|
https://www.bwbeauty.com.hk/2021/06/29/%E7%89%A9%E7%90%86%E8%87%AA%E7%99%82%E6%95%99%E5%AE%A4-%E7%AC%AC%E4%BA%94%E9%9B%86/
|
好耐無同大家溫習物理「自」療啦 希望大家都有繼續練習之前教嘅預防勞損方法啦！今集好高興再次請到註冊物理治療師Terence Chau (周錦浩) 教你「自」療 常見關節炎 ，再教大家點樣屋企做強化肌肉運動 預防勞損 啦！ 如果成日手關節痛就緊記要留意啦！
平時長期重複使用手腕或過度用力成日手痛、手麻痹？
今集 Live 直播為你一一拆解以上問題。
想知點處理及「自」療「網球肘」、「媽媽手」 、上肢常見關節炎問題 千祈唔好錯過今個星期「教主會客室」，我邀請咗 註冊物理治療師Terence CHAU (周錦浩) 教導大家 ：
美肌教主 Grace與註冊物理治療師 Terence CHAU (周錦浩) 齊齊認識常見關節炎同教授物理「自」療技巧！
|
https://manosmui.com/e-commerce-optimization/%E7%A4%BE%E4%BA%A4%E5%AA%92%E9%AB%94%E8%B3%A3%E8%B2%A8%E5%B8%96%E6%96%873%E5%80%8B%E7%A7%98%E5%AF%86%E7%B4%9A%E6%AD%A6%E5%99%A8/
|
很多老闆同我抱怨：阿M，我Facebook賣貨文案感覺寫得唔錯啊，朋友都話我寫得越嚟越有感覺，但就係賣唔出去貨。其實，有時候唔係你文案寫得唔好，而係無寫到重點上！也就係成日講嘅自嗨。
Facebook賣貨文案點寫先可以賣出更多貨？今日，我畀你3個秘密級嘅武器，係阿M平時出post時最常用到嘅。如果係寫Facebook賣貨文案時記住尼3個標準，你都可以言之有物，賣出更多貨。
很多人出Post係憑感覺寫，諗起乜嘢寫乜嘢，我以前也係這樣，但他們忘了終極目嘅係賣貨。賣貨要考慮D咩？有四點：你銷售嘅產品係乜嘢，產品嘅價值係乜嘢，目標受眾群係邊度，點樣利用文案將價值準確咁傳遞畀目標客戶群，就係講如何將你嘅產品價值和賣點翻譯成客戶能一睇就明白嘅意思。
所以，關鍵詞法就係係Facebook賣貨文案寫作嘅第一法則。首先明確產品嘅目標客戶群、特色、賣點，確定多個關鍵詞，注意尼D字一定要係普通人都明嘅，而唔係一D專業術語。然後係寫文案時，將尼D關鍵詞嵌入去。
令客戶看咗文案，就知道產品“係乜嘢”、“能解決乜嘢問題”、“點解值得購買”。無關鍵詞嘅文案係無意義嘅。記得！
惰性係人類嘅共通點。我哋避免投入嘅大量時間同精力，去艱苦咁完成一項任務。所以，當有人話畀我哋知尼件事有捷徑嘅話，我哋一定滿心歡喜，自動被催眠。
所以，不妨畀你嘅目標受眾一個心理暗示：
尼件事——減肥、美白、變美、賺錢、健康、創業、升值加薪、寫好報告、寫好文案…..其實都唔難，都好容易做到。
最常見嘅句式係：“…..就…….”。
減肥產品：
睡前搓一搓，訓著就可以變瘦。
每日10分鐘，就可以學好英文口語。
寫作課程：
掌握尼10個寫作手法，就可以寫出一篇80分嘅賣貨文案。
然後，有咗捉人嘅點，你再另起一行稍微解釋一下，點解你可以做到，具體可以使用事實證明、顧客好評、權威轉嫁等方法來贏得顧客嘅信任。
疑問句有住“請人參與”嘅姿態。
普通嘅陳述句我哋可能唔會太多關注，而指令句又有可能因為情緒同立場引人反感，但疑問句就可以潤物細無聲地接近受眾，就好似一個鉤咁一樣誘使佢哋參與你嘅話題，與你進行同步思考。
我哋係見到疑問句或反問句時，會不自覺咁開始思考相關問題，好奇心和求知欲會被激發出來。另外，有一個秘密招數係：最有效果嘅疑問句要滿足3個條件：1、尼件事大家都好熟悉。 2、通常唔知道答案。 3、係目標受眾想達成嘅目標。
賣T-Shirt：為什麼明星都喜歡穿這件T-Shirt？
賣保健產品：如何讓寶寶比同齡人多長高2cm？
賣理財：月入5000，如何係一年內賣樓？
勾起目標受眾好奇後，再陳述你嘅觀點。依家用戶嘅時間寶貴，看到乜嘢都係一直碌嘅，所以，捉住目標用戶注意力係第一個要解決嘅。
尼3點，係阿M出Facebook post 最常用嘅方法，好簡單，亦都好有效，今日我將佢分享畀你，希望對你有所幫助。依家你就可以用起來，相信你嘅Facebook賣貨之路都會變得越嚟越簡單！
|
https://www.mysishop.com/date/2018/04
|
低至64折入手Loewe手袋, 人氣Puzzle、Barcelona bag由HK$8,730起！
本週精選，Kérastase孖裝洗頭水超抵買, 全線63折優惠 + 免費直寄香港！
英國名牌網折上折(隨時完), 8大歐美名牌手袋推介, 直寄香港！
法國Tefal廚具、爐具低至半價！香港價錢既32折！
快閃!! 意大利TOD’S 豆豆鞋低至香港價錢47折, 由HK$2,307起 + 免運費！
Gucci 六大迷你手袋推介, Mytheresa優惠最後倒數！
OL必備精選鞋款, 最後大召集, 低至62折入手Jimmy Choo超氣質高跟鞋！
意大利風情 : Dolce & Gabbana超人氣Sicily手袋 低至香港56折入手！
歐洲網全單減HK$2500, 低至香港56折入手Balenciaga巴黎世家 ！
大忙人必備 : HK$824入手Nespresso迷你膠囊咖啡機+ 免費直寄香港！
Alexander McQueen厚底波鞋熱潮一直未見減退，更被一眾明星持續著用加持，好多旦星都係支持者，不論出席活動或私下穿搭都會著！白色主調加上約高2吋鞋底既設計確實非常易配搭，又有增高效果，係近年女生must-have！
|
https://amyng888.blogspot.com/2024/04/x-facial.html
|
就要定期為肌膚注水、保濕。
♥ 五重透明質酸保濕療程 ♥ 啦！
仲有靚靚打卡位添！
呢個人手facial主要係滋養同緊緻肌膚。
滲透到不同嘅皮膚層，即時有效地補水。
同時可促進肌膚柔嫩，減少皺紋和細紋。
咁抵，快D嚟嘆住靚啦！
療程由 山上田下 提供。
#低至半價 ♥ 仲有額外折扣！ ►Stylevana 4月週年慶大激賞！
|
http://simplefitness123.blogspot.com/2015/05/gym_29.html
|
膝頭有傷，唔代表完全唔可以做 Gym。只要小心挑選動作，就可以練到肌肉之餘，又唔令傷勢惡化。大家一齊睇吓有乜嘢動作可以做。
女仔減肥，有冇辦法唔瘦個胸？
膝頭有傷，可以點練大脾？
同人唔同命！減肥效果同人差咁遠嘅？
負重訓練、跑步 時間點分配？
膊頭受傷之後，如何回復100%？
女仔點練「直手臂」？
點揀健身教練？
乜嘢運動可降膽固醇？
|
https://phatdat.blogspot.com/2010/
|
想知點解尋晚美國大升？
因為日本政府之前賣美元、買美債而完全無力將日元推低。
咁全球流通量最高啲ETF，全部都係指數ETF，喺香港即盈富基金（2800）。
你估2007年我哋心目中嘅資金自由行投資者唔理價，見貨就買？
定係2010一個會亂印日元去推倒匯價嘅日本央行？
32000點 here we come (again)？
我有對維園阿哥嘅睇法想同大家分享。
上星期四，花旗國股市出現Deep V市，相信大家都知。嗰一刻，大家可能瞓緊覺，所以起身睇新聞知道時，已經過咗去。不過，見有股票如「管理顧問」公司Accenture(ACN)，喺十幾分鐘內由40(美元，下同)跌至一仙之後，彈番上40蚊，又或拍賣行蘇富比(BID)由30蚊跳至十萬元一股之後，又撻番落去，真係驚心動魄。
好，過咗一日，「唔小心」等理由開始冇市場，又要搵其他理由解釋。咁如果唔係唔小心，即係「特登」㗎啦！咁邊個會做呢啲嘢？如果睇我哋特區傳媒，又係股市大跌時嘅model answer，一定係大鱷係幕後黑手，所以啲頭條都係「美查造市」。
講真，因曾喺報紙財經版做全職，所以我係好同情嗰啲要喺上周五交稿、起題、搵解釋原因嘅撰稿員同編輯，當由社長到隔籬娛樂版嘅intern都問你點解時，「大鱷搞事」真係幾好用。
到周末，總統奧巴馬啲政治化妝師仲勁，走出來話：「唔排除係有人搞破壞。」即係首先由「唔小心」，變成「特登，因大鱷損人利己」，到最後美政客最鍾意嘅「特登，仲要係拉登，因恐怖分子損美又不利己」。真係天下烏鴉一樣黑，奧巴馬都要抽反恐水。
咁多個解釋，最服嘅係網站zerohedge。佢話，喺雷曼爆煲後，市場因缺乏買賣盤，一旦啲order側埋一邊，就會大升或大跌。所以紐約交易所就氹啲大行做Supplemental Liquidity Providers，即原有外「整多一層流通量提供者」。每個成功交易，你就要俾佣金，佢哋就收回佣。
咁因呢啲「流通量提供者」接或沽貨俾你，未必能即時搵到另一方去做交易，所以就令銀行本身要坐盤。以前銀行坐盤，就被鬧炒嘢，有呢個計劃時，就揸正牌坐盤。咁計劃行到今年初，就差不多被一間銀行壟斷，你估吓係邊間？冇錯，就係高盛！ 原來，據zerohedge預料，到3月底，每日有55%嘅紐交所嘅股票交易，高盛係買賣其中一方。咁近呢一年，zerohedge都經常警告話，如果太依賴單一個買賣家，市場好可能會出現供求嚴重失衡嘅情況，爆啲不尋常嘅成交價。
仲有，原來嗰個「整多一層流通量提供者」計劃，喺上月底完咗，上周明顯因流通量忽然失衡(失蹤？)及投資者近期炒股有玩「冚棉胎」嗰隻心態所至，zerohedge之前嘅告誡，我覺靈驗，佢哋警告會再發生，但deep V真正理由，係發生嗰刻，我搭緊飛機去洛杉磯，剛進入花旗國領空。我呢個淡友一到，美股聞風喪膽，仲唔跌一跌俾個面？
上周三，孫柏文已經寫咗篇題為「歐央行瘋了！」嘅文。我喺篇文裡面不斷強調，歐元呢樣嘢由八十年代學術討論開始，到千禧年代落實，一路以來都被視為西德馬克的延續。
如果你係位八十後讀者，唔好話馬克係乜，分分鐘會問我：「點解『德』前要加個『西』？」所以，今日都要解釋吓當年嘅西德馬克有幾勁。
故事起源喺第一次世界大戰。1918年德國投降，被迫賠巨款俾戰勝國。因政府除咗還黃金俾其他國家，就冇錢做其他嘢，所以為應付出糧俾公務員等開支，德國政府開始印銀紙照用。
到1924年，通脹差到啲面額有十幾個零嘅鈔票，都係俾人用來火燒取暖，因已冇晒價值。所有儲蓄化為烏有，經濟因價格不穩，令返工和投資等活動停頓而崩潰，國家大亂，令嗰啲話自己係「強政勵治」嘅人上台，亦即係希特拉。希特拉上台，最後令德國人民捲入戰爭中。母親失去丈夫、孩子，德國喺第二次世界大戰後，仲要被分裂，最後成為東、西德兩國。
走自由主義嘅西德，人民達成共識，迫政客唔可以貪一時政治之快，做民粹嘢，最後令制度崩潰，瘋人上台。至於貨幣價值嘅穩定，亦成管治基石，唔可以話經濟唔好，就將貨幣貶值，增加出口。
題外話，特區政客不論直選或功能組別，都係會攞本經濟教科書出來，跟住話：「貨幣貶值好！能推動經濟！」佢哋係歐洲級政客，不過係南歐嗰隻。如果香港民粹政客係希臘人，仲唔係企喺攝影機前、暴徒最前線，「要求」「公義」？火燒銀行職員？你估會好似德國政客咁，要政府量入為出？
所以德國喺二戰後，貨幣穩定嘅教訓，可以話係每個屋企用自己啲小朋友嘅血同命換返嚟，效果係成為國際投資者信賴嘅貨幣。故事的另一教訓係，經濟唔好，都只係食少啲，貨幣不穩係會大規模死人。
到千禧年，歐元面世，大家就假設係馬克嘅延續。試諗吓，如果德國人透過選舉、公投，都能接受放棄馬克，改用歐元，歐元都應該係OK嘅。
點知，到2010年嘅今天，歐元真係應驗咗佛利民十年前嘅預測。佛爺當年話，歐元捱唔過歐洲第一個大衰退，理由係歐央行頂唔順南歐國用貶值減債嘅要求，令德國放棄歐元，或歐央行揸正來做，令南歐國退出。
今時今日，歐洲用緊咁多招，招招都係得一個後果，就係歐元貶值。所以都係繼續沽歐元！因歐元唔係馬克。
咁嘅救市方案永遠都有個死穴，就係錢從何來？若要它國的國民、納稅人救希臘，喺民主政治成熟的國家係很難嘅，咁救完希臘再救西班牙、葡萄牙等，又邊會再有錢？若我係借貸過度嘅政府，都想有枝魔術棒，一揮就有錢還、有錢使。有魔術棒，就唔使俾啲民選國會阻住晒，你啲67歲先退休嘅德國人唔肯救啲60歲就可以有政府老人金嘅希臘人？冇問題。魔術棒呢，就只係喺小朋友童話世界先有。我哋成年人世界，就唔係叫嗰個神奇變錢器做魔術棒，而係叫做印鈔機。係咁印，係咁印。
呢個小改動，就係之前，如果銀行手緊，可攞抵押品俾歐央行去當，不過歐央行冇「二叔公」驗貨睇價嘅能力，所以就將工作外判俾啲信貸評級公司。啲抵押品嘅信貸評級要達標，歐央行先會受。歐央行剛宣布從本周起，任何希臘國債，都毋須再要信貸評級，都可做抵押品借錢。仲要金額係票面值計。
今時今日，你用例如100蚊問希臘政府買張每年有8厘息嘅十年期國債。跟住就將張債券俾歐央行當抵押品借錢，歐央行即時俾100蚊你，每年收1厘息，不過希臘政府仲係俾8厘利息你，你淨賺7厘。跟住你又攞歐央行借俾你嘅100蚊，又買多張年息8厘嘅希臘國債，又再俾歐央行當抵押品借錢，不斷咁做。你原先嗰100蚊，分分鐘有好多倍利潤。打個比如，有個地產發展商賣危樓，仲要係好多貨。但佢就同買家講話會租番做佢公司嘅辦公室，每年俾相等如購入價8厘嘅租。跟住你就攞張地契做按揭，銀行俾你做十成同只收1厘息，以前銀行會派人驗樓，但依家唔使，你要賺仲唔瘋狂循環咁買樓？
呢個世界，有啲人話投資銀行高盛(Goldman Sachs)玩晒，有啲西方傳媒行家，甚至封佢哋為「吸血八爪魚」，不但無孔不入，仲要勢必搾乾搾淨。
咁佢哋個朵咁勁，裡邊啲人就算唔係三頭六臂，都應係非常有傳奇色彩。多唔使講，就講佢哋前話事人魯賓(Robert Rubin)，咁佢除咗喺高盛返工外，仲有回饋社會，做過九十年代克林頓政府嘅財長。
今日講佢嘅原因，係因為魯賓疑似爆性醜聞。話說有個叫Iris Mack(下稱麥小姐)嘅女子，佢曾經喺金融海嘯前，喺最大倒閉公司Enron做過嘢，後來轉會過去哈佛大學信託基金做資產管理。
點知因為喺02年警告，話基金嘅衍生工具投資非常危險，而被魯賓嘅財長接任人、之後02年做咗哈佛校長嘅薩默斯(Larry Summers)炒咗。最後當然麥小姐冇錯，因為哈佛後來喺金融海嘯中，因衍生工具投資輸鑊甘。
麥小姐讀書時已來頭不小，佢係哈佛第二位黑人女性，成為應用數學科嘅博士畢業生。咁原來佢喺香港時間上個禮拜五，喺左翼新聞網站Huffington Post自爆，話有次魯賓約佢喺邁阿密食飯，嗰次只係佢哋第二次見面，第一次見面時，麥小姐佢仲要係素顏。
不過，食完飯之後，行返酒店時，魯賓就問麥小姐想唔想上房cuddle「搞搞震」。麥小姐話，因佢一路以來都係條數學書蟲，對異性提出嘅建議，都係反應比較遲鈍，就算用盡佢哈佛訓練嘅博士級腦袋，都唔知究竟「搞搞震」即係點解。
不過，都未諗完，麥小姐就話魯賓隻手已似八爪魚般周圍「走」。麥小姐仲喺篇自爆文章中，好用心機咁仔細地形容佢哋嘅接吻過程。
可能麥小姐係應用數學科博士，佢哋嘅接吻最好用compound interest來形容，即正式翻譯係「複式利息」，而通俗啲嘅就係「利疊利」。
講到呢度，大家一定喺度估麥小姐幾歲？可以第一次素顏見面，都令財長神魂顛倒。其實，呢度就係點解孫柏文今日要同大家分享呢個故事。故事教訓所在，就係要做到高盛高層，兼任財長，口味唔可以同市井之徒一樣。
想搞搞震嘅，都要搵個學歷高、有膽頂撞上司，同埋唔係後生女。冇錯！麥小姐其實係個熟女，今年已經52歲。不過點都好，呢個周末，魯賓都應該係瞓廳囉。
歐元跌為何它不升？
星期一，孫柏文為大家繼續分析過為何歐元續跌，係不能抵抗嘅命運，亦喺最後話會喺今日同大家分享一間理應能受惠嘅公司。
睇會考經濟教科書，當一隻貨幣貶值時，入口會因使用貨幣嘅消費者購買力削弱而減少。如果入口商不能加價，但因入貨成本上升，就會賺錢少咗，有時更可能會出現虧損。喺特區上市嘅股票中，因歐元貶值同以上會影響入口嘅因素，所以市場驚佢會賺少咗嘅公司，相信表表者必屬思捷環球(330)。
思捷嘅股價，亦眾望所歸、冇得留低咁喺一個月前今日嘅約60蚊股價，跌到噚日收市嘅47.45元一股，跌幅超過兩成，同期歐元則跌約8%。
思捷股價跌多過歐元其實好正常。點解？例如1歐元兌10港元，一件貨成本100港元，出口德國賣15歐元，即收入係150港元，盈利係50港元。
咁歐元跌8%，每歐元兌9.2港元，不過件貨都仲係賣15歐元，即港元收入就減到138元。
因成本仲係100港元，盈利就得38元，比之前有50元，下跌24%。貨幣跌，盈利跌得更深。
掉轉頭講，出口商就會因以上嘅因素被反轉而收惠，咁特區有冇公司係歐洲貨嘅出口商？有，就係09年11月上市嘅利邦控股(891)。
呢間公司，係利豐(494)嘅姊妹公司，屬同一集團。佢哋嘅業務，就係喺東亞地區，特別係大中華地區，賣歐洲名牌男士服裝同飾物。
大家可能問，咁呢隻股票又因歐元跌，升咗幾多呢？
利邦不但冇得升，仲要跌超過一成。股價係反映公司未來盈利，點解呢間公司擺到明會因匯率轉變而受惠，都要跌？唔通啲教科書dump得？
其實利邦喺呢個歐元跌浪中嘅表現，就係炒股、投資唔可以就咁用啲基本經濟學理論後，就衝埋去做買賣嘅最好例子。
咁點解股價理論上應升，不過又冇？第一，佢嘅估值算高，上月今日嘅市盈率都約超過40倍。即如無盈利增長，你用一蚊買呢隻股，要40年後先回本。上月股市因歐元區動盪下跌，令其他股票抵買咗，咁就算你賺多咗，都可能因市盈率被壓令股價下跌。
第二，睇利邦嘅年報，佢哋話有做外匯對沖，咁即係話匯率對盈利影響細。大家都知利豐出名醒目，同系嘅利邦分分鐘對沖到外匯零影響，所以就算理論上受益，都喺冇佢著數。
第三，利邦賣貨嘅毛利率已經好高，有七成幾。所以就算入貨價平咗，都係少少。而佢哋始終賣非常高檔嘅服飾，如果東亞地區被中央收緊政策影響，收入減少時，成本平咗都係冇用。
所以結論係，買股都係做足功課好啲。
美股返歷史高位？
今日入正題前，孫柏文想同大家分享前日我聽過嘅一些評語。事緣前日我同張一鳴、胡孟青及黃曉嵐喺公仔箱一齊做節目，講嘅內容係關於中央政府如何冷卻內地炒到㷫烚烚嘅樓市。
咁我就講番話自己記得對上一次中央大力打壓樓市，就係喺07、08奧運會前，直至雷曼兄弟爆煲，先因金融海嘯放鬆貸款。一鳴兄就話，其實嗰次有好多地產界人士唔希望見到中央放鬆手。
咁我就問：「係咩？點解呀？」一鳴兄解釋，原來嗰轉有好多之前風險上保守、儲定大筆資金，等機會食大茶飯嘅香港地產發展商，等緊中央收緊時，將冇實力、做太大槓桿、太進取嘅內地發展商「鍊死」，之後執平貨。
不過，因中央到最後突然放水，仲喺去年推超過幾萬億元人民幣刺激經濟措施，之前愈進取、愈亂來、愈槓桿大，就愈冇事。我哋啲港燦地產發展商就鳴金收兵，呢浪冇肉食。
不過，特區發展商同內地房產嘅關係，就係我哋港人同內地人嘅關係。即係點？咪就係佢哋LV大舉掃貨，啲錢又唔知點來，我哋港人企埋一邊，佢哋瘋癲、我哋齋睇，慨嘆一句：「我哋唔夠鬥。」不過一旦逆轉，佢哋大規模走佬，我哋就無聲無息咁，向要擺平內銀嗰啲呆壞帳嘅資產管理公司，執遺留下來嘅不良資產(distressed assets)。
仲要一路執，一路話自己係港燦。
入正題，呢幾日喺花旗國有篇分析文章大熱。作者係「指數基金之父」Jeremy Grantham，亦係管理逾1,000億美元(約7,800億港元)資產基金管理公司GMO的主席。從70年代開始，多次成功預測股市方向。亦在06年，頻頻發出信貸泡沫將爆破，及帶來嚴重後果的警告。
佢周末出呢篇文成大熱，係因佢作為淡友，覺得有五成機會美股於2011年年尾前能返歷史高位。咁如果講標普500指數，可以升至1,500點，亦仲有約26%嘅升幅。佢自己信標普500指數只值875點。而就算重返高位之後都會倒跌，仲要跌凸至低過875點。最終要跌市的主要因素，係佢認為經濟根本未曾轉好，數據轉好，因政府嘅大額開支。又因本身美國國債同財政赤字已達人民唔會繼續接受嘅水平，開支都唔會繼續增加。咁以上嘅因素籠罩，點解仲覺會能觸動前歷史高位？
根據佢講，喺「經濟繼續疲弱」情況下，經濟雖差，但係就會有聯儲局繼續零息政策。即係因鈔票氾濫，投資者被迫追求回報，令股市不斷泡沫式上升至之前歷史高位。
咁嘅升市理由，都係嗰句，可以將股神師傅Benjamin Graham啲講價值投資法嘅書掉晒算。
有限公司銀行唔安全？
孫柏文除咗係個三流財經演員之外，喺課餘時間，亦喺間討論公共政策、叫「獅子山學會」嘅民間智庫組織裡面，義務咁做研究部總監。
咁呢幾年，我哋都出咗唔少報告俾國際其他智庫組織參考，解釋點解其他地方嘅銀行體制出事，我哋特區就喺系統上大步檻過。最主要嘅原因，我之前喺《大明燈》都講過，就係喺97年，我哋冇救陀地投行百富勤，令啲銀行債主(例如存戶等)知道要睇實銀行搞啲乜。
而花旗國最錯嘅地方，就係喺08年初，包底救晒所有投行Bear Stearns(貝爾斯登)嘅債主同客戶，搞到其他投行嘅債主，冇壓力迫剩餘嘅投行，快速出去集資或減少投資槓桿。
大家可能會問：「咁啲員工同股東呢？點解佢哋唔識死？玩到咁大都唔驚？」講員工先，佢哋好簡單，做完交易，俾會計部計嗰單交易喺會計理論下「將應」出現嘅盈利，之後即刻出晒相關花紅。出年嗰單交易出事？人都走咗囉！所以啲員工一有機會就會去玩火！
啲股東亦都差不多，佢哋計過，只要打後幾年間銀行冇事，仲要如果有盈利增長，持股幾年嘅每季派息，都夠填番個本。大家要記得，就算喺信貸泡沫最誇張時，好多銀行都係賣緊單倍市盈率，即只要盈利水平得以維持，十年內，理論上投資便返本。所以啲股東先俾啲員工去玩火！
最後，就係如果政府吓吓都救債主，又邊會令啲債主話：「我借啲火柴俾你，會唔會搞到你自焚還唔到㗎？」現今社會，淨得債主先會輸入肉，所以得佢哋先會監察。冇計。
不過係咪真係冇計呢？有冇方法迫員工同股東，一旦銀行輸爆廠時，要入肉？唔可以拍拍屁股走呢？不過我咁問，一定有啲讀過吓幾年商科嘅《大明燈》fan屎大大聲鬧：「你識唔識咩叫『有限公司』㗎？」我識。
其實以前，仲要唔係好耐以前，真係有啲銀行如果出事，員工不但係股東，仲要輸埋身家。呢種銀行，當然唔係有限公司，其實佢哋就好似啲律師樓咁，係以合夥人形式運作。即係輸起上嚟時，所有合夥人一齊輸身家。咁樣佢哋又係員工，仲唔小心翼翼？
多唔好講，淨係呢排嘅避雷針投行高盛，都因當年Goldman先生搵埋佢女婿Sachs哥拍檔做合夥人。先搞出呢間投行，而佢哋合夥人嘅營運結構，要去到99年先俾佢哋當時嘅總裁Hank Paulson變成有限公司上市。
之前，政府規定，投行槓桿唔可以做多過公司資本嘅12倍，高盛班合夥人一定支持。因為費事佢哋班有限公司對手亂來，做大槓桿搶市場佔有率。點知當自己都變埋有限公司時，Paulson就喺03年同啲同行去國會，要求放寬槓桿上限，亦得手。最後個個都揸住幾蚊去做一百蚊生意，當市勢一逆轉，全部冚旗。最後08年要邊個救？就係升咗做財長嘅Paulson，游說國會出手營救。合夥人制，都咪話冇用。老人家笑你「有限公司」，唔好諗住佢哋只係玩字唔識嘢。
聽聞，希臘政府話可能要告美國華爾街的投資銀行。原因係啲大行當年「幫」希臘借咗啲「唔應該」借嘅錢，所以要還錢嘅今日，就冇錢還。
以前，孫柏文成日覺得，最冇品嘅人，係啲借咗錢，還唔到，仲大聲夾惡。原來最衰係唔還，除咗大聲夾惡之餘，仲要告你。都係嗰句，呢次歐洲國家級嘅財政、冇錢還危機，俾到我哋最大嘅教訓，係啲南歐人冇句真，當使凸時，「老奉」覺得你要救佢。
依家歐元係咁跌，好多人想買博反彈，我聽得最多嗰句係「物極必反，冇理由唔彈」。如果你都係咁諗就要好小心。因為「物極必反」中嘅「物」一字，係假設講緊同一樣嘢，不過昨天嘅歐元，就已經唔係今天嘅歐元。
我之前講過，昨天嘅歐元被視為西德馬克，今天嘅歐元，已經喺歐洲人，包括德國人民心目中變成啲冇保值嘅南歐、拉丁貨幣。例如意大利里拉，西班牙比塞塔，甚至講近啲，菲律賓披索。如果我同你話：「你褲袋裡面嗰啲銀紙，唔係德國馬克，而係菲律賓披索。」你都心照隻貨幣，係可以喺冇反彈嘅情況下不斷貶值。仲會物極必反？
其實，睇貨幣名，都可以大約估到嗰隻貨幣究竟能否保值。啲南歐國同佢哋剩番落嚟，嗰啲前殖民地用嘅貨幣，全部都係兌美元跌、跌、跌。
我辛辛苦苦，先搵到隻保值嘅拉丁貨幣，你估唔估到係邊隻？冇錯！就係澳門葡幣！呢隻貨幣背後就冇乜天然資源撐腰，不過勝在個政府點使、點fing都係有財政盈餘，前景樂觀。
至於歐元，其實係會有小型反彈，不過一彈就係買跌嘅入市良機。下次彈係幾時？希臘喺本月19日(即本周三)有一批大額嘅債要還，咁大家一路驚國際貨幣基金組織(IMF)、歐盟「救國方案」冇料到、冇錢齋talk，咁19號嗰日就知。如果希臘還到錢，歐元應該喺嗰日彈，不過會好快又回落，所以要沽，就要快手。
我呢半年成日話，今年同08年一樣咁炒。但唔同嘅地方，就係嗰年係合埋雙眼沽投資銀行嘅股票，依家就沽歐元就得。以前歐元啱啱誕生時，唔使90美仙已買到1歐元。當年歐元咁平，除咗美元強之外，係因為啲人唔知歐元得唔得，所以幫佢打個折扣。今日，要用約1.25美元先買到1歐元，仲要知道歐元係唔得，咁就唔跌都唔得啦。不過除咗沽歐元外，有冇其他因歐元下跌而受惠嘅投資？有，星期三再同大家分享。
前日，特區政府建議用公帑補貼離島居民搭小輪。一出聲，全場譁然。孫柏文已經好耐未見過政府呢啲「明益式」嘅政策出台，輿論會一面倒反對。ok，又唔係真係咁耐，對上一次係舊年年尾嘅慳電膽事件。上次嘅來龍去脈，相信大家唔需要我重複。咁今次又發生咗咩事呢？其實都好簡單。
一，小輪作為交通工具嘅吸引力每況愈下，以前搭船嘅人一係搭其他交通工具，一係就搬去唔使搭小輪嘅地方。
二，小輪公司見呢個情況，又因為有利益保證，就指定動作咁想加價。點知計過數，如果加價會更少人搭船。加價冇用，開一班船就蝕一班錢。
三，小輪公司見加價唔會有用，就當然諗減開支。最直接減開支嘅方法，就係將航班次數減少，令每班船嘅搭客數量增加。
五，政府喺無計可施嘅情況下，唯有向「通天後備」納稅人開刀，用公帑接濟啲離島船民。
六，傳媒發現，親戚繁多嘅特首，又有屋企人喺小輪公司返工，即刻反射式咁嗌：「利益輸送！」政府捱轟，要人護駕。
七，呢part就係高潮，之前「強烈要求」嘅議員，喺政府最需要佢哋嘅一刻，有良知就變「快閃黨」，冇品嗰啲就要行出來，大大聲話：「叫咗政府唔好㗎啦！」跟住仲話長遠解決方法係，政府不如自己設立船隊！有啲更加話不如起橋！
離譜？係。起橋呢個建議，喺成本效益上雖然完全唔得，不過，如果你係個政客，唔係冇方法迫政府。方法就係要求自己代表嘅島，割離香港版圖，變成內地一部分，跟住就好似高鐵咁，同政府話，為國家和諧，特區唔變荒島，要起一條「日式冇人行」嘅橋(即如日本起嘅橋，最後都是沒有人行)。政府即時批600億元俾你！講真，如果小輪冇人搭，係應該減班次。如果唔夠客，都要補貼迫船開，淨係從環保角度都唔啱。唔服嘅話，你睇下小輪噴出來嘅廢氣。
如果一日一班都唔夠客，咪隔日先開，如此類推。冇人欠咗離島船民，請佢哋同佢哋啲議員代表自重。
孫柏文讀大學時，因為係通識教育，故要讀啲古希臘、羅馬嘅文化班。其中一班，就係講希臘、羅馬人嘅娛樂習慣，我上完先知原來古希臘人好鍾意睇話劇。其中一種最主流嘅故事鋪排手法，就係角色圍繞住歷史事件發展。
咁因為觀眾已經知事態發展，所以全場就得啲角色唔知自己會點。亦因為悲劇用呢種鋪排特別吸引觀眾，所以呢種劇就叫Greek Tragedy，即希臘式悲劇。呢種戲喺近代最佳嘅代表，就肯定係97年嘅《鐵達尼》。點解？因為入場觀眾個個都知隻船會沉囉！係得阿Rose同阿Jack唔知！
大家可能會問，點解我今日無端端要分享我大學課文？原因係因為，希臘本身就係今時今日最大嘅希臘式悲劇。錢，佢哋就借咗太多，亦還唔到。好多人估會有救星，如國際貨幣基金組織(IMF)或者歐盟，不過經過咁多次嘅「狼來了」拯救消息，希臘係唔會有人救。又或者因條件太辣，希臘本身都想自我爆煲算數。
大家又會問：「咩叫條件太辣？為求唔爆煲，指天椒都要硬食啦！」你咁諗就大錯特錯。
唔想扮瀟灑，不過從希臘政府角度來講，爆煲、走數、唔還錢唔係世界末日。係會好慘，不過絕對唔係世界末日。
走數最嚴重嘅後果，就係冇人會借錢俾你。咁如果你每日嘅使費係收支平衡，其實冇影響。不過走數有個好大嘅好處，就係唔使還錢還息，如果之前係債奴，即刻一身輕。
冇錯，以上就係希臘政府嘅計算。噚日傍晚時，希臘政府拍賣6個月同12個月後要還嘅國債，年息要4.55同4.85厘，算高。不過比上周佢哋啲6個月債嘅7厘為低。
咁7厘有咩問題？希臘政府已警告，如果要喺7厘或以上借錢，政府不如走數算了。呢個警告唔係齋噏，原因係希臘國債嘅總和，係國民生產總值130%。如果要付7厘利息，即每年要用GDP的9.1%去還息。
咁依家歐盟、IMF要希臘將財赤由佔GDP的12.7%減至8.7%，先救佢。即要希臘撇掉利息開支後，使費不但收支平衡，仲要有盈餘，借新錢只全為還息。問題係，若希臘政府走數，冇錯係要即時將財赤減至零，因再冇人願意貸款俾佢，不過能即時節省利息開支。若財赤要減到8.7%先能借IMF或歐盟的平錢，就不如一次過走數，去慳GDP9.1%嘅利息開支。 計完呢條數，如果你再見希臘國債息率喺7厘以上，相信你係希臘官員，都會寧願揀爆煲。
人民幣升值炒乜？
當一啲之前冇鋪排嘅嘢，喺兩個大國之間發生時，你都應估到大鑊嘢發生緊。上個禮拜，花旗國財長蓋特納突然東遊，為今日我哋國家主席胡錦濤喺華盛頓同美國總統奧巴馬見面時有偈傾作準備。不過，蓋特納上京前，就喺我哋特區停一停，見吓我哋啲特區官員。講真，佢返內地前咁樣停香港，實在太似孫柏文啲鬼仔大學同學，因當年啲直航機票太貴，又想喺香港先搞簽證，同想喺香港玩一會，先北上，所以停停香港睇睇風景。
雖然特區政府唔係美債最大嘅買家，不過，財長來見我哋嘅官員，真係有少少似股票上市前，對薦商搞嘅嗰啲路演。美政府始終都係我哋嘅債仔，同我哋債主打招呼，都係個醒目嘅舉動。不過唔明嘅係，講到我哋特區政府外匯、財政儲備投資分配最話得事嘅係金管局總裁陳德霖，蓋特納反而唔見。唔通任總(前金管局總裁任志剛)後嘅金管局，真係再唔係「冇王管嘅獨立王國」？同曾特首、司長見面已足夠？
點都好，當蓋特納臨急臨忙來我國，都應該係為人民幣對美元升值嘅問題出力。我可以同大家講，所有要求人民幣升值嘅花旗政客，骨子裡都知升咗值都係幫唔到美國失業問題。不過為咗「做啲嘢」，都要迫人民幣升值。
大家可能會問：「人民幣升值，內地貨冇咁平，啲美國消費者咪買本地貨。點解你會話幫唔到佢哋本土製造業？」其實睇之前奧巴馬抵制內地車胎就知，當時話到明向內地車胎徵入口稅，係為幫助美國本土車胎製造業。點知實施徵稅後，美國車胎銷售額完全冇變，只係入口國嘅比例變咗，仲要入口嘅車胎貴咗。幫唔到本地工人，仲要害埋消費者。
奧巴馬同蓋特納其實都知迫人民幣升值冇用，不過都要做啲嘢。而人民幣升值，喺呢刻對內地經濟未必冇好處。大家都見內地通脹升溫，貨幣升值係可以幫到呢個情況。不過我國最勁嘅外交手段，就係就算對自己有着數，都要做到好似為咗俾面你，先做。
人民幣升值，可能亦係對壓抑通脹有利，因為入口平咗。最直接影響嘅入口貨，就一定係石油。因為石油要入口，仲要差不多全部喺國內消耗，即成本美元計，收入人民幣計。
所以每次人民幣升值，都可留意買最多外國進口原油、本地賣出成品嘅中國石化(386)。05年人民幣升值嗰轉，中石化輕易跑贏其他內地油公司，今次有機歷史重演，大家應該識部署。
一個復活節，一路未解決嘅希臘問題又復活。噚日歐洲放完長假之後，佢哋個債市一開，希臘嘅10年長債息率即升0.3厘，至6.83厘。
用400字解釋至今情況，去年尾，市場開始擔心希臘借貸過度，國家政府借新錢嘅成本開始上升。大家特別留意嘅係，因一個人借錢多時，最希望佢首先唔好再支出多過收入。希臘做唔到，就算冇債等住還，今年都要借錢度日。不過，希臘政府不但入不敷支，仲要喺今年4、5月有兩批大額債要還，所以十年後先還嘅國債，由舊年中大約3厘利息升至今年2月嘅7厘。
咁因希臘嘅國債總和，係佢哋國民生產總值嘅130%，等如佢哋如果要為國債付7厘嘅話，同一比例喺香港，相等於每年兩條高鐵成本當還息。
咁如果你在4、5月有好多錢要還，市場就預期你喺3月會搞掂借好新錢，預備還舊債。咁上月仲因有歐洲、國際貨幣基金組織(IMF)官員等，開始話會「幫手」，所以息口回落。不過，無論希臘政府啲債券銷售員點樣落力，希臘都係遠遠借唔足數。上個禮拜，佢哋想借10億歐元(約104億港元)，十二年後還，唔好講幾厘，得約3億歐元(約31億港元)資金有興趣同希臘政府傾利息。即係已達借唔到新錢嘅階段。
自己借，冇新錢，歐盟又同佢說不，得番IMF。經過97印尼、泰國同南韓，大家都知IMF有幾辣，國家就算被「救」，對世界股市都有衝擊。當年骨牌效應要到98年俄羅斯爆埋先算完。希臘還錢大限已到，好快知個局點開。
今年復活節假，又遇到清明節，公眾假期特別長，港人紛紛出埠。噚日為最後一日假期，必定係回港高峰期。如果你係航空交通業從業員，要威脅搞罷工，最好當然係揀噚日去做。
咁國泰航空(293)嘅空姐同機艙服務員，就喺之前揀咗噚日，話如果國泰唔妥協，就罷工，令港人滯留在外。你搵我哋乘客做人質，高招，國泰前日亦屈服。不過你「成功爭取」後開記者招待會，就唔好擘大眼咁講大話：「我哋冇諗過利用市民做談判籌碼」，你班空姐根本就係。但孫柏文諗住國泰一定係勁剝削，所以先逼空姐上梁山。
點知，空姐原來每月編更70工作小時。唔想飛，可搵同事調更，如果調出來係有人多過70小時，就有超時補水。少過70小時都可出番70小時人工。所以出現有人等錢使勁飛，有人想take it easy都有70小時人工。原來國泰想做嘅只係堵塞呢個漏洞。點知一講，空姐就搵我哋做人質。空姐想要嘅係，出唔夠半斤力，都要攞番足八両，如果唔係搵港人滯留外地。啲空姐有冇搞錯？講真，到呢刻，港人係唔會可憐你哋。如果能令國泰癱瘓就香港停頓，我哋港人唯一唔做人質嘅方法，就係結束國泰被政府欽點嘅壟斷。
入正題前，孫柏文有兩個消息先同大家分析。第一個消息係呢刻喺澳洲悉尼，25個最重要央行嘅代表，包括人民銀行行長周小川、美國三藩市聯邦儲備銀行總裁葉倫、歐洲央行行長特里謝等開緊秘密閉門會議。由上周末開會至今日。
不過，原先今日先會走嘅特里謝，就因歐盟官員求見，想開「緊急會議」，所以就急急提前鬆人。如果事件冇迫切性，又或可以搵啲細嘅搞掂，個大佬冇理由兩日都等唔切，要即刻返家鄉開會。歐洲應仲有好多嘢爆。
講開爆，前日有伊朗最高宗教領袖哈梅內伊，突然宣布喺佢哋共和國革命31周年嗰日，會有「一拳舂落西方世界，令佢哋目瞪口呆」嘅舉動。哈梅內伊唔係語不驚人誓不休嘅總統，作為最高宗教領袖，佢講呢句說話嘅重要性高得多。
問題係呢個將會係咩舉動？應該就唔會係宣布民主自由，唔通係核爆？如果係的話，油價一定大幅波動，佢一爆，就會在數分鐘內，石油價格即升十幾美元一桶。而以色列一旦有反應，例如派機轟炸，油價可即升至100美元一桶。
咁佢哋31周年係幾時？咪就係聽日囉！大家就拭目以待，買定花生等睇戲。
在09年12月初，高盛分析部就發表研究報告，話佢哋覺得美國聯儲局至2012年先會加息，即係息口一路都會喺零同0.25厘之間。佢哋發表報告時，全場譁然。因為唔好話2012年，當時市場平均嘅預期，係今年第三季已開始加息。到2011年嘅第二季，市場預期將加息至1.5厘。
喺呢個超低息環境下炒啲乜？慢慢再傾。不過，有樣嘢就應該喺咁嘅情況下冇得升，就係人民幣。大家都知，我國和諧壓倒一切，當全球資金既多又冇成本時，你又有隻貨幣升硬，熱錢就會大量湧入，令資金流向非常不穩定，社會不和諧。所以要人民幣升值，先要聯儲局開始加息、收緊銀根等情況出現。因日本喺八十年代末，容許日圓大升，熱錢湧入，製造泡沫，到90年爆破後，衰到今日。中央係唔會希望踏上日本之路。
剛過去嘅周末，相信各國央行同銀行監管機構嘅職員，又要加班。為乜？咪就係要睇下被監管嘅金融機構，究竟有冇買到啲「歐豬五國」嘅國債，同埋買咗幾多。
孫柏文相信大家都知「歐豬五國」(PIIGS)，就係代表葡萄牙(Portugal)、意大利(Italy)、愛爾蘭(Ireland)、希臘(Greece)及西班牙(Spain)。
希臘政府嘅財政問題，幾星期前已開始困擾全球股市。本周葡萄牙同西班牙會加入呢台戲，金融世界更添火花。希臘政府就跟劇本咁，先推減赤字方案，歐盟亦於上星期話對呢個方案「滿意」，暗示如希臘政府跟足來做，借錢有包底、冇問題。
點知歐盟都未放低隻直豎拇指，希臘政府就被爆原來仲有400億歐元(約4,253億港元)之前冇講過嘅債。大家可能喺金融海嘯下已對大數目麻木。400億歐元即係佔希臘國民生產總值百分之十六，如果用特區國民生產總值作比較，等於特區政府之前喺冇外人知嘅情況下，用咗相等於起4條高鐵嘅錢。
如果你係德國人，歐盟政府叫你捱義氣話，如果冇人肯借錢俾希臘，你就要借，你會點諗？
歐盟官員又話，希臘已作出承諾會改過自新，你又會唔會信？
咁希臘都仲好啲，有個喺國會佔大多數議席嘅執政黨，葡萄牙連呢樣都冇。希臘都仲可以通過雖然冇人信佢哋會咁乖嘅減財赤、財政預算，葡萄牙首相連喺國會通過財政預算嘅票都冇。
大家可能同我一樣，每星期一開市前，都會研究下，上星期五嘅外圍走勢。你有嘅話可能會問：「你呢個燈神，歐洲咁嚴重，美股又會喺臨收市前V型反彈？」冇錯，係V型反彈。但彈嘅原因係市場突傳出歐盟將推救「豬」方案，所以拋空買跌嘅炒家紛紛平倉。
最慘係我落筆嘅呢一刻，都係冇方案。我成日話今年嘅「歐豬五國」，就似08年啲花旗國大行，不過，當時有份講數嘅人，係一間房坐得晒，依家被牽涉嘅官員，係會多到坐爆人民大會堂。所以今年同08年炒法一樣，每次傳有救市「好消息」，就係沽貨嘅好機會。
呢場歐洲悲劇啱啱開始，今轉又唔知幾多銀行買咗啲佢哋會後悔嘅嘢。
最後真係要講，依家炒股，連葡萄牙政局都要睇同分析，為搵錢，真係連老人家都要學小朋友搞通識全球一體化。
根據《紐約時報》報道，喺啱啱結束嘅達沃斯世界經濟論壇中，不論印度、中國企業嘅總裁，抑或是南美、非洲嘅官員，會後傾談時，討論嘅議題，都係離唔開兩個禮拜前，即美國麻省參議院補選。
一個人口比香港少嘅國會議席補選，點解會成世界經濟論壇，呢個世界領袖雲集會議嘅主要話題？
如果你有心機咁睇我哋《am730》孫柏文嘅大明燈，之前已知呢場選舉嘅來龍去脈同重要性。唔同其他報紙嘅讀者，你遇到世界權貴時，都即時可以同佢哋「搭訕」。
點都好，今次再講嗰場選舉，係因為美國麻省人民以選票肯定咗我哋特區嘅「政治不正確」嘅政策。肯定我哋咩政策？其中一個美國人民對現政府最不滿嘅政策，就係由07年開始，美國政府屢次拯救銀行，及成為金融機構嘅債主。
特別係政府喺08年以千億美元注入保險公司美國國際集團(AIG)，等AIG再即時將錢交高盛為首嘅世界級大銀行。仲要喺注資後，負責官員千方百計，甚至想用國家保密法，去隱瞞呢次嘅驚世利益輸送。
大家可能會問，民主黨喺08年尾，先以高票奪得美國行政及立法控制權，點解短短十幾個月後，民眾又要「換人」？
全因09年開始執政嘅民主黨，竟然用番之前想隱瞞事實嘅官員，仲要升佢職做財長！亦即係話，09年嘅民主黨，同08年嘅共和黨喺金融政策冇分別。相反，今年嘅共和黨就換人換血換政策，同08年版嘅共和黨割蓆，故在麻省勝出。
其中一個改變，就係新血黨員，要求管理不善嘅銀行如資不抵債就要執笠。亦要嗰啲冇做功課，借錢俾銀行做生意嘅債主，賠本。
呢個美國人民現擁護嘅唔救銀行、要投資者承擔責任嘅政策，係咪好政策？
喺97年金融風暴，剛成立嘅特區政府，眼見當時香港作基地、國際級投資銀行百富勤資不抵債時，冇出手相救，令借錢俾百富勤做生意嘅投資者，從損失中負責任。之後令投資者對本地銀行風險管理特別高要求，結果係特區官員之前成日講嘅「紐、倫、港」，淨得香港喺金融海嘯中冇銀行要被救。
所以，下次你見有投資者輸錢，話要政府出手賠款時，如果你覺得政府要承擔賠款責任，咁你就千祈唔好諗住選議員。因為做得一屆，好似美國麻省咁，選民知政策不對頭時，你就會被擯落台。
你會擔心嗎？
大家試想像，如果喺呢一刻，有好多北京中央政府派來嘅財金專家，喺中環政府合署嘅財政司長辦公室，因特區財政出嚴重問題而獻計，大家會否感不安？
想像我哋香港不但冇晒財政儲備，仲負債纍纍。更嚴重嘅係，因為預計未來幾年，每年都會出現相等於兩條高鐵、特區國民生產總值百分之十二嘅千幾億元政府財政赤字，令本地及海外投資者唔肯再借錢俾我哋。而如果借唔到錢，我哋就還唔到兩批今年四、五月到期，總共千億元嘅債，政府要宣布破產。你會擔心嗎？
最後係政府為減財赤，宣布公務員要大幅減薪，而公務員工會亦同時宣布會喺兩星期內，發動全面罷工及甚至演變成流血衝突、暴動嘅示威。你又會唔會驚到諗住離開香港呢？
以上講過嘅情況，相信大家連諗都唔想諗。不過，呢個就係今時今日希臘人民要面對嘅事實。
希臘政府已經有兩年嘅財政赤字，達到佔國民生產總值百分之十以上，佢哋啱啱被工會大肆批評嘅減財赤建議，要喺三年後，先能將財赤控制於國民生產總值百分之三以下。即使建議就算獲得通過，呢幾年都要不斷借錢度日。
因為希臘政府嘅財政危機，引致歐盟嘅財金官員已被派往首都雅典，去協助希臘政府開源節流。希臘作為主權國，當然可以向歐盟官員提出嘅方案說不，不過，咁做就要同時承擔借錢成本愈來愈貴，或甚至借唔到錢嘅命運。
不過，希臘政府一旦接受歐盟提出嘅開源節流方法，亦即放棄財政自主嘅能力。打後幾年，不論國會會否進行大選，現時執政嘅人會否被替換，財政上將無改變之餘地。咁點解孫柏文今日要大家想像喺希臘發生緊嘅事，如果喺香港發生又會點？
因為不論特區政府嘅官員、議員係點揀出來，如果香港政府一旦染上希臘式嘅財政問題，就算係一個普選出來嘅特首，都要向出手救我哋嘅人，放棄我哋嘅高度自治權。連點使錢都要人哋批時，港人治港、一國兩制呢個大膽試驗，亦會被宣布失敗。
有好多人會問，究竟點解，我哋香港要持有咁多財政儲備？而數額之大，甚至曾被前港督彭定康笑言，媲美歷史傳說中埃及艷后嘅嫁妝。
究竟儲備多好定少好？有冇「合理」嘅水平？我就留番俾大家諗，不過，現水平嘅儲備，就係最實際保護一國兩制嘅盾牌。
嗰啲支持政府自己興建例如「高鐵」等回報成疑嘅基建、要求不斷推高福利開支、又或者要政府帶頭使錢「推動經濟」嘅香港市民，你絕對有權繼續有你嘅要求，覺得呢啲要求有值博率。我只希望你要求嘅同時，知道背後嘅賭注有幾大。
令市場震盪嘅外圍新政策及消息，呢幾日有如飛雪般湧現。首先之前有好多人話，中央只會打壓內地樓房「炒賣」活動，即係只打壓個人基本住屋需要以外嘅需求，例如第二套房。不過，前日忽然宣布，連買家嘅第一套房，都會提高上車門檻時，個市即刻腳軟。
繼調高一套房按揭門檻，又話要再向個別銀行調高存款準備金率，降低銀行嘅槓桿，即係減銀行可放出嘅貸款額。昨日又要罰啲過度放貸嘅銀行。中央現時發消息嘅頻率，已似06年初。
當年又係要收緊經濟活動，點知搞搞下，突然宣布話所有銀行喺一個禮拜內唔可以放貸，連想周轉出糧俾員工都唔得。嚇到市場腳軟。睇個勢，我哋分分鐘到嗰刻。
跟住就繼續有關於美國聯儲局主席伯南克連任嘅負面消息。原本到周末時分，經過上星期五美市因連任表決被押後嘅急跌，市場相信啲要為伯南克連任作表決嘅參議員冇理由玩嘢，今周應有表決，點知到噚日又傳出，白宮雖然打咗好多電話俾啲參議員，都不但未夠票，仲要有原先會支持嘅議員轉軚。
孫柏文相信，市場現價係反映伯南克今周會連任成功，如果又拖，已經跌得好慘嘅股市，會進一步受壓。所以呢幾日內，每一個代表可能人口比屯門少嘅參議員，只要講句說話、打個乞嗤，都可為我哋地球另一面嘅市場帶來動盪。
大家要記得，伯南克係個對銀行先放水、後不問嘅央行行長，佢真係好多銀行、炒家嘅至愛。所以連股神巴菲特都話，如伯南克落馬，佢會減持。呢個言論，唔係靠嚇，只係理性。
再講，美國總統奧巴馬將會喺特區時間明日朝早，發表國情咨文。依家關於咨文嘅傳言不但多，仲要係互相抵觸。雖然全部都係話奧巴馬要對民主黨上周選輸麻省做啲大嘢，不過做乜嘢就分歧好大。
有啲話會大幅對中產派糖，又有傳言話奧巴馬將會宣布將所有唔係一定要使，例如非國防、醫療等政府開支減至零。因透明度低，國情咨文公布後，又會令股市不同板塊作大幅波動。
另外，富士康(2038)日前發盈警，令東亞區靠出口去發達國家市場嘅股市(如日日本股市及南韓股市)全面下跌。如國情咨文真係確定政府方向由使錢「救市」，變為減財赤，出口股必被再踩。波動，繼續。
「麻省人民共和國」係花旗國傳媒幫東北麻省改嘅花名。點解咁叫？因為麻省一向左傾，向左程度，直迫社會主義地區，所以上星期喺麻省嘅參議院補選結果，先至咁震撼。
因為一個大大聲要求，停止印銀紙、花旗政府減開支(即保美元同唔好再「救市」)嘅右派候選人Scott Brown，由幾個月前喺民意調查落後30幾個百分點，後來以壓倒性票數贏出。右派可以喺麻省贏到，咁左派嘅民主黨就冇一個議席係安全㗎喇。
其實，花旗國經濟喺09年冇好過，比起有雷曼兄弟爆破嘅08年，消費續跌、失業率持續上升。股市上揚，全因為貨幣政策推動，即聯儲局等嘅央行印銀紙、買例如國債等資產推動所致。
只要印銀紙，經濟再差都會見到資產價格上升，市場甚至相信經濟愈差，反而愈對股市有利，因為央行可以有藉口，愈印愈多銀紙。
不過，印銀紙當然非常危險，輕則會爆通脹，重則或令市場恐慌性拋售該貨幣。聯儲局有見及此，於09年尾宣布會喺今年第一季後，停止加碼印銀紙。該消息一宣布，美元開始轉強，資產價格開始受壓。黃金由去年12月初高位1,226美元一安士，跌至1,075美元。
不過，到今年初，美國經濟數據又開始轉差，市場又期望聯儲局要食言，第一季後都要加碼救市，資產價格止跌回升。黃金由1,075美元一安士，反彈至1,161美元。
當市場人士忙住估計聯儲局主席伯南克下一步會做咩之際，美國麻省選民，就於上星期二晴天霹靂咁選咗個要減政府開支、停止印銀紙、保美元嘅參議員。
到上星期五，連伯南克自己是否能連任成功嘅參議院表決都押後，美國貨幣政策睇落動盪，不過係忽然清楚晒，就係再印銀紙，政治上將會非常難。
話雖央行行政獨立，不過獨立嘅理由係當要做啲唔受歡迎嘅決定時，如加息，政客不能過問。不過今次選舉係美國人民，為美國長遠利益，主動要求央行推啲傳統智慧話唔受歡迎嘅政策，如停印銀紙。伯南克為保烏紗，應會順應民意。
孫柏文一定要再強調，今次麻省選舉真真正正改變咗美國政府對金融海嘯嘅基本方向。由之前印銀紙、加開支、救銀行，到一個反方向。大家要問自己嘅係，如果真係唔再加碼印銀紙，美國政府減開支，銀行被矛頭直指，股市會點？其他資產價格又會如何？
連作為白銀隊長嘅我，都覺得因麻省選舉結果，貴金屬今年好難捱。各位小心。
一注獨沽百度？
噚日晏晝，恒生指數原本跌緊，點知市場突然傳出，內地《財經網》引述上海金融辦公室主任方星海講話，上海正嘗試俾投資者搞「個人海外投資」後，個市即刻彈。因為資金自由行又來啦！
孫柏文估唔到，只係兩日前話，07年令我哋瘋狂嘅「港股直通車」卒之出死亡證後，噚日居然傳出會復活！復活速度，快過耶穌基督，真係神蹟呀！
不過，上次瘋狂後，就搞到好多人滅亡(記得啲accumulator嗎？)，所以我只可用英文講句，「fool me once，shame on you。Fool me twice，shame on me！」大家小心。
Google疑似撤出內地市場愈搞愈多謎團，包括埋我之內嘅局外人，只得一個估字。不過，不能否認嘅係，Google一聲話走，同樣做搜尋器嘅對手百度，股價則應聲飆上，由386美元(約3,010.8港元)，升至467美元(約3,642.6港元)一股。
最勁嘅係，如果冇Google呢個消息，百度應該跌到七彩。原因百度喺十幾日之內，連續有首席營運長(COO)同首席技術長(CTO)離職，突然有咁多高層走，基金經理嘅本能反應，應該係先沽貨，後徹查。
Google其實冇撤出內地市場，佢哋只係話，唔會再過濾用戶搜尋結果，而如果內地政府要禁嘅話，先至會走。不過，雖然拆咗過濾器，內地未封Google。而最奇怪嘅現象，係內地網民突然發現，除用Google嘅搜尋結果「開放」咗之外，連百度都一樣。
點解呢？一個解釋係，政府冇禁冇過濾嘅Google，百度喺競爭壓力下要跟。不過，另外一個內地傳得好勁嘅解釋，就係百度一向冇搜尋科技，用百度搵嘢，佢哋只會秘密地交俾Google做，跟住過濾吓，及加廣告後，再將結果俾番用戶。所以內地網界現流行一句「Google解禁、百度失禁」。
如果Google知道有此事，一定會唔開心，因搜尋Google做、廣告費俾百度。所以今次拆過濾就一石二鳥，既能話為人權贏掌聲，又可以玩你百度鋪杰嘅。
呢個解釋，雖然有點天方夜譚，不過，表面又好似好有根據咁。試想一想，搜尋器公司內，邊個負責搜尋功能順利？仲唔係個COO同CTO？
如果你係百度啲首席乜乜長，又聽到Google就快玩鑊甘，你又會點做？
如果你信Google今次舉動，係因為以上理由，咁就要一注獨沽百度。因為依家Google同中央政府講數，結果一係政府叫百度唔好再「外判」，一係Google真係撤出，再封百度「外判」。
點都好，今次百度股價升咗咁多，又唔係冇隱憂，真係一個拋空買跌嘅好目標。
睇報道，先知07年令恒指升到32,000點嘅「港股直通車」，卒之因批文過咗「政策適用期」而正式出死亡證。我仲記得，當年總理溫家寶到中亞旅遊，朝早用咗好多時間拉筋想跑步，點知臨開步前，撞正班特區記者問問題，佢老人家一個唔高興，就喝停咗資金自由行、「港股直通車」。
不過，政策正式嘅死亡，要等到今日先因批文過期冇咗，都令我擔心。因為前特首董建華升職去咗做全國政協副主席後，唔通令中央都染上「議而不決、決而不行」嘅習慣？有批文都拖、拖、拖，呢啲係咩管治效率？冇咗「港股直通車」，我哋仲唔變孤島？
不過，直到今日，「議而不決、決而不行」，未必係特區人唔鍾意嘅管治模式。睇吓高鐵就明。反，孫柏文都反過，冇計。不過，為對沖稅務負擔可能上升，上個禮拜一我推介過廣深鐵路(525)，作為「80後」泡沫爆破概念股。
結果？恒指全周跌2.88%，而廣深鐵路就升5.4%。雖然高鐵同特區上市嘅廣深鐵路冇直接關係，不過，上個禮拜一話過，啲人係會吹注資高鐵入公司概念，所以炒上。至於我睇淡嘅港交所(388)，又唔見佢特別跌。
點都好，睇港匯好似有資金流走之勢，又一路緊貼7.75跌至7.76。話雖美國聯儲局可能會閂水喉，但睇聯儲局上個禮拜嘅數據，佢哋印銀紙買咗嘅嘢總值，又創新高。冇錯，即係聯儲局主席伯南克企喺個浴缸邊，同你大大聲講，話3月閂水喉，不過佢隔籬嘅水喉仲係以全速放水。
喺咁嘅情況下，就算全球最手緊之債仔─花旗政府，都冇融資時息升嘅壓力。長債息率，經過上星期額數上近破記錄之債券拍賣後，都好穩定。
到3月聯儲局閂水喉時點算？呢兩個禮拜，管理全球最大債券基金嘅公司PIMCO，都不斷派人出來警告世人，3月後長息會不斷上升，到時就會對好多舊年3月開始勁升嘅資產價格，造成好大嘅破壞。PIMCO本身由舊年中借平錢炒嘢，變成依家就算零息都揸現金嘅部署，你話跟唔跟？
要跟，就要計數。09年美財赤萬幾億元，美外貿赤字就幾千億元，貿赤即係外面包括中央同特區嘅央行多咗錢買美債。不過幾千億元係唔夠填萬幾億元嘅氹，剩番嗰啲點算？好彩，09年聯儲局買咗萬幾億嘅長債，所以長債夠需求，唔使加息口回報吸引啲錢。
不過3月後呢？就睇吓伯南克係咪真係閂水喉。
最後，加多句。作為香港人，我要向立法會財委會主席劉慧卿致敬。佢真係公平、有耐性、依規條做事，不論反對或支持高鐵嘅人，睇到都應對香港仲有咁嘅質素嘅人為市民服務而感自豪。多謝劉主席！
話雖如此，不過「和諧」作壓倒性管治方針，唔係我國必然嘅事。我哋嘅共和國，係一群以意識形態作號召嘅革命者，用血換番來嘅。建國之初，也自然以意識形態作壓倒性的管治方針，排政策次序「和諧」絕不行先。
到1978年鄧小平同志推改革開放後，意識形態嘅追求就開始淡化，以經濟增長作主線去達致社會「和諧」，亦慢慢佔到政策主流。
如果「和諧壓倒一切」係真，咁又有冇概念股可以炒呢？仲要係因以前意識形態打壓，行業雖有急速增長，股價因市場覺得政策有不明朗因素而有折扣，依家賣平咗呢？答案係有。
大家試諗下，胡溫領導下嘅共和國，面對單一次最「不和諧」嘅事件係咩？咪就係喺新疆想推翻主權嘅暴動。暴動，喺港英管治二十世紀六十年代，都因有人想推翻殖民政權而多次發生。咁從當年嘅事件睇，個政策教訓係乜？
根據我老竇轉述已故馬評家董驃嘅觀察，驃叔曾喺佢當年領導香港嘅清談節目《賽馬結果》中分享過，話當年暴動多數都喺夏天發生。不過一到入秋，馬季開鑼，暴動情況就會喺社會消失。
馬克思曾話過，宗教就係社會嘅鎮靜劑，不過來到我哋中國人嘅世界，根據驃叔所言，落吓注、賭兩手先係社會嘅鎮靜劑。
咁內地依家得一種賭博係合法，就係彩票，即特區人熟悉嘅六合彩式賭博。所以如果你覺得「和諧壓倒一切」係真，咁彩票股就係你要買嘅「和諧」概念股。
當然，有人擔心因政策變，彩票業會被打壓，話說八十年代廣州都搞過賽馬，後來都要執。咁我就話當年係改革開放初期，中央仲有唔少意識形態應作政策主導嘅革命者喺度，依家冇咁多。今時今日，「和諧」真係壓倒一切。
咁今時今日彩票業喺內地成交額又有幾多，據我電台拍檔火燎森話，就係大約1,000億元人民幣。係咪好勁？係。不過，大家要知道舊年我哋特區六合彩嘅投注額係64億元，即每人大約900元。
如果將數乘番13億人口，彩票業將會係過萬億元嘅市場，所以由1,000億元人民幣咁上，喺未來好多年後，仍可以繼續以雙位數字上升。政策就分析咗，數亦計過，咁你依家會點做？
1976年諾貝爾經濟學獎得主佛利民(Milton Friedman)，曾經話過，每日喺股市跳動嘅股價，能反應市場知道嘅訊息。甚至能反映未曾發生嘅事，上個禮拜廣深鐵路(525)嘅股價，就係一個好好嘅例子。
相信大家都知道，上個禮拜五，立法會財委會再次開會辯論關於高鐵669億元嘅撥款問題。又好似之前開會嗰次咁，法定時間「吹雞」完場時冇結果，摸和下次再來過。
都唔知係咪因為東亞運，我哋支足球隊打和踢十二碼贏波、勁興奮(high)之後，特區人對呢啲意大利足球式嘅拉布戰術，有另一番感覺。不過，又拖一拖，真算係又締造傳奇一刻。
上個禮拜五，立法會財委會開會之前，究竟會否成功再拖，問議員或市民，都應答你係未知之數。不過，睇番廣深鐵路嘅股價，就可知當日通過將會無望。因為上個禮拜四，一向唔係好波動嘅廣深鐵路股價，單日內下跌4.6%，將上個星期三股價嘅升幅，不單抹掉，仲要跌突。
有好多財經、金融界嘅朋友話齋，睇股價走勢，已經在當晚同孫柏文話，之後嗰日通過都係凍過水。真係言中。
點都好，今個禮拜五，立法會財委會又要再傾高鐵撥款問題。如果我係立法會議員，都必反對呢個669億元的方案，不過，今周通過嘅機會，將會非常高。
依家成個反對浪，傳媒講到好似得「80後」反對咁，仲要係「80後」都覺自己係，唯一一群真心反對咁，對呢班後生仔女，任何一切反高鐵嘅都係想抽水。
「80後」嘅呢種自大，對上十年見過兩次。第一次就係2000年，搞高科技嗰班，第二次就係2005、2006年啲銀行家。泡沫嘅形成，係當一啲本身真係唔錯嘅嘢，被不斷膨脹，直到膨脹過度後爆破，「80後反高鐵」，就係去到爆破嘅一點。
其實議員要問嘅問題，都已經問晒。係咪得嗰兩場爛鬼諮詢，就話做咗足夠嘅諮詢？係。係咪完全冇解決過一地兩檢的問題？係。重有好多問題，同不能接受嘅答案添，不過，要支持嘅議員，應該會照投支持票。我想再阻止都阻止唔到，到了今個禮拜五，便會有決定。
雖然高鐵係廣深鐵路母公司嘅事，不過，因為股民可以大玩注資概念，故當市場覺得高鐵再冇其他方法阻擋的時候，投資者其實又會炒番一轉。
試想一想，廣深鐵路現時市值只係約45億元，投資者眼看669億元的大幅補貼，就算高鐵日後每日客量，好似西部通道咁，係政府預測嘅十分之一，注資概念都能吹幾日。「80後」泡沫爆破概念股，今周必屬廣深鐵路。
呢兩日啲數據真係冇乜特別。咁港股就喺新一年嘅第一個交易日，全面反映呢個事實。先升後回，埋單跌少少。不過，到噚日就唔同，由頭升到尾，仲要以近全日最高位收市。
好多人即刻搵理由解釋個市點解會升。有啲人就話外圍升，因此令港股升，呢個理由我覺得冇問題，不過，點解外圍特別係花旗國會勁升？有人話係啲乜乜ISM指數好，咁孫柏文就去睇睇。一睇，就發覺ISM數據唔係特別好，冇可能因呢個數據，就能夠將個市咁樣大力推高。
其實，真正將花旗股市推高嘅元兇，又係美國聯儲局主席伯南克。基本因素根本睇都嘥時間，資金流唔啱，都係會睇錯市，甚至如果基本因素改善，令央行抽資，你睇好，就會輸得好慘。
大家可能會問：「不過呢排唔係吹緊退市風咩？又話聯儲局第一季後會縮嘅？」早前係，依家都係。不過，開年前嘅周末，伯南克被某學會邀請，講咗啲大路嘢，不過去到答問環節時，有人問佢花旗房屋泡沫時，究竟聯儲局當年嘅超低息政策應否背負少少責任。
咁即係如果你覺得，因資產價格失控咁升，係會令聯儲局做嘢，佢哋息唔會加、資唔會抽，不過會好努力咁搵頂級公關幫自己辯護。仲唔瞓身炒？
當然，炒嘢最開心係又快又高回報。咁我成日話最好炒嘅股票，就係大家覺得會執笠，不過最終冇事嘅公司。
咁大家會問：「咁應喺邊一刻入市呢？」就係公司證明襟撈嘅一刻。
公司被救時，往往會糟蹋被救後重組改革之機會。例如早前日本航空被救，只要佢哋唔重組改革，佢哋一樣會又出事。當然，再出事咪再搵人救，不過，救救吓就會冇人會再救。
不過，如果有一間公司，能證明自己襟撈，就可以不斷搵人救。而呢幾日最佳襟撈嘅例子，亦即可入市嘅地方喺邊度？就係杜拜。
你可能話，佢哋照將大白象高廈開幕，等於佢哋冇學到教訓。係，不過佢哋將棟大廈改名，由Burj Dubai，變成Burj Khalifa。Burj就係塔咁解，Dubai就係杜拜，咁Khalifa呢？就係救杜拜嘅阿布札比，佢哋嘅領導人。
將你最威，同俾唔起錢嘅嗰樣嘢，以你最大債主同救星命名，呢個仲唔襟撈？
舊年個市升得好勁，升到好難相信。起碼孫柏文唔信先。我唔信可以升得咁勁嘅原因，係因為根據基本分析，我唔覺得值。
大家可以用一百幾廿個內地或花旗國的經濟數據，去話我嘅基本分析係錯的，不過，我就會用番我覺得更客觀的因素，例如汽油使用量嘅數據，去支持我的意見是正確。
其實覺得唔值嘅，除咗我之外，仲有好多我識得嘅基金經理。例如舊年第二季，佢哋好多都喺恒指見12,000點時瞓身買貨，不過，到16,000點就唔落車嘅，都會將手頭上嘅貨，大幅減持。
去年10月黃金周後，股市開始喺21,000至23,000點之間徘徊，我就喺我啲基金經理朋友口中，感覺到佢哋行內好似達成了共識。就係09年唔好理咁多，升咗先，到年底計數，成績報告表一出，花紅亦已塵埃落定之後，先喺2010年再睇基本因素。
如果我哋喺去年的金融海嘯中吸取到教訓，其中一個不能忘記嘅，必定係金融業從業員，喺會為了花紅，做啲一些局外人覺得唔理性嘅事。話唔值？如果到了年尾都唔跌，就要追。出年先算。
咁今日就係2010年嘅第一個交易日，舊年升得咁多，今年1月相信必定出現回吐，問題只係究竟跌得多定少。
大家要記得，現在有大把藉口去沽貨，就係美元轉強之勢，似乎冇跡象顯示會停。
美匯於09年尾開始轉強時，所有資產不論金、股、匯、債，通通下跌。不過到了去年12月，其他資產續跌時，只有股市能企得比較硬淨。
其實，有好多分析員都避開呢個問題，唔直接解釋，點解其他資產喺美匯轉強時下跌，係得股票上升，佢哋淨係繼續話，因為個市合理等等，大家唔使驚。並要永遠緊記投資策略師David Rosenberg之言，即是當債市同股市唱反調之時，債市多數啱。09年已派發花紅，2010年似係先沽、造淡，之後再部署。
最後，上個禮拜有讀者問我，在千禧年代當中，咩係我覺得最厲害之新科技。我會話有兩樣，排第二就係蘋果電腦嘅iTunes，一個原先用來簡單賣歌嘅服務，變身成為蘋果iPod、iPhone雄霸移動手機之平台。諾基亞(Nokia)公司工程師諗到嘅功能，加上有千千萬萬個獨立開發員工幫蘋果寫程式，做到你有嘅佢有晒，你冇嘅，佢都有埋。
不過，孫柏文認為，最勁之新科技，從我自己的使用量來睇，一定係YouTube。咁你哋係唔係都一樣？
今年5月13日，孫柏文喺某媒體建議過「一注獨沽港交所」。當時恒指為17,000點，而港交所(388)就賣緊110元一股。呢個睇淡建議嘅目標價，就定咗喺62.85元，有效期亦至今年最後一日，即明日。呢個建議，亦係我09年，唯一的投資建議。
今日係12月30日，除非呢兩日有好多超級悲劇同時發生，我諗我嘅建議都錯硬，仲要錯得非常離譜。錢，就輸咗，係時候做賽後檢討。
我建議之日，提供點解睇淡理由，就有兩個。當時我覺得港交所喺提出建議之前短短兩個月，由低位升過一倍，第一因大量資金流入特區，同大家預期流向會繼續，第二就係疑似經濟春筍。
咁當時，首先我覺得資金好快就會好勁咁流走，第二就係春筍其實係中國刺激經濟措施。而因港交所之前嘅升浪實在太誇張，所以就建議「一注獨沽港交所」。
咁呢兩個理由，最後點？睇番5月時特區嘅銀行結餘，就由當時嘅水浸，演變成依家挪亞方舟嗰隻聖經式水災。即係資金不但止冇走，仲愈來愈有。
咁點解我睇錯資金流？因為我患咗典型分析員睇歷史估未來嘅職業病。當時銀行結餘同資金流，已達破紀錄之勢，以經驗來睇，冇理由能長期保持咁高嘅水平，更唔會愈來愈多。點知真係咁。
咁中國帶頭嘅經濟復甦又點？內地經濟數據我一路都唔信，有時會大幅報大，有時又會報細數，所以我都係信啲比較客觀嘅數據。例如除非短炒估市場情緒，我係唔會睇GDP數據，不過，我會睇石油進口，同副產品使用量，同賣車數據。
咁點？睇GDP，就話好勁，經濟復甦。不過，如果睇賣車同石油數據，就好多車落地，但油就冇用多咗。即係借錢買車易，搵錢養車難。經濟復甦？No。其實都只係信貸發大。不過點都好，錯就係錯。至於我依家對港交所點睇？都仲係一注獨沽港交所！邊度值百三蚊股呀！
|
https://flyformiles.hk/20624/%E7%B6%93%E5%B0%8F%E6%96%AF%E7%94%B3%E8%AB%8B%E5%86%8D%E5%A4%9A400-%E5%98%A9%EF%BC%81citi%E4%BF%A1%E7%94%A8%E5%8D%A1%E5%8F%88%E9%80%81%E9%8C%A2%EF%BC%81%E6%96%B0%E5%AE%A2%E6%88%B6%E5%8D%B3%E7%94%B3
|
HSBC Visa Signature 優惠延續！可入環亞lounge + Agoda 85折 + 英皇戲院買1送1！
嘩嘩嘩！Citi信用卡一定知大家等錢洗，所以又派錢俾大家！由4月3日至4月15日新客戶透過小斯指定連結申請Citi信用卡，並於5月15日或之前批核，毋須簽賬，就有$400超市禮券！然後仲有$1,600 惠康禮券做迎新，合共$2,000呀！當你申請Citi Cash Back Mastercard連埋基本個1%回贈，係total有$2,100呀！
只要喺批卡後2個月內簽夠$10,000，就有呢$1,600 惠康券迎新啦！由於Payme/支付寶/Wechat Pay/八達通都計迎新要求既關係，只要你計好日子，簽呢$10,000完全係零成本啦！
每張Citi信用卡都各有各好處：
Cit Clear (年薪6萬)：學生都批！睇戲有折！
Cit Octopus (年薪6萬)：搭車有15%回贈！
呢5張是但一張點都岩你啦！揀返一張申請食盡個$2,100啦！
如果覺得禮券唔岩，想要現金回贈或里數，可以揀返以下呢兩個offer申請呀：
由於Payme/支付寶/Wechat Pay 都係計迎要求，所以基本上簽一簽，就已經賺到個$1,600惠康禮券，再加小斯個$400，再加埋Citi Cash Back Mastercard個基本$100現金回贈，就合共$2,100啦！
Citi信用卡限時迎新賞 申請連結：
rewards咭免首年年費? 謝謝！
|
http://www.hkbasgyake.com/xwzx/2377/
|
香港植牙一顆要多少錢？
植牙係一種常見嘅牙齒修復方式，尤其係對於牙齒缺失嘅患者嚟講，佢能夠有效恢復咀嚼功能同埋美觀。如果你正考慮植牙，可能會好奇：「香港植牙一顆要多少錢？」呢個問題，其實冇一個固定嘅答案，因為植牙嘅費用受多種因素影響。
首先，植牙嘅材料同技術會影響價格。 目前市面上有唔同種類嘅植體，例如鈦合金或者陶瓷，唔同材料嘅成本同埋耐用性都唔一樣。另外，植牙技術嘅進步，例如即拔即種或者微創植牙，亦會令價格有所不同。
其次，醫生嘅經驗同埋醫院嘅設備都會影響收費。 專業嘅口腔科醫生通常會根據患者嘅口腔情況，制定個性化嘅植牙方案，呢啲專業服務自然會有更高嘅成本。例如，深圳博愛曙光醫院口腔科配備咗先進嘅植牙設備，並由經驗豐富嘅醫生團隊操作，確保植牙過程安全且效果理想。
最後，患者嘅口腔狀況亦會影響植牙費用。 如果患者需要進行額外嘅治療，例如骨粉填充或者牙周治療，咁整體費用就會增加。因此，建議喺植牙前，先進行詳細嘅口腔檢查，瞭解自己嘅具體情況。
總體嚟講，香港植牙一顆嘅價格大約喺 8000至20000港元 之間，具體費用需要根據個人情況而定。如果想瞭解更多關於植牙嘅資訊，或者預約專業嘅口腔檢查，可以考慮到深圳博愛曙光醫院。
←植牙和種牙的區別：你瞭解多少？
|
https://finance.now.com/analysis/post.php?id=800888&type=304
|
金鷹商貿私有為「回A」鋪路？
今日復牌嘅金鷹商貿(03308)獲控股股東以40%溢價，即每股6.88元提出私有化，股份開市即由上周一(22日)收市價4.9元，衝高逾33%，午後仍維持相若升幅，曾高見6.59元。
雖然金鷹喺港股長期低迷，但集團於內地經營相當有名嘅高級百貨店及酒店。《香港股票財技密碼》作者梁杰文認為，金鷹私有化可能係為回A股上市鋪路。
Mike續指，集團股權高度集中，大股東連同一致行動人士持股佔80.29%，另有持股一位持股約7.18%嘅獨立股東承諾投贊成票，相信私有化好大機會成事。
佢又指出，金鷹私有化作價比每股資產淨值高10%，以咁低價買返股份再回A，反而有可能溢價1至2倍。而且集團手頭現金超過70億元人民幣，而私有化代價總額只係22.51億港元，Mike認為，大股東甚至唔需要自掏腰包就可以賺取幾十億元額外利潤。
|
https://rhapsodyinlingo.com/jyut/podcast-035/
|
點解格陵蘭文嘅字咁難search？原來同一篇書面語新聞可以有三個解讀方式？Google嘅平面設計師又同阿拉伯文有咩血海深仇呢？今集嘅《絮言・狂想》同大家探討下「中文」，順便潤下全世界最大嘅科技公司。
07:27 以色列啱啱考完咩試？
13:03 向前看！
27:15 Google Translate幾時肯加廣東話？
034：格陵蘭文點樣一個詞就一句？
靳：呢個又係……一個……呢個標籤就係個……
以：你可唔可以唔好「一個」之後飲啖水？
以：歡迎大家返到嚟《絮言．狂想》第三十五集，我係以色列。
以：我啱啱應該係……我係係噉諗緊個「五」嗰個後鼻音呢，之後我個「三十」就變咗做唔知咩……又唔係三……三saak6……三sak6五。
苗：三saap6五。
以：同化咗，係咪啊？噉我哋都好耐冇錄音喇喎，又。我都好耐冇同大家傾偈喎。
苗：OK啊，skip咗一個禮拜囉，我哋。所以可能遲咗出噉樣。
以：咁啱約唔到時間。
苗：係，大家都好忙。其實都唔係吖，你哋去玩咋嘛。
以：係咁啱……咁啱去咗玩。時間係好難約嘅，之前都講過啦，我哋啲時區啊，之後又要返工啊，嗰啲。噉講開返工呢，噉就提醒下，大家如果鍾意我哋嘅節目嘅話呢，噉都記住嚟到我哋嘅Patreon上面支持我哋啦，噉都支持我哋喺咁忙嘅時間裏面呢，都繼續抽空出嚟呢，去到錄同埋去到剪畀大家聽嘅。噉呢，大家最近又過得點啊？呢幾個禮拜。
苗：都幾平凡啦，都係。完！噉樣。唔係。噉……
以：完咗，好！噉就完喇。
苗：唔係嘅。噉都即係近排開始有少少……多少少動力學返下語言噉樣囉。噉因為見我個朋友就突然間同我講：咦？原來以前即係Learn Greenlandic嗰個網呢，就有一啲畀錢嘅教材，但係最近呢，佢竟然免費開放咗出嚟。噉聽佢講就話係丹麥政府即係決定免費噉放出嚟啦，噉我……即係我就唔知係唔係，不過就見到：咦？免費，噉就去玩下。就個教材其實唔多嘅，但係佢有好多好得意嘅exercise囉，即係佢有一啲係電腦gen出嚟嘅一啲訓練你一啲語法啊……嘅一啲練習啦。噉嗰啲其實都幾好玩嘅。有啲……仲有啲係聽，然之後默書噉樣啦，噉嗰啲又係超難啦，即係一個你完全唔識格陵蘭文嘅人，你要學完啲音，即刻就開始做dictation，即係嗰個learning curve啊，係好……真係好陡峭嘅。
以：佢聽嗰啲係咪電腦gen出嚟㗎？
苗：唔係啊，嗰啲係有一條真人嘅片嚟嘅。佢講得好快㗎，即係佢係普通嘅說話嘅速度，但係你就要聽囉。然之後你每一個字呢，因為你知道格陵蘭文，即係如果唔知道嘅話，格陵蘭文係好多字都冇space㗎嘛，中間。冇空格嘅。
以：嗯，我哋上次講過。
苗：係喇，噉我哋去返……show notes我哋擺返講嗰一集嘅……嘅嘢啦。
以：係，上次你自己攞咗啲例子出嚟講。
苗：係嘞。噉格陵蘭文就好多嘅語素啦，即係好多詞語啦，你當，噉就黐埋一齊，就冇空格。噉就變咗你打錯咗一個字，你就完全唔知自己邊度打錯囉。你就會：哎，佢話你錯，但係係頭嗰度錯吖、中間吖、尾吖，錯啲乜嘢吖，係完全冇嘅。但係如果一個字本身……可能我哋學英文噉樣，一個字，通常唔會好長嘅。噉我錯，我都知道大概係邊度錯囉，起碼。即係你冇乜可能……得一個音節，噉咪就係個音節錯囉。噉你講格陵蘭文，勁……咁長，成個句子得一個字，即係好似我同你講：你呢句錯咗啊，呢句英文。噉但係邊個字，佢唔話你聽囉。
以：「我都唔知喎。」噉樣。
苗：係啊。嗱，噉大家可以去……如果有興趣睇下，都可以去嘅。噉擺喺show notes裏面啦。
以：其實呢，你邊度嚟，無啦啦會有心機學格陵蘭文㗎呢？
苗：嘩，呢樣嘢就真係一個好長嘅故事。
以：你好似好耐㗎喇喎。
苗：係啊，即係不嬲都對呢個語言都幾有興趣，因為見佢嘅文法好特別啦，同埋我又鍾意啲比較凍啲嘅地方啦。噉佢又喺北歐啦，算係。即係北歐裏面算係最唔歐洲嘅語言啦。
以：北極熊。
苗：係啦。噉當然佢……
靳：最凍嘅地方。
苗：係啊，最凍嘅地方。即係當然佢唔係歐洲語言啦。噉所以即係各樣方面擺埋，都好特別囉，覺得呢個語言。噉就一路想學，但係都好難去揾方法啦。第一，教材唔係真係咁多，就算有，都係用丹麥文嚟寫嘅。噉我之前我就見到呢，有一啲上網教格陵蘭文嘅……即係都係官方嘅，即係好似係唔知大學啊，定係即係格陵蘭自己嘅language institute去自己開嘅一啲班。但係佢個問題就係佢好多班呢，佢有英文教，但係個時間都係好差囉。即係個時間都係喺星期一至五嘅晏晝噉樣囉。噉我心諗：如果要返工，噉就好似永遠都上唔到噉樣。又冇夜晚嘅班，又冇星期六日噉樣，都幾難。
以：噉佢都要返工時間教㗎嘛。
苗：都係嘅。即係……噉就即係冇辦法囉，噉就變咗即係呢一班人……返工嘅人，就變咗好難去夾時間囉。
靳：噉你除咗用呢個Learn Greenlandic之外，仲有冇用啲乜嘢資源㗎？
苗：暫時其實就……佢有一堆好多都係NLP少少嘅啲工具啦，即係佢有啲字典啦，有啲……佢……你可以打句嘢，然之後佢幫你分析佢裏面有啲咩語素囉。因為我覺得學格陵蘭文一個好特別嘅地方就係呢，你學……譬如學普通歐洲語言，你可以就噉打個字，佢就會出個字典畀你。即係佢個字典裏面會有唔同嘅字，噉佢最多有唔同嘅可能變格啊、啲動詞變化啊，最多……即係佢都係有一定嘅可能性嘅啫，最多。即係可能個verb最多present tense有六個form噉樣。
以：二百幾個噉。
苗：最多……係，最多畀幾百個你，係咪先？
以：拉丁文二百幾個。
苗：即係……拉丁文可以二百幾個，係囉。噉但係都係……都係有限制㗎嘛，即係嗰個數量。噉但係你格陵蘭文，你一個字係……即係好多個字可以就噉黐埋一齊，你基本上係一個字同一句句子一樣咁多意思嘅時候，你冇可能去記錄晒所有嘅句子嘅意思㗎嘛。噉所以就變咗要呢啲額外嘅工具去……去揾究竟呢一個……呢一個字裏面有幾多個語素，嗰啲語素係乜嘢，噉你再查返，你再要另外去學點樣擺埋一齊，因為又唔係一樣嘅，所有嘅規則，噉樣。噉呢啲都係一啲我覺得好特別嘅地方囉，即係同我學其他嘅語言。我就噉學Gaelic噉樣，我都就噉擺個字落去，就即刻有結果，我即刻我就知：哦，就係噉解喇，噉樣。但係我格陵蘭文，我要估呢個……呢串字裏面，邊一個字母係邊一個語素，我要估㗎，有好多時都。因為佢會堆埋一齊噉樣。
靳：即係未學識查字，就要學識拆開啲字先。
苗：係啊，都真係幾難啊。仲有有時嗰啲工具唔一定啱㗎嘛。
以：幾記得意喎，因為佢個語言嘅結構同即係我哋心目中大路嘅語言實在太唔同喇，所以佢哋可能對字典嘅概念啊、嘅設計，都完全唔同。即係正如中文有分字典同詞典噉樣，噉佢哋都有啲唔同嘅做法，就唔可以一本詞典就搞掂晒噉多嘢。
苗：係囉，即係有少少似呢樣嘢囉，我就覺得。
以：我諗各位聽眾學語言都應該唔夠三苗咁冷門㗎喇。
苗：點啊？喂，你嗰個都唔……你都冷門啦，算係。你學BSL吖嘛。
以：好冷門咩？好主流喎。
苗：OK啦。即係全個世界嚟講，比較……就算英國裏面，都唔算係好主流啦，係咪啊？
以：喂，但係唔講唔知喎，都唔少人學㗎喎。我覺得呢，可能因為即係一般大眾對於學手語嘅態度係唔同啲嘅，即係學外語呢，好似係人哋嘅嘢吖嘛，我唔需要接觸㗎嘛。噉但係手語係我自己國家裏面，即係有機會用到嘅嘢囉。所以我都一直以為好冷門啦，但係原來學嘅人，即係學過嘅人啦，唔理學得好唔好啦，係……係好多㗎喎。噉我都見好多係……都頗monolingual嘅人呢，即係……好似一個程度噉樣，但係……都頗唔熟外語嘅人呢，都會接觸過手語囉。
苗：都係嘅。
以：啊，係啊，你講起嚟，係，我啱啱考完試。
靳：你啱啱考完試啊，係咪啊？噉你跟住仲會唔會繼續學㗎？
以：應該會嘅，但係問題係點樣囉。即係因為我而家係跟大學學啦。噉佢噉樣嘅，佢有個part 1、part 2嘅。噉正常呢，就係sem 1 part 1，sem 2 part2啦，噉但係呢，我就sem 2先part 1。噉就唔係好大問題嘅，噉但係結果呢，就係要出年sem 2先可以再上埋part 2囉。
靳：哦，即係佢冇暑sem呢樣嘢嘅。
以：冇暑sem，同埋冇得sem 1 part 2囉。
以：係啊。噉我都有啲朋友諗緊……因為佢哋畢業嘞，冇得喺大學上嘞。噉佢哋諗緊去出面嗰啲centre。我哋大學呢，對面街就有個叫做聾人中心。
以：係啊，勁方便啊。係啊，三苗你落嚟睇下吖。
苗：好啊，得閒嚟睇下。
靳：其他人其實做咩要學手語？即係有咩原因，特別要學手語？噉樣。即係佢哋通常因為啲咩原因而去學手語？
以：我都好想知啊。但係我哋未去到個level，可以講點解你要學手語。
苗：未識表達。
以：未識表達。
苗：「因為」點講？
以：識講「因為」，但係唔識講呢啲咁抽象嘅嘢，係啊。你可以講「因為我鍾意」噉樣。
苗：答咗等於冇答嗰啲，係咪啊？
以：噉但係我班上面就……我又唔覺得有人係真係同聾人係比較接近嘅。好似有一個呢，佢係喺啲唔知咩中心度做啲義工噉樣啦，噉就會接觸到嘅。
苗：好多啊。
以：噉但係其他人可能就真係興趣啦，或者係……啊，好多係攝cred㗎啫，嗰啲……嗰啲undergrad，係。覺得：咦，我……我有幾cred要嘥喎。
Next Next post: 絮言．狂想#036：又講咩話？？？？？
|
https://hkparliament.org/%E6%B0%91%E4%B8%BB%E4%BF%82%E8%A6%81%E8%A1%8C%E5%87%BA%E5%9A%9F/
|
民主係要行出嚟，而呢條路係唔易行。
我哋喺路途上一定係會有好多阻滯，但係要勝利，就一定要行出第一步。
無論呢一步嘅代價幾重，我哋都要行落去。
當然會有人話如果呢一步係錯嘅，點算？
咁你如果唔行呢一步，你又點知係啱定錯？
Previous Previous post: 香港議會選情新知第一集！
|
https://www.ufinancehk.co/school-guide/%E3%80%90%E6%81%92%E5%AF%8C%E7%A7%BB%E6%B0%91%E7%89%B9%E7%B4%84%E3%80%91%E5%8A%A0%E6%8B%BF%E5%A4%A7%E7%B0%BD%E8%AD%89%E3%80%81%E7%94%9F%E6%B4%BB%E3%80%81%E8%BC%94%E5%B0%8E%E4%B8%80%E6%A2%9D%E9%BE%8D
|
上一篇我地介紹過，同學可以喺加拿大蒙特利爾英語教育局旗下認可嘅學校，報讀符合PEQ移民要求嘅學科，就可以make sure自己唔會讀錯咗學習時數唔夠嘅科目。而如果留學生去到魁北克省遇到學習、語言、甚至生活上嘅疑難，咁可以點做呢？
上回提要：點先考到加拿大政府認可嘅職業技術畢業文憑？
今篇我哋講下蒙特利爾國際學院 Collège International de Montréal (CIDM)。一聽個名係咪以為佢係一間國際學校呢？當然唔係咁簡單啦！諗下當你啱啱去到加拿大，一個全新嘅環境，仲有喺香港未接觸過嘅語言，會唔會需要多啲時間去適應呢？CIDM就係一間好似一間輔導學院咁，院內嘅菁英計劃由經驗豐富嘅專業導師指導啱啱到加拿大、仲適應緊新環境嘅同學仔，令大家可以更快更有效地學習，克服語言障礙同文化差異盡快融入新社區。另一方面，學院都會提供有關升學及移民嘅綜合服務俾剛到加拿大嘅留學生，例如為留學生提供魁省生活嘅建議同資訊、協助辦理簽證、當地銀行開戶、購買醫療保險等。
學院仲有另一種專業課堂好受當地移民學生歡迎，就係PEQ課程同一對一嘅法語教學班，課程全程由顧問導師跟進學生學習進度同作出適合學生嘅輔導。而課程獨有嘅「華人導師+加拿大籍導師聯合教學」，雙劍合壁，可以更有效咁幫助學生喺短時間內提高法語溝通能力，再通過練習同培訓加強學生喺法語讀、寫、聽、說上嘅考試技巧，從而增強應對考試嘅信心，令同學成功考獲法語B2水平，符合通過PEQ項目申請移民魁北省嘅要求。
要知道，入到CIDM做教師都唔容易㗎！首先一定要有5年以上教法文作為第二語言(FSL)嘅經驗，有啲學院教師本身喺大學教法文，有部份更加有超過10年嘅教齡。學院內所有導師都喺世界知名大學畢業，擁有魁北克教育部嘅教師資格証（Brevet d’ enseignement）。CIDM嘅法語課程導師除咗有大學法文教師之外，仲有法語標準試TEF/TEFaQ口語及寫作考官、前外交部首席法語翻譯員、奧運新聞發佈會法語組即時口譯員等等，所以師資係好有保證。
如果你報讀咗符合PEQ經驗類移民嘅學科，但有時喺學校遇到功課上嘅問題，CIDM都有提供PEQ學科嘅課程輔導，由嗰一科嘅大學學士或碩士畢業生，同時又已經喺職場上累積一定經驗嘅導師指導功課，解答學生喺建築制圖、工業制圖等PEQ學科上嘅疑難，協助學生可以輕鬆地畢業，再透過PEQ申請移民到加拿大魁北克省。所以有興趣去魁省升學移民嘅同學仔唔需要擔心學習同當地生活嘅問題，蒙特利爾國際學院係提供晒移民所需嘅一條龍服務，輕鬆幫你搞掂晒！
|
https://museumofchildhood.ie/online-exhibition-we-are-cantonese-irish/
|
粵語移民係一班以粵語為母語嘅人。佢哋嚟自世界唔同角落。粵語係第二大華語，全球有八千萬粵語使用者。
呢班移民可能嚟自好多不同嘅地方，包括：香港 、澳門、馬來西亞、新加坡、今中國廣東地區，以及世界各地。由於各種原因，包括社會經濟、政治及私人理由，佢哋決定移民到我哋呢個咁靚嘅愛爾蘭。
喺1950年代，香港移民就陸續嚟到愛爾蘭。呢班人大部份喺呢度開餐館或外賣店。到咗1970年代，新加坡 、台灣 、馬來西亞嘅移民就抵達愛爾蘭，佢哋喺度營商，落地生根。其中有啲係粵語使用者。到咗1990年代，嚟自今中國嘅學生相繼到愛爾蘭升讀大學，當中包括咗中國南部嘅廣府人。近呢幾年，我哋有一批第二波嘅香港移民湧到嚟愛爾蘭。呢班人大都係高技術專才，通過就業或投資移民計劃移民到愛爾蘭。
呢批移民嘅第二代可能喺呢度出世。佢哋嘅成長故事，其實同世界各地小朋友都大同小異。佢哋會去遊樂場玩。佢哋會參與唔同嘅運動或者社區活動。佢哋會食嘢。佢哋會慶祝生日，以及其他節日……
呢批人有啲已經長大成人，喺各行各業發揮所長。有啲仲結埋婚生埋仔。佢哋融入愛爾蘭嘅生活，但又或多或少保存住佢哋嘅廣東傳統文化同語言。
爸爸媽媽喺樓下餐廳做嘢，我就喺度揸車車！
細個嗰陣時，乜都可以玩一餐。我喺親戚外賣店玩氣球。
唔關我事㗎！係大人教我哋玩「魚蝦蟹」( 魚蝦蟹係傳統嘅賭博遊戲，源自今中國南方) 。
Siblings playing another Chinese board game called “Chinese checkers.”
Clann ag imirt cluiche boird Síneach eile darb ainm “Chinese Checkers.”
新世代愛爾蘭人識好幾種語言︰英語、愛爾蘭語、廣東話，甚或更多！
我同朋友仔一齊慶祝生日好開心！
我好鍾意中秋節，可以玩燈籠，食月餅。不過，我好掛住喺香港嘅公公婆婆、爺爺嫲嫲……
我上咗報紙呀！我哋係1994年四月二十號，由郵政大樓和平步行到衛生署。
St. Patrick’s Day，周圍都係人，遊行好好睇，我仲戴返綠色口罩襯返。
細妹出世啦！開心到我呢！
粵語。愛爾蘭係一個已註冊嘅非牟利組織，旨在向愛爾蘭大眾推廣粵文化及粵語。我哋亦希望成為粵語群體及愛爾蘭嘅橋樑，接通彼此。
|
https://www.travelclassroom.net/2013/12/2013-seoul-trip-day-5-part-1.html
|
今日嘅行程主要去行街市，包括係東大門附近嘅廣藏市場，同埋係江南汝矣島附近嘅鷺梁津水產市場。
廣藏市場就係地鐵車站旁邊，當然我地唔係坐地鐵去，而係坐的士。廣藏市場分為唔同區域，有D賣日用品，有D賣衣物，最受歡迎嘅當然莫過於熟食區。
的士司機係南邊嘅入口放低我地，呢區係日用品區。
呢度仲有D賣砂煲罌罉嘅雜貨店，如果想買返D韓國銅煲返屋企，係呢度會有好多選擇。
終於黎到最受歡迎嘅熟食區，呢度有各式韓國小食，大部份都有地方可以坐低食。
舊綠豆餅好大，一塊4000韓圜已經足夠兩個人食。
食完綠豆餅再係對面呢間食紅豆粥同南瓜粥，不過紅豆粥係咸嘅，食落味道怪怪地。
行完廣藏市場下一站係去鷺梁津水產市場，從江北去江南路程比較遠，坐的士費用都要萬幾韓圜。不過坐的士有度好處，就係可以直接去到鷺梁津水產市場嘅落貨區落車，唔洗行天橋過去。
鷺梁津水產市場地方濕立立，唔係咁好行，09年黎過一次，本來都唔想再黎，但係屋企人未黎過，當係見識下帶佢地黎一次。
黎到鷺梁津水產市場最主要嘅目的當然係食海鮮，不過我自己覺得韓國人唔係咁識烹調海鮮，雖然海鮮材料好新鮮，不過煮完之後味道麻麻，而且煮果陣又好求其，唔會俾D心機洗乾淨。09年黎完之後已經講過唔會再黎，今次為左陪家人免為其難，不過真係唔會再有第三次囉，食海鮮都係留返係日本。
呢餐並唔係食左好多嘢，買料用左七萬幾，餐廳service charge三萬幾，總數11萬韓圜，感覺唔多值。
|
https://www.daydreamingdigital.com/zh/post/ah-boy-%E6%95%B8%E4%BD%8D%E5%96%B5%E6%98%9F%E6%8E%A2%E7%B4%A2%E4%B9%8B%E6%97%85-%EF%BC%9A%E4%B8%AD%E7%92%B0%E9%A4%85%E5%BA%97%E7%94%A8%E6%95%B8%E4%BD%8D%E8%9B%8B%E6%92%BB%E6%90%B6%E7%AF%80%E6%97%A5%E5%AE%A2
|
哈囉，我係 Ah Boy🐈，數位喵星嘅探險家！喺中環蘇豪街頭，港式蛋撻香氣係懷舊魂，50 年老店焗出金黃酥皮，節日白領同遊客搶曲奇禮盒！但現實好殞地：租金貴到喘氣，奶油麵粉成本升 20%，仲有港人飲食變潮，愛新式甜品，蛋撻曲奇無新意，年輕客流失！店主同我講：「中秋賣 500 個蛋撻，但線上訂單跌四成，Z 世代唔知我哋！」我試焗一底抹茶蛋撻，香到喵喵仔偷食，決定用數位香爐，幫餅店推新品，搶節日同年輕客！
年輕客嫌老土！我同 DayDreaming Digital (DDD) 查咗吓，Z 世代同遊客愛喺中環搵「港式甜品」「節日禮盒」，我哋畀咗三個數位熱招，幫餅店翻身：
Shopify 電商推新品📣：香港電商增 15%，但餅店無網店，點搶客？我哋用 Shopify 建潮 UI 網店，賣蛋撻、曲奇禮盒、節日套裝，仲加新品：迷你蛋撻、抹茶蛋撻。推「中環即日送」同中秋早鳥優惠！電商幫小店增收入，用復古霓虹燈 UI，吸 Z 世代下單！
AI 影片工具變潮食📸：Z 世代愛 IG Reels，但老闆唔識拍片！我哋用 Runway Gen-2生成 15 秒短片，影抹茶蛋撻製作同蘇豪街景，配港式 slang「香到飛起！」同周星馳「食神」梗，加 #中環蛋撻 #港式潮食。年輕客到店增加，用復古濾鏡，突出新品！
Google 地圖優化搶本地客🔍：中環白領日搜「港式甜品」過千次，但餅店搵唔到！我哋免費優化 Google 商家檔案，選「甜品店」類別，描述加關鍵字，每周上傳抹茶蛋撻同店面照，發帖推節日優惠，回覆評論「感謝支持抹茶蛋撻！」。優化 GBP 增來店客，鼓勵顧客留評論提及「抹茶蛋撻」，搶本地三強！
喺深水埗做點心師傅嘅我，覺得數位行銷好似蒸籠靚點心—畀心機加啲巧思，客人就愛到唔捨得走！Ah Boy 數位喵星探索之旅仲有好多好玩嘢等緊我，下一站我會點搞亂？
想您嘅廣東餐廳同我咁喺香港美食圈好 hit？搵 DayDreaming Digital 啦！
|
http://www.hkbahealth.com/pfk/15439/
|
好多人都會將疣同痣搞亂，以為佢哋係同一樣嘢。其實疣同痣係兩種完全唔同嘅皮膚問題，成因、治療方法都唔一樣。今日深圳博愛曙光醫院皮膚科專家就嚟同大家講清楚。
疣係由人類乳頭瘤病毒（HPV）感染引起嘅，係一種常見嘅皮膚增生。佢可以出現在身體任何部位，特別係手指、腳趾同面部。疣嘅表面通常比較粗糙，有時會有一粒粒嘅小黑點。而痣就係皮膚色素細胞嘅良性增生，大多數係遺傳因素造成，表面光滑，顏色均勻。
疣會傳染，特別係免疫力低下嘅時候好容易中招。如果你發現皮膚突然多咗啲凸起嘅粒粒，特別係越嚟越多嘅話，好可能係疣。深圳博愛曙光醫院皮膚科提醒，唔好自己用手去摵或者剪疣，咁樣只會令病毒擴散到其他部位。
治療方面，痣如果冇變化一般唔使處理，但疣就需要專業治療。博愛曙光醫院採用冷凍療法、激光治療等方法，可以有效清除疣體。醫院嘅皮膚科專家團隊經驗豐富，可以幫你準確判斷係疣定係痣，並提供適合嘅治療方案。
記住，任何皮膚上新出現嘅異常變化，最好都係搵專業醫生檢查下。疣雖然唔係嚴重問題，但及時治療可以避免佢擴散同傳染俾其他人。
|
https://www.fun-japan.jp/hk/articles/10682
|
座喜味城跡係一個位於沖繩縣讀谷村嘅熱門觀光景點。座喜味城於15世紀初由被稱現代學者稱為建築家嘅知名武將「讀谷山按司護佐丸」所建造，雖然城堡全貌現時已不復在，但遊客仍然可以欣賞到具有優美曲線嘅石牆以及其精巧嘅砌石技術㗎！
2000年，座喜味城跡作為「琉球王國城跡及相關遺產群」被登錄為世界遺產，係沖繩當地一處相當寶貴嘅景點。古城由「一郭」及「二郭」兩個城郭構成，主要觀光重點為圍繞各城郭、由幾種曲線組合而成嘅城牆，有人更話呢到嘅城牆係全沖繩城堡當中最靚𠻹！
每座城牆都設有一道以楔石建成嘅弓狀石門，係沖繩城堡中相當罕見嘅構造。雖然座喜味城部分結構於1945年嘅沖繩島戰役中已倒塌，幸好二郭弓形石門仍得以成功保留築城當時嘅樣貌。
遊覽座喜味城時，各位不妨可以觀察一下城內各處嘅砌石方式。古城主要採用「布捆堆砌法」，即係將具有一定高度、切割成統一形狀嘅石頭互相堆疊嘅城牆建造方法；除此之外亦有將大小不一、未加工石頭直接一齊堆積嘅「野面堆砌法」、將石頭加工成多邊形再堆砌成牆嘅「相方堆砌法」等，遊客可以喺呢座沖繩城跡內欣賞到各種不同嘅石砌技術。
遊客只可以攀上座喜味城一郭嘅部分區域。由城牆頂部，您可以眺望到讀谷村名勝「殘波岬」、有潛水聖地之稱嘅沖繩離島「慶良間群島」等絕景。
每年10月，通往座喜味城嘅路上都會舉行「座喜味城通交流祭典」。村內餐廳、雜貨店會出來擺攤，座喜味城跡附近嘅「座喜味公民館」亦會上演沖繩傳統表演藝術「EISA (エイサー)太鼓舞 」及沖繩歌舞「Kacharsee (カチャーシー)」。
座喜味城內有多處熱門影相景點，例如從城牆上眺望到嘅讀谷村絕景以及具有優美曲線嘅石牆等。其中特別推薦從一郭弓形石門望向二郭弓形石門嘅景色，只此一家獨一無二！
嚟到座喜味城，您可以穿上沖繩傳統民族服飾「琉裝」於城中散步。距離座喜味城約4分鐘步程嘅「琉裝一番屋」設有租借傳統服裝服務，店員會非常樂意為您服務㗎！
|
https://www.yuyau.com/2022/09/mamie-yvonne-crepe.html
|
先來鹹點，Club crepe$90有ham, 芝士同蛋，ham唔係一般金妹牌個隻火腿，而係肉質柔軟嘅熟火腿。另外Crepe用上法國Brittany 布列塔尼區（法國西北部）99% gluten-free 蕎麥麵粉做，上面個生雞蛋黃有畫龍點睛嘅作用，塗滿係crepe上面令口感更滑更香。
Calzone 半圓形餃子薄餅$190，大大份脹卜卜。入面有ham , 蘑菇、橄欖、芝麻菜、茄醬同法式酸忌廉，比普通pizza濕潤，食落亦唔會膩。
甜crepe分別叫咗Chocolate & banana同Suzette 。朱古力香蕉正常發揮，但個Suzette 我覺得係必試。平時要去酒店先至食到，呢度$108就有。仲要係你面前淋上冧酒點火，打卡一流 加熱後酒精揮發得八八九九，卻保留少少酒香，同橙汁好夾，酸酸地中和返頭先個朱古力香蕉crepe個甜味。
另外餐廳飲品選擇都好多，除咗冇酒精嘅汽水、果汁、咖啡茶之外，仲有啤酒、紅白餐酒、汽泡酒、餐前酒等。
無論係二人拍拖或朋友聚會都非常適合。
|
https://www.gameone88.hk/categories/251936
|
如何利用google跨區優化我的網站？
想搞 Google 跨區，令你嘅網站打破地域限制，俾更多潛在客仔搵到你？呢篇文章就係你嘅終極指南！我哋會深入分析 Google 點樣判斷網站地區，同埋點樣透過域名、伺服器設定、內容優化同埋 Google Search Console 去成功跨區。無論你想打入台灣、新加坡甚至美國市場，呢篇文章都會提供你最實用嘅技巧，幫你提升網站排名，擴大生意版圖！想知邊啲方法最有效？點樣避免踩坑？立即睇呢篇文章啦！
google跨區搜尋對跨境電商有咩幫助？
想做跨境電商，但點樣喺 Google 搜尋結果入面曝光？呢篇文章就專門講點樣利用 Google 跨區搜尋，提升你嘅網店喺海外市場嘅競爭力！我哋會深入分析點解跨區搜尋對跨境電商咁重要，仲會分享實用嘅策略同埋成功案例。無論你係新手賣家，定係想擴展海外市場嘅老手，呢篇文章都幫你解開跨境電商嘅難題，令你嘅生意蒸蒸日上！了解如何透過本地化策略、關鍵字研究、同埋網站優化，將你嘅產品推向全球！
google跨區搜尋會唔會影響網站排名？
你嘅網站喺 Google 搜尋結果入面排名唔好？唔使擔心！呢篇文章深入分析 Google 跨區搜尋對網站排名嘅影響，幫你了解點解美國嘅用戶會睇到你香港嘅網站，又點解Google會咁樣處理。我哋會解釋地區相關性 (Location Relevance) 點樣影響排名，同埋點樣優化你嘅網站，確保Google明知你主要服務香港嘅用戶。無論你係網站擁有者、SEO 專家，定係單純想了解更多關於Google搜尋嘅知識，呢篇文章都一定幫到你！
google跨區搜尋對SEO有冇影響？
想知道 Google 跨區搜尋會唔會搞亂你嘅 SEO 排名嗎？呢篇文章就深入分析 Google 跨區搜尋對 SEO 策略嘅影響，同埋點樣應對！我哋會解釋 Google 點樣根據 IP 地址判斷你嘅地區，以及點樣設定目標地區，確保你嘅網站喺啱嘅地方畀人睇到。無論你係想擴大香港本地市場，定係打入國際市場，呢篇文章都幫你掌握關鍵技巧，提升網站嘅曝光率，吸引更多客仔！
如何優化網站以減少Google下載配額消耗？
Google 下載配額 (Crawl Budget) 對網站 SEO 嚟講好重要！你知唔知 Googlebot 爬取你網站嘅時間同資源係有限嘅？如果網站太慢、結構複雜、或者有好多重複內容，就會浪費配額，影響排名！呢篇文章由零開始，深入淺出咁解釋咩係 Google 下載配額，邊啲因素會影響，同埋點樣優化網站去慳得就慳，提升搜尋表現。無論你係網站新手定 SEO 專家，都一定可以喺呢度搵到有用嘅資訊！想提升 Google 排名？睇下點樣控制 Google 下載配額啦！
|
https://ohtria.blogspot.com/2019/09/corso-zundert.html
|
因為唔知頭唔知路，見有看台位可以book。幾個月前已經book定。 揀咗廿歐嘅位置。
9月1, 12點到。早到搵到嘅泊車位離鎮中心唔遠。
睇巡遊要有飛。以為定咗嘅位係包入場。原來廿歐只係個位,入場要另買飛,12.50歐（官網冇提的）。
應該係啲居民霸嘅有利位置。
Zundert係梵高嘅出生地。
巡遊未開始,有啲樂隊娛賓。
路邊食物只有薯條，漢堡包。
呢日連鎖超市休息。但有一間士多有開。
其他檔口完全唔吸引。
有試食。都幾甜。
仲有展出部份花車嘅設計模型。
畀錢就可以體驗插花。
邊個會諗到係分開賣。如果戲院喺咁就發喇。
未開始都幾多野睇，有機會再去荷蘭，要黎探下梵高。
入場要另買飛,咁係咪可以唔使俾錢訂位都得？
訂嘅係看台位,如果唔訂就要自己擔櫈仔或罰企。
咁我唔怕比座位的錢，行下行下，可能睇到多D野。
個人評語係有位好啲。企喺度睇啲花車太大，睇得辛苦。
睇模型比你睇開嘅專業好多，拍得住主題樂園。
係呀。呢個真係好有水準。
都OK嘅。從未睇過咁大型嘅花車。
天氣熱唔熱？
嗰日廿幾度.熱得嚟係唔會出汗嗰種。
|
https://www.goingback2basics.com/post/_%E9%A6%99%E8%8D%89%E9%A4%85%E4%B9%BE
|
由細到大都鍾意食鹹餅乾多過曲奇嘅我，最近因為朋友送咗個酸種比我養育，每次餵佢嘅時候，都要掉走大量無用嘅麵糰，我覺得好浪費啊，所以上網查吓可以點樣用曬佢，就搵到好多食譜，其中一個就係香草餅乾！又容易整，又好味道。試整第一次之後，當日就已經食曬啦，所以之後，再演變唔同嘅版本出嚟。所以除咗牛油版本，我都做咗橄欖油版本。味道同出面買嘅高級餅乾一樣咁好食（其實仲好食）。如果無酸種嘅話，其實都可以做到呢個餅乾，只不過無酸種獨有嘅風味遮。
1. 將全麥麵粉，鹽，酸種，牛油，迷迭香拌勻成糰。麵團應該係偏濕，但唔黏手。
2. 將麵糰放於不沾布/牛油紙中間壓至薄片，放入雪櫃鬆弛 30分鐘。
3. 此時將焗爐預熱 175度（上下火）/ 150度（對流風）。
4. 麵糰靜置 30分鐘後取出，將麵糰片置中，用多一張不沾布/牛油紙覆蓋麵團上面，將佢平均壓至1-2mm。打開不沾布，於麵片上面塗上少少橄欖油，灑上黑胡椒粉，少量海鹽，再覆蓋不沾布，輕輕將面層材料壓落麵糰片上，以免甩出嚟。
5. 用pizza碌或者刀將麵糰切細片，在用叉喺餅乾麵團上面吉啲窿，然後入焗爐焗 10 分鐘後，將所有餅乾反轉，再將焗盤前後對調，再焗 10-15分鐘或至餅乾變成金黃色。放涼後就可以放入密封盒裡面了。
|
http://www.hkbasgyake.com/xwzx/4216/
|
唔少人發現牙齒表面出現黑點嘅時候，第一反應就係以爲自己蛀牙。但其實，牙齒黑點嘅成因可以好多樣，未必一定係蛀牙引起。喺深圳博愛曙光醫院口腔科，醫生經常遇到患者因爲呢個問題嚟求診，今日就等專業人士同大家講解下常見嘅原因。
色素沉着係最常見嘅非蛀牙黑點成因。經常飲茶、咖啡、可樂或者吸菸嘅人，牙齒表面容易積聚色素，形成黑色或褐色嘅斑點。呢種情況一般唔會伴隨疼痛，只需要通過洗牙或者噴砂拋光就可以去除。不過，如果黑點伴隨牙齒敏感或者疼痛，就可能係其他問題。
牙釉質發育不良都可能令牙齒出現黑點。呢種情況多數係牙齒發育期間，因爲營養缺乏或者疾病影響，導致牙釉質結構唔完整，容易形成色斑甚至凹陷。深圳博愛曙光醫院口腔科醫生提醒，呢類患者需要特別注意口腔護理，避免問題惡化。
當然，蛀牙初期確實會表現爲黑點，但通常伴隨牙齒表面粗糙、遇冷熱敏感等症狀。如果懷疑係蛀牙，應該儘快去專業醫療機構檢查。早期蛀牙治療簡單，拖得越耐治療難度越大。
除咗以上原因，牙齒外傷、四環素牙、氟斑牙等都可能造成牙齒黑點。建議發現牙齒異常變化時，儘早去正規醫院檢查確診。深圳博愛曙光醫院口腔科擁有先進嘅檢查設備同經驗豐富嘅醫生團隊，可以準確判斷病因並提供個性化治療方案。
|
https://www.nutrihut.com/about
|
你好! 我係Ryan Ho，認證營養專家及Nutrihut創辦人。
我嘅教學特色：
我嘅承諾：
我深深明白減重路上嘅掙扎，所以設計咗一個簡單又可持續嘅健康方案，幫你：
憑藉我嘅專業資格同對健康嘅熱情，我有信心能夠幫到你達到健康目標。所以我提供100%滿意保證。如果你跟足計劃但係效果未符合期望，我哋會無條件全數退款。
準備好開始你嘅健康之旅？
|
https://orientaldaily.on.cc/cnt/news/20160117/00176_096.html
|
崇奉儒釋道三教嘅圓玄學院前日舉行慈善晚會，有為數百名賓客出席支持，人稱「地圖王」嘅著名古物收藏家譚兆璋，亦招呼咗一班朋友去撐場，包括前建築界立法會議員劉秀成。譚兆璋自言，佢嘅地圖藏量多達三十萬，分別存放咗喺八個倉。劉秀成亦不甘示弱，自爆收藏咗無數嘅書籍，送都冇人要，都唔知點處置好。農曆新年就到，送「輸」畀人梗係冇人要喇！
本身係建築師嘅劉秀成同卓妮講，雖然佢冇特別嘅收藏喜好，不過都有樣嘢就多到爆，就係書本喇！佢冇認真數過究竟有幾多，但就形容辦公室及屋企都擺到滿晒，當中好多書都同建築有關，想捐畀圖書館都冇人要，但自己又唔捨得丟棄，真係頭痛。
賴榮春（右）指經濟不景對花市影響不大，左為何志生。
卓妮喺晚會上，又見到外號「年花大王」嘅香港鮮花盆栽批發商會盆栽部主席賴榮春（Sunny）及香港玉器商會副主席何志生。Sunny透露，雖然近期經濟不景，但對鮮花及盆栽市道影響不大，尤其係農曆新年臨近，適逢來年係猴年，有好多人預訂猴臉蘭花應吓景，就算價錢貴過蝴蝶蘭十倍都無所謂。
香港道教聯合會主席梁德華都有到場，早前有佛寺爆出醜聞，宗教界會否做啲嘢，防止類似事件再發生？梁德華指不同宗教已有唔少規條及戒律，若有人唔肯遵守，甚至導致道德崩潰，惟有交畀法律制裁，以儆效尤。
講番個活動本身，圓玄學院主席陳國超表示，本港認知障礙症患者數量不斷飆升，希望透過活動為患者籌募善款，見到咁多老友支持，令佢十分開心。
|
https://hk.finance.yahoo.com/video/%E6%98%9F%E7%B4%9A%E7%90%86%E8%B2%A1-%E6%9E%97%E7%A7%80%E6%80%A1%E5%88%86%E4%BA%AB%E7%BD%90%E4%BB%94%E5%84%B2%E9%8C%A2%E6%B3%95-%E7%A9%8D%E5%B0%91%E6%88%90%E5%A4%9A%E6%95%91%E7%97%85%E6%AF%8D-030000973.html
|
佢話初入行時雖然人工唔高，但都會將薪金全部交俾媽媽，再由媽媽發放「零用錢」，一般都係兩千蚊左右，佢話兩千蚊已經相當夠洗，因為屋企一切開支都由媽媽負責，自己又唔會亂買野，連女孩子最愛的護膚品都少買，自然花費不多，仲有閒錢儲添！
話說幾年前秀怡媽媽病咗，需要一大筆錢醫病，秀怡多年嚟用佢嘅「罐仔儲錢法」儲咗三十萬左右，就一次過拎嚟俾媽媽醫病。不過三十萬都未夠，佢仲要碌卡碌多三十萬。不過佢無悔孭到一身卡數，話最緊要都係媽媽健康，錢可以慢慢還，真係孝順女！而佢亦因為呢個經歷，開始為自己買保險，希望幫自己買一份保障。
之後秀怡又講到自己嘅人生大事，都係靠用罐仔儲錢！佢話已經認定男友，預計三十五歲之前結婚，希望先用幾年時間儲錢，目標係儲五、六十萬，辦一場好好睇睇嘅婚禮。不過佢話，唔希望為咗儲錢而令大家壓力太大。為咗結婚日日捱麵包，咁就唔係幾好啦！
最後，佢仲分享咗佢對金錢同人生嘅睇法，佢認為金錢雖然重要，但生命和健康更加緊要。佢話即使俾你儲到八十歲好有錢，但到時郁都郁唔倒，咁嘅人生又有咩意義呢？
想睇秀怡點儲錢，點捱苦，開始苦盡甘來，即刻睇呢集！
|
https://zh-hk.wantedly.com/companies/openminds/post_articles/249651?source=feed-sidebar-top_article
|
OpenMinds HK – 四天工作週都得！？
或者大家都未必聽過呢間公司，但OpenMinds HK原來係嚟自馬來西亞嘅digital solution consultancy，而呢間公司最大嘅特點，就係佢哋一個星期只係需要返4日office！
由於筆者同Chewie唔係太溝通到嘅關係，都係搵返Johnny — Head of Growth同Eliza — Founder嚟解釋吓啦。
究竟點解夠膽死畀成間公司一個星期返4日工呢？Eliza就話原來係向總公司取經：
再加上近幾個月武漢肺炎嘅關係，其實OpenMinds已經好快就實行咗呢個「瘋狂home office」嘅計劃，而出到嚟個結果同Eliza嘅預期一樣，成條team比以前更加做得嘢。
被問到驚唔驚條team會因為咁而「放軟手腳」，做得越嚟越hea，Eliza反而覺得freedom先係正確嘅方向：
咁但係work from home又點樣make sure條team會做嘢同埋做咗啲咩呢？Eliza就話「其實好簡單」：
當然「想點就點」都有佢嘅限度嘅，Johnny就話覆client就一定係basic啦，但其他嘢其實真係好flexible：
因為OpenMinds而家想請個Software Engineer加入佢哋嘅團隊，筆者就發現原來佢哋都希望呢個人「想點就點」。
Johnny一嚟就咁講：「呢個人最緊要識『駁嘴』！」筆者就叫Johnny再補充吓：
當呢個社會嘗試解決緊提出問題嘅人，OpenMinds就偏偏想請呢一班會為件事好而『駁嘴』嘅人，如果你都想喺一間公司自由咁表達意見，咁OpenMinds就一定會係你嘅選擇。
後記：筆者好奇問吓Eliza，點解接咁多生意，但係又唔expand大啲條team呢？佢就咁講：「如果你expand得太快，當有咩事嘅時候，就好似今次疫情，就要被逼『炒』好多人，如果係咁嘅話，點解我唔keep住個lean structure，大家嘅workload應付到之餘，每個同事又可以賺多啲錢。」的而且確，武漢肺炎真係搞到好多人都損手爛腳……
|
https://www.techorz.com/jetso/carousell-helpergo-discount/
|
Home » 手機應用 » Android 應用 » 請鐘點有優惠！Carousell X HelperGo 用戶獨家優惠最高減 $100！
有時香港人忙錄連打掃屋企時間都冇，想請外傭又擔心唔交帶，咁不如請鐘點，支持香港婦女就業啦！近日，Carousell 聯合 HelperGo 推出優惠，新註冊登記 HelperGo 用戶可享最高 $100 折扣。
登記做會員，落單時輸入優惠碼就可以獲得折扣使用家各種家居服務。
**則獲$50折扣。
本文標題：請鐘點有優惠！Carousell X HelperGo 用戶獨家優惠最高減 $100！
Next 食花生、R Source 必備！Gööp – 新興大學生專屬匿名社區 App！
小米 Note 2 新版 6GB + 64GB 上架！售價人民幣 2599 元！
小米藍牙手柄發佈，售價人民幣 99 元！
|
https://www.lkgroupholdings.com/news/archive/2017/10
|
英國政府報告: 在英華裔學生成績最好 入大學率最高！
捉緊移民既尾巴！加拿大仔女移民上限提升至22歲！
英國實行稅務簡化評估 以後交稅Easy-Job！
移民溫哥華利好消息！BC PNP邀請門欄再次下調！
美國11月份既移民排期表公佈，圖中藍色圈圈住既就係香港出生既EB-5投資移民申請人喺2017年11月既排期時間！目前都係“C”即時審理，無需排期！而紅色圈圈住既就係中國內地出生既申請人，現階段審理到2014年07月01日，大概係3年既排期時間。 「EB-5投資移民計劃」： 1.投資至少50萬美元到美國政府指定既項目； 2.提供至少50萬美元既合法資產來源證明； 3.身體健康； 4.無犯罪記錄。 符合以上4點就可以申請EB-5投資移民計劃！爽呀！ 不過要留意返，EB-5投資移民計劃好有機會喺2017年既12月8號後進行改革，到時無論係投資條件或者個人條件都好有可能變得更嚴謹。所以有興趣透過投資移民到美國既朋友就要快手d，隨時透過 🖥️FB 或 ☎️電話 聯絡我地卓域集團！
|
http://www.kinseymama.com/2019/11/blog-post.html
|
依排小小豬胃口又嚟麻麻，原本就打算煲啲山渣水等佢酸酸地開胃一下。不過，係我去買材料嘅時做候，店主叔叔就話山渣唔係人人受得，如果係脾胃弱嘅冇幫助之餘仲傷胃。
見到咁多藥材，其實都有丁點擔心小小豬唔肯飲，但原來啖湯入口甜甜地，一啲都唔似藥材湯，所以佢地兩父子都密密飲，小小豬仲叫煲多幾次添。
哈哈哈....佢肯飲又對依隻排骨豬好嘅，我當然好樂意煲多幾次啦！
茯苓 - 利水化飲、健脾化痰、寧心安神的功效。
蓮子 - 補脾止瀉、益腎澀精、養心安神。
茨實 - 有補脾祛濕、益腎固精。
雞內金 - 健胃消食、化積排石。
炒麥芽 - 行氣消食、健脾開胃。
炒穀芽 - 消食化積、健脾開胃、下氣和中。
|
https://www.likejapan.com/blogs/%E6%97%A5%E5%A8%81%E5%A4%AA%E8%B2%B4%E8%B2%B7%E5%94%94%E8%B5%B7-%E8%B2%B7%E6%97%A5%E6%9C%AC%E5%A8%81%E5%A3%AB%E5%BF%8C%E4%BD%9C%E7%82%BA%E6%89%8B%E4%BF%A1-1000-5000%E5%86%86%E5%85%A7%E9%83%BD/
|
之前同大家介紹左唔少日威，並且係咁講佢地宜家有幾咁貴，對於威士忌新手黎講過下下10000～20000円以上買支酒，或者買支黎送比朋友可能好遙遠。
當然貴嘅酒有佢嘅價值係到，但係就算係威士忌愛好者都無可能日日飲靚野，所以酒廠都會推出一啲性價比高嘅酒款比大家做「Daily Dram」,即係日常生活，同朋友食飯吹水飲嘅酒。
今集就為大家介紹如果拎住1000至5000円黎買日威其實都有好多選擇！呢一隻就為大家介紹幾款日本嘅「Blended Whisky 調和型威士忌 (ブレンデッドウイスキー)」先。
大家可能接觸Suntory同Asahi旗下Nikka嘅Whisky比較多，「富士山麓」其實係Kirin旗下，位於富士山附近富士御殿場蒸溜所嘅Whisky品牌。除左將威士忌保持係酒精度50%外，仲要係非冷凝處理，保留木桶熟成原酒嘅大部分風味同香氣。舊版600ml只係1000円左右，而新版700ml都係1500円左右，呢個價錢，無得挑剔啦！
「角瓶」相信好多朋友都會見過，由其係去居酒屋，唔少都係用黃色Label個隻角瓶黎做Highball。叫得做Premuim當然比普通角瓶高級。保留住「角瓶」注重嘅整體Balance外，因使用左山崎同白洲蒸溜所嘅雪莉同紅酒桶熟成原酒，味道，香氣層次較普通角瓶高，而且酒精度數都比普通角瓶高3% (43%)，講左咁多，都只係賣2000円左右咋。
呢支由Nikka出品嘅Whisky唔好睇佢個樽平平無奇，其實佢都絕對唔少野。因為佢係設定係比一般普通Whisky高酒精度嘅51%，麥芽原酒同穀物原酒調和後再經過熟成，令到Whisky嘅口感濃厚香氣細緻。接受唔到咁高酒精度嘅朋友可以加冰，或者做Highball都唔錯。500ml只係承惠2500円。
相信唔洗介紹大家都識佢，就係大家熟悉嘅「響」。「響」系列當中無年份嘅Japanese Harmony係2015年推出，係2016年仲獲得SWSC最優秀金賞。酒帶有玫瑰，木桶，蜜糖香氣，而且個樽嘅design都係咁有型，淨係拎黎擺都唔錯啦。如果大家唔追求年份，平平地黎講呢一支絕對係日本威士忌嘅代表作。
以上嘅日威就算送比朋友做手信或者自己飲都唔會肉赤，而且仲好多地方都買得到（可以參考返我之前嘅文章Link），大家下次去到日本不妨考慮下喇。
|
http://www.kinseymama.com/2012/01/blog-post.html
|
小小豬Kinsey - 全職傻媽與傻豬仔的親子生活: 病！
2012年暫時嚟睇都仍然係KEEP住黑仔王作風，因為由一號開始我就已經唔舒服，個頭痛到就爆炸，食緊頭痛藥都好似冇乜改善，只係痛嘅程序減輕左啲啲。
痛左幾日，個頭痛好左之後，就換嚟開始作感冒，所以可以講由一號開始就日日食藥..頭痛藥..感冒藥，真係藥不離口。
醫生話我偏桃線嚴重發炎，加上又感冒起，所以個偏桃線就好差啦！
2012年都只係過左十日都冇，我就已經攪成咁，都唔知之後我嘅命運會係點，都唔知點繼續捱下去。只期望依家係先苦後甜，到我病好左之後希望啲好運會陸續返嚟啦！
|
https://www.gameover.com.hk/news/tag/%E5%88%9D%E9%9F%B3
|
好多人唱歌都可以好似某啲歌手，但電子歌姬係咪難啲呢？呢位唱K嘅女聲就極似初音把聲，之後有人懷疑係咪加工過呀？佢就放出清唱版本……
日本人嘅痛車好靚改得好徹底，最近Twitter熱傳有呢款初音痛車，喺東京車展「東京モーターショー 2019」出現，由Daihatsu出品，表面睇唔覺好痛，入到車廂就發現好多細節，fans一定會鍾意。
下年2月13日發售嘅Nintendo Switch用《初音ミク Project DIVA MEGA39’s（メガミックス）》，啱啱有新片，睇吓今次拆開兩邊Joy-Con嘅操控方法，有番啲新意喎！
初音今日有横浜公演「初音ミクシンフォニー」，喺活動中就可以買到呢個「ゲームカセット型モバイルバッテリー」，外表係超級任天堂盒帶，實際係流動充電器，容量8000mph。有好多初音迷買咗開箱，仲有人真係插入去超任度，得喎！最後提一提，下年喺Switch會有《初音ミク Project DIVA MEGA39’s》推出。
又到冬天，北海道札幌又會見到「雪ミク電車」。2019年電車啱啱出車庫，聽日12月3日即會喺札幌街頭見到，有冇人準備出發去北海道先？
有咩慘得過去旅行唔見嘢？就係唔見嘅嘢包括咗護照同埋有回憶嘅物件囉。呢位韓國初音迷就喺秋葉原JR留低咗個初音袋，入面有護照，仲有佢話無價嘅回憶，就係一個初音Dollfie Dream。佢喺Twitter出咗圖之後，好多日本網民都提供協助，有人俾JR東日本失物查詢嘅電話佢啦，又有人叫佢唔好放棄，話可能第二日先會搵到，而且失物資料都會上載，去任何一個車站查詢都得。佢報咗警亦都搵咗JR幫手，最後真係搵得番個袋，最緊要係初音平安無事呀！
今日3月9日，就係日本「ミクの日」，同時又係「ザクの日」。一如往年，大量畫師甚至係漫畫家出手，有初音有渣古，有初音專用版渣古……
初音同大發(Daihatsu)喺2014年推出過Mira Cocoa，之後2016年亦都有Cast Activa，不過講痛得徹底，一家係今次呢部Move Canbus！記得早年馬沙同Toyota合作嗰部車都有人訂嚟香港，唔知到時呢部有冇呢？
超正PC機箱！初音箱內跳舞原來係……
先前都見過好多日本網民將啲figure放入電腦機箱入面，再加埋啲燈，都靚喎。不過今次仲勁，入面隻初音識郁識跳舞呀！有冇咁犀利呀？其實就係用一塊透明嘅液晶屏幕嚟做到呢個效果，超正！好想整！
早幾日，我哋都報道過，就係喺Twitter有人放咗電視節目《YOUは何しに日本へ?》嘅片段，片段中見到嚟自俄羅斯嘅初音迷受訪唱歌，唱唱吓唔記得歌詞，網民話佢超可愛。啱啱就見到有加長版影片，由電視台主持見到佢一刻問佢接受訪問開始，佢話佢英文麻麻但都盡力受訪。再嚟就有網民起咗佢底，佢叫Saya Scarlet，喺YouTube拍咗好多初音跳舞片，亦都有得睇佢喺日本拍嘅Vlog喎！原來佢箍緊牙o架！正呀！
呢個長壽節目《YOUは何しに日本へ?(Why did you come to Japan?）》，就係搵啲去日本嘅旅客，睇吓佢哋做咩嚟日本啦。咁有網民就喺Twitter出咗條片，片中係一位Cos初音嘅俄羅斯囡囡，佢仲唱日文歌，不過唱唱吓……網民就佢好可愛，係，我都覺。
嚟緊11月22日會推出嘅PS4《初音ミク Project DIVA Future Tone DX》，又有專用街機級手掣推出，呢個「初音ミク -Project DIVA- Future Tone 専用ミニコントローラー for PlayStation 4」賣14,018円，體積約370×約225×約60(mm)，重約2,000g。
上年已經有韓國初音迷出錢整廣告版，今年10周年更加要玩大啲。喺網上集資集合眾多fans力量，最後眾籌到約$30萬港幣，佢就拎嚟製作咗影片，加番俾咗錢嘅fans名做credits，再嚟加埋大量宣傳燈箱，搞到三成站成個初音主題車站咁！據講會維持約一個月時間。
今日初音10周年咁高興，有新嘢啦，PS4隻《初音ミク Project DIVA Future Tone DX スペシャルパック》11月22日發售，同日仲會有特別版主機，「PlayStation 4 初音ミク Project DIVA Future Tone DX スペシャルパック」500GB版賣33,480円，1TB版38,480円，機身面板單品3,000円，係，特別版主機堅持唔出Pro。
記唔記得當初見到日本呢個虛擬歌姬嘅情況？當年你有咩感覺？估唔估到佢會咁成功？2007年8月31日，就係初音未來公開之時，嚟到今日就係10周年記念日，佢同咁多單位合作過，梗係多賀圖啦。
|
https://www.clockenflapmusic.com/category/sungorexpress/
|
唔知聽咩歌好？好彩有新哥喺呢度！係Clockenflap音樂團隊成員之一嘅新哥為你搜羅世界各地嘅最新歌曲。正所謂每個星期唔使多，介紹13首比俾你就夠晒貨。
久久久違嘅The Pancakes新歌 《as brave as that stupid girl》 、英國靚聲新人 Arlo Parks 《Green Eyes》 、只係出咗一首歌嘅新新新人LÜCY《CACTUS》 等等，啱晒呢個懶洋洋嘅下晝聽。
不得了！呢期東京事變係咁出新歌，聽聞佢地黎緊仲會出隻新碟添（新哥已經捕住等消息），再加埋呢排The Marías、Rhye 、Birdy 等都密密出新歌新碟，連Belle & Sebastian 都出隻Live set album回顧吓舊年演出嘅好時光咁話。
呢期R&B嘅音樂佔據咗新哥大半個心，好似韓國音樂人george 同Comsic Boy嘅<love in summer> 、拎過格林美最佳R&B大碟獎嘅 Anderson. Paak <JEWELZ>、Marti 嘅 <Mothers & Fathers> 都loop唔停。另外，點可以唔提八足咗多爪嘅OHHYUK，呢頭同落日飛車合作咗首<Candlelight>，轉頭又同sogumm夾左首<yayou hoi>。
緣份嘅嘢，俗語都有話，要在對的時間遇上對的人， 好似 Honne 同 Griff 互相欣賞，終於等到有機會合作創作咗呢首 《1,000,000 x Better》、Nick Murphy 又重新開始佢個 Chet Faker project 出左首《Low》 、Men I Trust 同 Yumi Zouma 咁岩十月都有新歌出，又咁岩俾我地遇上，然後再開心 share下俾大家。
新哥愈黎愈長氣，又想講多次，仲未接受到而家已經十月，連中秋都過埋，睇黎我地唯有把握時間聽多啲歌，轉個頭，重陽都到啦。 今個星期有 loop 極唔厭嘅PREP 《On And On》 、潮系 Joji 《 Your Mam》、泰日少女系 crossover Plastic Plastic x SHE IS SUMMER 《ร้อน boiling》、Sia 嘅霸氣提醒 《Courage To Change》 等等。
話咁快又到咗9月最後一日，呢一年好似同時間有啲錯落咁，成日係屋企搵歌聽，人生真難，今個星期係放空歌單系，有Blood Orange 同Park Hye Jin嘅《CALL ME(Freestyle)》 、Yo La Tengo 《Wasn’t Born to Follow》、冰島Atli örvarsson ft.Sin Fang 《Teiknaði Alla Hluti>》等等，新哥我咩都唔想諗，只係想聽吓歌。
今個星期新哥速遞嘅歌單繼續會同節目The Thirteen 有少少出入～除咗New Order、Janelle Monáe、久違咗一排嘅獨立音樂人莊正外，仲有被喻為日本中毒性歌姬嘅愛繆Aimyon 新碟推介、台灣R&B 唱作人LINION同雷擎嘅新歌等等，真係要乜新歌有乜新歌呀。
|
https://hk.ulifestyle.com.hk/topic/detail/215706/%E6%96%B0%E5%86%A0%E8%82%BA%E7%82%8E%E7%96%AB%E8%8B%97-%E6%94%BF%E5%BA%9C%E5%AE%A3%E5%B8%8312-15%E6%AD%B2%E4%BA%BA%E5%A3%AB3%E5%A4%A7%E6%8E%A5%E7%A8%AE%E7%96%AB%E8%8B%97%E6%94%BF%E7%AD%96-%E6%A0%A1%E5%B7%B4%E6%8E%A5%E9%80%81-%E9%86%AB%E8%AD%B7%E5%9C%98%E9%9A%8A%E5%A4%96%E5%B1%95%E5%88%B0%E6%A0%A1%E6%89%93%E9%87%9D
|
政府早前宣布將接種復必泰疫苗年齡下限下調至12歲，今日（6月10日）公務員事務局局長聶德權及食物及衞生局局長陳肇始再招開新冠肺炎疫苗接種計劃記者招待會，交待最新學童接種疫苗計劃詳情。
公務員事務局局長聶德權宣布將推出3大途徑供12-15歲學童接種必泰疫苗，當中包括：自行到網站預約、為學校提供特別接送服務、提供外展接種服務。
政府宣布由明日（6月11日）早上九時起，合資格學生可到疫苗接種網站預約，到全港24間提供復必泰疫苗中心接種疫苗。
另外，聶德權亦表示將為學校提供校巴服務，接送學生往來學校及疫苗接種中心接種疫苗，預計最快6月21日可提供接送服務。
除此之外，政府亦宣布推出外展服務，屆時將有醫護團隊到學校，為學生提供疫苗接種服務，計劃預計6月28日開始。
按下圖睇新冠肺炎疫苗接種中心地址：
|
https://hk5gplan.com/2250
|
一間市場上非常有名嘅商業諮詢公司，啱啱發表咗一份對重新塑造電訊行業未來嘅研究報告。
研究報告主力針對商業用戶或者一啲大公司對5G技術嘅睇法。 研究公開咗好多公司都因為疫情嘅關係，對採用5G技術同對物聯網等等新技術嘅興趣大大增加。
研究結果顯示，約71%公司當中有接近四分之三認為疫情大流行有助於加快公司進行數碼化轉型。 其中52%公司對5G同物聯網 (IoT) 嘅興趣比疫情之前大大增加。
目前只有17%公司有投資落去5G設備上面，73%嘅公司計劃喺未來三年開始投資5G。 統計數字表明，大多數公司對5G都採取謹慎態度。
研究進一步發現，自從疫情大流行以嚟，27%亞太地區公司對5G同物聯網表現出更大興趣。 比率相對高過美國同歐洲表現出興趣嘅公司所佔嘅13%同15%。
預計歐洲未來將5G納入業務流程方面會落後於其他地區，因為只有70%歐洲公司計劃喺不久將來將5G納入業務範圍。
另一方面，亞太地區80%嘅公司以及美洲75%公司都計劃喺不久將來將5G納入公司嘅業務流程。
歐洲各國嘅公司可能係時候要重新考慮對5G業務嘅安排。
|
https://www.gameover.com.hk/news/tag/%E6%84%9B%E7%9F%A5%E7%B8%A3
|
呢間日本愛知縣嘅貓系麵包甜品店「Nekoneko工廠」最近好高人氣，啱啱官方又出咗新圖，召喚各位貓奴星期六日去買麵包。佢嘅貓形麵包全部都好可愛，另外仲有貓腳印甜品、貓曲奇等等，入嚟有回帶，全部都好想試呀。
又係呢個日本愛知縣江南市嘅名物 – 戴黑超嘅大佛。唔少網民都介紹過佢，好多人都鍾意喺呢個位置拍攝大佛，前面有兩支交通燈睇落好有超現實嘅感覺，樓主仲拍埋片，左右單眼效果好正，入嚟有片睇。
如果你都係忌廉控，應該對日本嘅生忌廉特別有好感，最近有網民推介咗愛知縣中村區嘅「喫茶ツヅキ」，佢哋嘅咖啡上面嘅忌廉好誇張，每杯450円，去開可以挑戰吓，入面三文治都好精美，可以一試，入嚟有地址。
日本2ch討論區最近有網民貼咗呢款拉麵嘅相，聲稱係日本第一濃烈嘅拉麵，仲話好好味，即時引起網民熱烈討論。有網民話好似一pet水泥，有人話太重口味。其實呢間拉麵店「大岩亭」位於日本愛知縣，喺當地都幾出名，湯底仲濃到可以插支湯匙喺湯面而唔會跌。至於味道呢，日本知名食物網「食べログ」嘅評分係3.5分，不過不失啦。不過有機會去開當地，點都要試吓！
如果係你敢唔敢咁做？《Fate/Zero》喺日本好多fans，仲有好多人專程去動畫入面嘅場景，即係愛知縣嘅明治村實地考察。最近有幾個男仔參加朋友婚禮，地點咁啱就係聖地明治村，佢哋去到超興奮，唔理進行中嘅婚禮都要擺甫士扮返動畫入面嘅場面自拍，好有愛。輯相放上Twitter後好多人RT，睇返之前都有人親身去現場影咗好多相，不過今次有埋真人扮就更正，如果個樣唔打格仔更好。
話咁快又一年嘞，日本好多個節日都係拜男性陽具嘅，愛知縣小牧市田縣神社每年3月15日都會舉行「豊年祭」，上年我哋都介紹過，有19萬5千人參加，仲有好多囡囡，今年喺Twitter見到照舊人頭湧湧，仲有好多好嘢食，原來陽具形狀嘅食物可以咁千變萬化，大家仲食得好開心，嗚！
|
http://www.truecolour.com.hk/contactus.php
|
需要有姓名。
格式無效。 格式無效。
需要有電郵。格式無效。
需要有標題。
需要有內容。
- 圍板搭建連貼紙裝裱一條龍服務！免度尺費！
- TrueColour廣告展示用品各式各樣應有盡有！
- TrueColour現已接受P-Card付款！
- 展覽攤位包裝包送全城優惠價$1,588起！免檢測報告費！
- 車身貼一條龍搞掂晒！
|
https://mamidaily.com/article/84335/%E6%BE%B3%E6%B4%B2%E9%86%AB%E9%99%A2-%E7%94%9F%E7%94%A2%E9%81%8E%E7%A8%8B-%E7%94%A2%E5%89%8D-%E6%B7%B7%E8%A1%80bb-%E7%94%A2%E5%BE%8C
|
正當我同我媽諗緊我會點死之際，竟然有個馬來西亞華裔醫生出現，話佢未做夠hours，而家補鐘鐘數，簡直係菩薩嘅化身。不過好死唔死我臨生之前貪心又噤多劑麻醉藥，所以搞到我push嗰時唔識用力。助產士同醫生一路叫我當疴屎咁用力，仲要一路谷住道氣，但我已經痛足成日加無食過野，所以每咇少少就洩氣然後bb就縮翻入去。
生到咁上下醫生問我要剪一刀喇你肯唔肯，我心諗我打完麻醉都唔會feel到啦。我話ok之後就聽到平時剪牛雜嗰種交剪剪左清脆嘅一聲，加feel到好似平時切五花腩割開嗰種感覺(哭)。
經過唔記得幾耐之後，終於喺半夜feel到有d野sir左出來(笑)，助產士抹好bb後就將佢放喺我心口(澳洲提倡skin to skin，可將媽媽身上嘅好細菌叢過俾bb)。我仲以為我會好emotional忍唔住喊，但我第一個感覺係我想休息同bb好醜怪(笑)。
之後醫生就幫我逢針，打無痛嘅好處係真係無痛，仲可以同醫生有講有笑，最搞笑係醫生話入錯行其實想做藥劑師(我心諗千奇唔好)。
搞掂晒之後，我就同bb被送上普通病房，視乎bb同我情況觀察一兩日。普通病房係一個廁所兩個人share的，好彩我隔離床無人。
之後成晚就訓下醒下中渡過左，因為助產士隔一陣又入泥叫我餵奶又盛，但bb又唔係點食可能係因為我成身臭汗(笑)。係咁搓圓㩒扁先得嗰幾滴仔黃金初乳，裝埋落針筒浪費埋幾滴之後真係所餘無幾。加上一路作嘔又頭痛，不過好彩仲後生頂得順。
點知第二朝助產士俾左個尿兜我，話如果我唔疴夠咁多mL就同我插尿喉(哭)，大佬呀而家我下面體無完膚，仲要麻醉開始散，我抖氣大力d都唔敢。
但因為我唔想我下面再受罪，惟有頂硬上。仲要阿媽話坐月唔掂得生水凍水，我就一路行出行入pantry同病房狂拎熱水灌，未試過咁慘。點知助產士又話我疴唔夠，又話俾多幾個鐘我如果唔係就插硬，如是者又係好頻能咁飲左幾個鐘滾水，終於唔使俾人煩(有諗過加水入個尿兜(笑))。
惟一一個值得讚嘅地方係，留院嘅2日1夜佢地每日都有d課堂俾新手爸媽上，對於一d經驗都無嘅我地係幾有幫助。
不過到出院嗰日，佢地都係無幫bb沖涼，所以bb個頭就係咁，夾雜住d血加d汁，一齊翻屋企。
以為生仔已經夠慘？問過餵人奶未？沒有最慘，只有更慘。
|
https://hkppltravel.com/?p=80446
|
新年一到，除咗利是錢之外，又會有好多好嘢食，年糕同蘿蔔糕呢啲就係必備，另外仲有魚蝦蠔豉呢啲意頭菜。不過如果只係普普通通咁蒸條魚，可能又會有人覺得太悶，冇乜特別。話哂都係新年，梗係要特別啲。香港賽馬會嚟緊大年初三（1月27日）會喺沙田馬場舉行《農曆新年賽馬日》，除咗一連串節慶活動之外，仲會推出一系列賀年菜，當中就有由三位得獎大廚精心炮製嘅三道特色菜式，以創新煮法嚟烹調傳統食材。
▲三位師傅分別係林勸飛師傅（左）、吳軍師傅（中）以及陳有成師傅（右）。
三位大廚分別係林勸飛師傅、吳軍師傅同埋陳有成師傅，三位都曾經獲得多個烹飪比賽嘅獎項。提到比賽，其實賽馬同烹飪比賽都有共通之處，兩者都需要充足嘅事前準備，而到咗比賽嘅時候，又充滿變數，需要隨機應變。三位師傅都認為，如何發揮應有水準，做出預期中或者甚至比預期中更加好嘅菜式，就係廚師嘅任務之一。而佢地三個無論係喺餐廳廚房定係烹飪比賽嘅經驗都非常豐富，今次佢地就憑住多年嚟嘅經驗，為大家精心設計咗三款傳統得嚟又帶有新意嘅賀年菜。
▲三位師傅經驗豐富，由佢地炮製嘅三道創新賀年菜絕對值得去馬場一試。
首先林師傅嘅菜式係金沙東星斑球（黃金萬兩年年有餘），傳統賀年菜嘅魚都係用蒸，呢道菜就用咗煎同炒嘅方式，出到嚟有香脆嘅口感，而且用鹹蛋黃整嘅金沙外層仲有濃郁嘅鹹香，夠哂特別！
然後吳師傅嘅菜式就係「酸甜滋味笑蝦蝦」（山楂汁大花蝦球），適逢而家秋冬係蝦呢類海鮮嘅當造季節，蝦又可以食到「哈」嘅發音，最啱做賀年菜。而用山楂汁整嘅菜式就比較少見到，呢個調味方式用佢嚟炒蝦球，食落酸酸甜甜，非常開胃，蝦都可以食多幾隻！蝦蝦蝦！
最後陳師傅嘅菜式就係「開枝散葉好事來」（脆米臘味蠔豉崧配芝麻葉），臘味同蠔豉都經常喺賀年菜上面見到，多數都係以煲嘅方式嚟烹調。呢道菜就改用炒嘅方式，令臘味同蠔豉更加香口，而且仲加埋脆卜卜嘅脆米喺入面。特別嘅係，佢嘅食法係用芝麻葉包住炒好嘅臘味蠔豉同脆米嚟食，口感層次更豐富，而且仲冇咁油膩添！
|
https://www.welend.hk/products/no-doc-loan
|
免入息證明、免住址證明，即填即批即過數，超快超爽！
豁免入息證明及住址證明。省卻找文件及核對文件等繁複程序，爽手即批*，超爽！
網上自動審批，即填即撳即報價，超快！
網上確認貸款合約及核實所有資料後，貸款即時以「轉數快」方式過戶，現金即到戶口，超快超爽！
*貸款額最高為HK$50,000，申請須符合特定信貸批核要求。如客戶提供申請文件，則可申請更高貸款金額。為核實申請人身份及安排放款，新客戶仍須網上提交身份證及銀行戶口或提款卡副本。
WELEND LIMITED 擁有對貸款審批及任何爭議之最終決定權。
本網站所列之資訊謹供參考並會不時更新。如欲查詢詳情，請電郵本公司 [email protected] 查詢。
|
https://football.fanpiece.com/FootballFinance/%E5%B7%B4%E5%A1%9E%E8%A9%B1%E4%BD%A0%E7%9F%A5%E8%B6%B3%E7%90%83%E6%9C%89%E5%B9%BE%E5%A4%A7%E7%B6%93%E6%BF%9F%E8%B2%A2%E7%8D%BB-c1369265.html?page=football
|
曾經有位特首話過體育界無仼何經濟貢獻，呢句說話當然惹嚟唔少非議。而有睇開足球財經呢個專欄嘅讀者，就更加知道足球以至體育產業，背後軒涉唔少資金。咁一支歐洲頂級球會， 其實有幾大經濟貢獻呢？
巴塞羅拿早前委託四大會計師行之一羅兵咸永道(PwC)就球會喺2018/19球季對巴塞羅拿市以至整個加泰隆尼亞地區嘅經濟貢獻作出調查報告。巴塞之前亦曾經委托另一間Big4 德勤(Deloitte)就2014/15球季數據作同類調查，今次就可以睇到兩個時期之間嘅變化。
而最受惠巴塞帶動嘅週邊產業，當然就係旅遊同酒店業啦。單係2018/19球季，估計因為受巴塞吸引到訪嘅旅客數字，就相當於143萬次嘅過夜住宿。
好明顯，一支足球隊表現越好，週邊成個地區就越受惠。呢啲就係真正嘅「同市光榮論」喇！
參與資料：巴塞官網 “FC Barcelona contributes 1,191 million euros to the wealth of the city in 2018/19”
|
https://www.ztore.com/tc/infozone/Keys-to-prevent-from-heat-stroke
|
熱！死！人！喇！不知不覺夏天已經殺到埋身，香港嘅濕熱真係世界級難頂，氣溫升到成30幾度，伙計都熱到頭暈暈就嚟中暑……喺户外活動嘅時候，更加唔可以掉以輕心！因為一個唔好彩中暑，唔單止會頭暈、四肢無力，嚴重嘅話仲會痙攣或者昏迷。
想消暑係咪狂灌水就得？飲啤酒真係可以消暑解渴？等伙計即刻同你一一拆解消暑謬誤，順便教你三招防中暑。
1. 應該不斷飲水去補充水分？
一次過飲太多水會稀釋血液嘅鹽分濃度，同埋增加尿量，有機會引致脫水症狀！
千祈唔好等口渴先飲水，因為嗰嗰時候身體已經開始缺水，會有輕微不適同食欲下降。最好係少量多次，平均分配喺早午晚唔同時段。喺大量流汗嘅情況下，人體除咗需要補充水分，仲要補充隨汗液流失嘅電解質，飲用同體液成分相近嘅運動飲品就可以有效幫身體補水啦！
2. 飲啤酒可以補充水分兼消暑？
飲啤酒雖然可以補充水分，但水分流失一樣加快，嚴重嘅話仲會引致脫水！因為啤酒有利尿嘅成分，會加速身體水分經尿液流失。除咗啤酒，所有含有咖啡因同酒精嘅飲品都一樣唔建議飲用。
3. 留喺室內就唔會中暑？
唔少人以為只會喺室外中暑，但其實喺室內一樣有機會中招！尤其喺廚房煮食，當熱氣積聚喺密閉空間入面，温度會相當之高。老人家可能會因為出汗調節機能退化，令到熱力積聚喺體內而中暑。
喺夏天，中午係一日最高溫嘅時間，街坊們應該儘量避免進行户外活動，例如：球類活動、行山等劇烈運動。最好安排喺朝早或者中午之後，減低中暑嘅機會。
4. 喺户外著短袖、無袖衫最消暑？
出街以為著短袖、無袖衫就無死？要户外活動長時間接觸到陽光嘅話，著呢啲衫會令肌膚直接受到紫外線傷害，分分鐘曬傷㗎！
平時外出應該穿著淺色同通爽、排汗功能好嘅衣物，咁就可以減少身體吸熱、方便排汗同散熱。要户外活動長時間接觸到陽光，最好著通爽鬆身長袖衫，可以避免曬傷同被蚊咬。另外，出街前一定一定要記得搽適量嘅防曬產品，同埋隨身攜帶傘、帽同太陽眼鏡。
夏天補水是常識吧！即刻睇吓伙計為你推介嘅消暑好物，快啲買齊晒返屋企啦！
天然純正品質，含有豐富嘅鈣、鎂及碳酸氫鹽等礦物質。
可以有效補充因流汗而失去嘅水分同電解質，仲係低糖、低卡路里。
獨立包裝方便攜帶，無添加防腐劑同色素，1包可以沖到500毫升飲料。
有助消暑祛濕、散熱、止渴同補充水份。
配瘦肉或豬骨煲成，同樣可以消暑祛濕。
|
http://www.dchome.net/forum.php?mod=forumdisplay&fid=2&page=5
|
預覽 有冇ching用過Matin M-6361果凍筆清理過Sensor？
預覽 16-35 II 漏油？
預覽 CANON 舊 GPS ，生產出來托架？
預覽 請教，相機包應怎樣合理行用隔板放置單反呢？
預覽 保養期內調焦是否須收費？
預覽 7 D Mark II 係咪停產左？
|
https://eilly.co/31602
|
寶寶很苦，但寶寶不說⋯⋯平時返工返學對住無良Freerider、廢柴上司、刻薄老細⋯⋯嗚呀～我漿爆喺呢一個Moment要爆喇！今晚！就今晚！我要約班Friend出嚟吐苦水！返屋企處理完國家大事，宵夜時段出嚟搵個地方一路食嘢一路吹水。串燒份量小小就啱哂喇！星期五晚，睇定以下呢間小店，嚟個Happy Friday聲討大會吧！
鋪面唔算太細，大概有50個座位，座位都算闊落唔太迫，小編多次試過閒日夜晚11點左右去到，座位依然有8-9成滿，就算外賣都要排隊，可想言之有幾受歡迎！
用剔紙仔方式落單，價錢一目了然，姐姐會係食物嚟齊後再去你張枱Confirm一次睇下有冇漏單。飲品就可以自己去雪櫃拎，賣單時再計數，夠哂清楚！不過小店未有酒牌，如果想飲啤酒嘅話就可以去鄰近便利店買，入去一路食一路飲！
如果係當正餐怕唔飽，呢度除咗串燒之外，仲有車仔麵，大碗抵食。不過想攝取碳水化合物充飢，就一定要叫呢度嘅蛋炒腸粉，外皮煎得脆香，內裡軟腍，加埋芝麻醬、甜醬味道一流，份量亦都唔少，如果想試埋其他串燒就要3個人Share啦！
食串燒不忘食菜，呢度嘅燒韮菜超級大串，擺滿一個碟，燒得香口但唔會太乾，菜嫩無渣，$8一串極抵食！
粟米一份有兩小舊，份量足一條，兩個人食叫一份啱啱好。
燒茄子同樣係大碟，多肉而且燒得夠腍身，調味唔會過鹹，非常不錯！
招牌燒雞全翼（又名肥婆雞翼）$10／串，$26／3串，原隻上大隻多肉，皮脆孜然味香，唔怪得係呢度嘅必食之選！
大部份肉類同丸類都已經用蜜糖、孜然粉調好味。不過咪住咪住！呢度仲有一樣秘密武器，好多人都滄海遺珠。望吓枱面上嘅小鐵罌，就係佢喇！
呢個沙嗲汁先係真正嘅隱世美食，花生、沙茶、同沙嗲香極濃，淋上肉類同丸類將佢地提升到去無敵嘅層次，尤其係加落花枝丸同豬頸肉上面，一秒將佢變成九龍城泰國風味，而且係無限添加，啱哂同小編一樣重口味嘅朋友呀！
麥當勞櫻桃小丸子為食咭，爺爺/小玉/花輪同學都一齊來！！
|
http://autos.car1.hk/tags/electriccar/11/-/?car_id=1096
|
車身保養知識及行車保養技巧，小貼士齊分享。
電召貨車服務，明碼實價，立即查詢。
有幾多NCB?汽車保險全比較。
想享受駕車樂趣唔一定要買車，租車都好方便。
行李多多，機場接送幫到你。
汽車買賣一站式服務，換車唔駛煩。
電單車維修問題，疑難雜症，都有師傅幫手。
|
https://www.property.hk/news_content.php?author=PHK_NEWSPROP&id=72669
|
本港豪宅市況走下坡，今年首季樓價較去年第四季下跌2.6%；五月份市場亦暫時錄得至少5宗帳蝕個案。而傳統豪宅區何文田剛錄一宗蝕讓個案，DUNBAR PLACE單位三年帳面損手約60萬元沽出。
萊坊公布《全球城市豪宅指數》，截至今年第一季，香港豪宅樓價按年跌約0.3%。報告指，現時大多數該類物業業主財務狀況穩定，持貨能力強，加上供應不多，故料樓價不會出現斷崖式下跌。
面對跌市，不少業主都不惜蝕讓離場。市場消息稱，上述是DUNBAR PLACE高層單位，實用面積1,210方呎，市傳減至3,080萬元連車位獲承接，呎價25,455元。單位三年辣招期滿即沽，惟期內貶值近2%。
而屯門滿名山滿庭8座一個低層單位，實用面積581方呎，剛以638萬元登記轉手，呎價10,981元。原業主持貨約四年，帳面亦蝕約9萬元。資料顯示，原業主是選用1838一按計劃，付首期後五年內只需供息。
另一方面，個別二手樓更錄得高價買賣。美聯黃淑賢指出，青衣盈翠半島12座高層E室維港景單位，實用面積777方呎，開價1,700萬元，放盤約十日，以項目標準戶最高價1,572萬元沽出，呎價20,232元料屬新指標。該區本月暫時錄得約17宗買賣。
其他地區交投明顯轉旺，中原陳旭明稱，本月東涌錄約34宗二手成交，較上月同期增逾3倍。利嘉閣彭嘉豪亦指，馬鞍山本月已錄43宗交投，當中迎海21座低層兩房戶，無睇樓下售800萬元。
|
http://w.weshare.hk/Lemoncha321/articles/4668882
|
之後成個星期都無咩自信，又驚男人將個焦點放係自己塊面上面，你話比姊妹笑下都無咩所謂丫……。所以有陣時我地要靠醫美中心黎幫助自己重建同埋鞏固信心，因為佢地既療程真係幫到我地好多。
係架啦…做女人係辛苦架啦，又要節食，又要運動，又要做療程，但係我同你講做呢D野既收獲永遠比你想像既黎得要多，例如更穩定既愛情事業同埋自信心，行步路上黎個人都大步d啦係咪先。
1. 結合HIFU與專利TDT™熱力滲透技術造成隱形能量線，在筋膜層及真皮層建造網狀棚架，有助刺激膠原重組再生，更進一步提高緊緻效果。
有齊以上咁多功效，你話係唔係本年度一定要做既療程丫#_#，作為女人，點都要付出下先有回報。
我今次上去做Liftera V療程既係位於尖沙咀中心，非常方便，而且Liftera V既價錢係超抵玩，真係引死人!佢地既治療師本身都係好細心咁樣講話呢個療法有咩好處同埋要注意既地方，之後我地就開始左個療程啦!係佢幫我做緊呢個手術既過程入面，除左多口問幾句洗唔洗做其他針對性既額外療程之外，都無再好hard sell或者係好似人肉錄音機咁樣同我講野。係囉，今時今日咁既服務態度先係架嗎。
最後，我好開心咁完成哂成個療程，治療師既手勢非常之好，大家好似老朋友咁互相傾下護膚心得又或者係閒話家常，氣氛真係一流。其實人生流流長，最緊要搵到就係你真正信任既人同事，係呢到，我好放心將我既外觀同護膚等等既事交比佢地。
|
https://www.venturenix.com/2019/08/07/%E6%95%B8%E6%93%9A%E7%A7%91%E5%AD%B8%E9%BB%9E%E5%AD%B8%EF%BC%9F/
|
數據科學點學？
數據科學？點學？有咩途徑學？
數據科學家近年深得大公司寵幸，相關技能變得灸手可熱。有好多IT人才都食住個勢，紛紛嘗試下新領域。
其實，數據科學點學架哩？
數據科學要讀咩？ 喺香港學數據科學其實有好多選擇，好多本地大學都有提供數據科學嘅課程，例如港大，中大，科大都有統計學，數據科學，同埋大數據嘅碩士課程。
利：有個相關嘅大學學位，都叫做有一技旁身。大學證書認可度極高，容易令大公司眼前一亮，咁揾工就事半功倍！
弊：喺大學學數據科學時間同金錢嘅投資，分分鐘要用你年幾兩生嘅青春黎完成課程。想要快速回報，大學學位似乎滿足唔到你！
數據科學點學？唔想quit 左份正職去讀書？去讀網上證書課程都係一個唔錯嘅選擇! 網上有好多淺易適中嘅數據科學課程，適合初學者同有意進修嘅IT 人才。
利：學習速度自行調較，課程有彈性。
弊：網上學習自律性要好強，而目課堂互動性較低，學習成效亦會相對降低。最弊嘅係導師質素參差，所以選擇網上課程一定要小心謹慎。
學數據科學原來可以免費？不過除非你揾岩老細囉！依家名大企業對數據科學需求大增，所以有啲會選擇內部培訓，黎切合公司需要。
利：大多數公司俾錢，所以免費！有時，你亦可以主動去參與一啲數據科學嘅project，而從中學習。
弊：但係唔係有咁多企業會咁慷慨去提供數據科學嘅專業培訓，所以機會唔係成日有！
如果以上選擇都唔太適合，不如考慮下參加一啲有認受性嘅短期課程。Venturenix Lab 係一個好好嘅選擇！
利：學數據科學其實可以好玩又輕鬆！Venturenix Lab 提供好多集中培訓數據科學技能嘅課程，例如唔可以唔識嘅 R, Python, SAS Programming 等等。導師質素有保證，大多數都已經授課多年，有心裝備學生最新最炙手可熱嘅數據科學技能，黎提高佢地嘅競爭力。
而且Venturenix Lab 有強大IT人脈網絡，經過我地幫你改進CV同埋Linkedin profile，揾到工嘅機會一定大大增加！
弊：黎參加我地嘅課程，自己判斷下！
|
https://www.weekendhk.com/951919/weekend-leisure/%E9%87%8E%E9%A4%90-%E5%BF%85%E5%82%99-%E7%89%A9%E5%93%81/
|
最近天氣非常適合野餐，繼今日推介了添馬公園作野餐地點之外，編輯就整合咗野餐人士必備物品！咁就一定玩得開心又放心！趁呢幾日天氣咁好，記住搵埋親朋戚友一大班人一齊去野餐啊！
1）飲用水、毛巾：
最近天氣非常炎熱，加上添馬公園將會係熱門野餐地點，人多擠迫嘅時候都特別容易流汗！所以補足水份是非常重要嘅一環！最好帶定大量飲用水補充水份，仲可以留意到時有無流動水站，方便補水啊！仲要記住帶毛巾抹汗幫助散熱，以免中暑啊各位！
2）衣著：
至於衣著方面，前文都有提到，因為天氣非常炎熱，亦有大量報告指出，穿著「白色」衫有助減少吸收熱能，將會令身體較為涼快，仲無咁惹蚊！所以大家記住要穿著白色衫去進行野餐活動啦！最好再帶多一件衫去替換！
3）雨傘：
雨傘既可以遮陽，亦可以擋雨，喺各種關鍵時候可以達到保護自己嘅效果，私心推薦黃色，夠搶眼！
4）食物：
由於野餐是長期進行嘅活動，活動期間會消耗不少嘅體力，所以一定要帶定足夠乾糧如麵包餅乾等，到時記得要補充體力啊！
5）口罩、太陽眼鏡：
由於添馬公園附近有不少大馬路，帶定口罩就唔怕吸入廢氣同塵埃，戴埋太陽眼鏡就唔怕太陽曬親自己雙眼啦～仲可以帶幾分神祕感添！
6）雪成冰嘅水樽：
天氣炎熱，用雪成冰嘅水樽可以提供散熱嘅作用，退咗冰仲可以拎嚟飲，況且野餐點可以無冰嚟雪嘢飲呢？
7）芭蕉扇：
烈日當空，帶定風扇仔就唔怕熱啦～大家記得帶定多兩三個，仲要叉足電，先可以保證進行到長時間嘅野餐活動啊！
8）行動電源：
行動電源（尿袋）可以提供後備電源比手機或者風扇仔，手機要叉足電先可以隨時留意最新嘅資訊，例如野餐狀況最新嘅Update，仲要用嚟聯絡身邊親朋戚友，齊齊野餐！
希望大家可以開開心心咁進行野餐活動，帶定多兩條毛巾抹汗散熱，最緊要係注意安全，祝大家玩得開心及順順利利，Good Luck！
新假期最新野餐地點推介：添馬公園 記得入去睇詳情啊！
|
http://www.moonmoonkitchen.com/2012/04/blog-post_18.html
|
1. 玉豆切去頭尾，切成2寸半長。
2. 肉碎切片後挅碎，加入醃料略醃。
3. 燒一鍋水，水滾下少許油及鹽，加入玉豆灼2分鐘，撈起瀝水備用。
4. 起鑊下蒜茸及乾葱茸爆香，加入肉碎炒勻，下玉豆及調味兜勻，煮至熟即成。
如月：我都好鍾意食玉豆，不過最好就唔好同肉一齊炒啦！希望妳囝囝囡囡既成績能達到佢哋既要求。
我喜歡食欖菜肉碎炒玉豆！
可惜我無甜麵醬, 呢個餸用來送麵都一流。
＜送＞飯最好。
呢個餸好嘢味正呀！
呢個餸個個都仲意，有時我還加了些欖菜呢！
|
https://packngo.hk/%E9%81%94%E4%BA%BA%E5%A0%B1%E5%91%8A-%E6%83%B3%E6%9C%89%E4%BA%BA%E5%90%8C%E4%BD%A0%E6%85%B6%E7%A5%9D%E7%94%9F%E6%97%A5%EF%BC%9F%E9%9F%BF%E5%9C%8B%E6%B3%B0%E5%95%86%E5%8B%99%E8%89%99%E8%A8%82/
|
達人報告 – 想有人同你慶祝生日？響國泰商務艙訂個蛋糕咪得囉！國泰倫敦商務艙特別體驗！
好似小編毒毒咁多年，呢啲野唔係話有就有，如果唔想孤伶伶一個過生日可以點？
不如學我咁，生日買張商務艙去倫敦，再book定個蛋糕，等一班空姐空少陪你一齊過生日。
係咪好主意呢？究竟可以點做？
其實上國泰網頁訂票時就可以加入特別服務，一個蛋糕都係$300咋！
上到機，都仲有Sleeping Pack，係Jurlique嘅出品。
180度平徜坐椅，係好瞓過港航嘅。
飛到中途，我最期待嘅畫面出現啦！艙內嘅空姐空少為我送上蛋糕之餘，仲會祝我生日快樂架！
同埋幫我影相添！你睇我笑得幾開心！
我今日好開心呀！我諗聽日一定會更開心嘅啫！
呢次嘅特別體驗，睇到國泰航空服務員嘅專業服務，希望在未來的日子，都能夠繼續維持這種優質服務，辛苦你地喇！
正呀！抵飛歐洲！芬蘭航空來回歐洲$3010起！
達人報告 – 連稅三千樓下到紐約！送足100%里數！美國航空經濟艙體驗！
下一則 超平！必搶！澳門大倉酒店Last Minute一晚$899起！
上一則 Last Minute 減到盡！香港航空Flash Sale！暑假東京來回連稅$1660起！
|
https://www.likejapan.com/blogs/%E6%85%8E%E5%85%A5%E6%97%A5%E6%9C%AC%E4%BA%94%E5%A4%A7%E9%87%8D%E5%8F%A3%E5%91%B3%E6%83%85%E4%BA%BA%E7%AF%80%E6%9C%B1%E5%8F%A4%E5%8A%9B/
|
慎入！日本五大重口味情人節朱古力！
仲有一個星期就到情人節喇！
唔好以為收到人地親手整既朱古力就好威好開心呀！
因為，原來日本好興整重口味朱古力俾男仔食架！！！
而原因竟然係希望向中意既男仔落咒，令佢食左朱古力後就愛上自己！
天呀！問世間情為何物呀？？？
好！我地一於睇下有幾重口味！！！
我會先俾d食物圖大家睇，估下日本絲打放左d咩野！
估唔估到係咩？係下體毛！？痴線！一黎就咁重口味！！！
日本巴打話係2012年，收到朋友整既朱古力，食既時侯發現有陰毛！！！！！
相信有睇過電影<<細路祥>>就知紅茶包係代表M巾！
呢位絲打求神保佑佢整朱古力個日黎M，等佢可以用M血黎整朱古力！
係咪傻架？不過，我突然諗起近年睇新聞話D工人姐姐都係咁樣煮飯，希望老細會聽佢話……
呢個唔洗講都知架？無錯！就係口水！
救命！畢業先黎講話每年都一定整「加左口水既朱古力」送俾中意既人！
唔知食左朱古力既人睇到個留言，有無反胃狂嘔呢？
好明顯係血啦！
呢個絲打竟然問要加幾多血落去先好，係咪傻架？
估而家係馬小玲要救況天佑咩？巴打唔係殭屍，唔洗飲血架！
我都唔知搵咩圖好喇！直接開估俾你地睇！
呢位巴打因為知道絲打會落大量頭髮落去整朱古力蛋糕，所以係唔會收唔識既人所整既食物。
唔知佢有無食果個絲打整既野食呢？
巴打們！睇完之後，你地唔好再埋怨我地香港D絲打唔似日本絲打咁浪漫整朱古力。
你而家見到啦！日本絲打整果D朱古力，「份量十足」架！
唔知絲打們睇完，係咪突然諗起前度，或者好黑人憎既同學同事呢？
喇！我咩都無講架！哈哈哈哈哈！
|
https://wepro180.com/editorial-feature/%E3%80%90%E5%80%9F%E5%AE%9A%E5%94%94%E5%80%9F%EF%BC%9F%E3%80%91%E4%B8%80%E5%80%8B%E5%8F%A3%E8%A8%A3%E9%98%B2hacker%E9%A8%99%E5%B1%80/
|
網上又瘋傳WhatsApp帳戶遭騎劫，日前一名退休中學校長被hacker入侵WhatsApp帳戶，盜取手機電話簿資料，再向其朋友借錢。事件被揭發，於上周一(22日)已向警方備案。冒名向朋友借錢…由email到LINE到WhatsApp，手法舊過粵語殘片，但依然有傻豬中計。其實簡單一招已經可以揭穿大部份騙局，立即教下身邊嘅天真BB啦。
email又好，LINE又好乜都好，hacker通常用木馬程式入侵帳戶，騎劫、盜取通訊錄，然後漁翁撒網扮朋友借錢應急。而hacker嘅演技又越來越出色，講到好急，講到似層層。世上總有天真BB被「感動」上釣，其實，只要自設簡單嘅2 way authentication(雙重認證)就可以。
口訣：借定唔借？答得到先好借。
朋友問你借錢，第一件事，係要確定佢係咪真係你「朋友」。所謂2 way authentication，就係通過兩種認證機制之後，先得到授權嘅方法。好多網站login都用，我地都可以，最簡單嘅DIY 2 way authentication，就係兩個問題：
就係咁簡單，如果對方答得到，即係好大機會唔係hacker，即係真係應急啦！喂，幫幫手好喎。
Coincheck事件邊個孭鑊？
|
https://www.kongsolo.com/detail/1170117/
|
WeChat Pay HK 區區賺獎賞 即掃「狂賞碼」賞你高達 HK$20 電子現金券！
城尋找「狂賞碼」！當你喺店舖見到印有「區區賺獎賞」推廣物料，打開WeChat 掃描物料上嘅「狂賞碼」QR Code，即可拎到HK$10電子現金券，用完再拎第二張，輕輕鬆鬆就賺到HK$20！「狂賞碼」分佈全港九新界，無論去到邊區消費都可以賺到電子現金券！由今日開始，買野畀錢前記得要留意下店舖入面有無「狂賞碼」畀你掃啊！
區區賺獎賞活動詳情：
由即日起至 12 月 31 日，WeChat Pay HK用戶於指定商戶, 用WeChat掃描店舖內推廣物品上的小程式碼，即可獲得一張 HK$10 電子現金券，即拎即用，可於 WeChat Pay HK 指定商戶消費滿 HK$20 時使用。
♦ 使用完第一張電子現金券後，可再次掃描小程式碼領取第二張HK$10電子現金券。
♦ 每位用戶於推廣期內最多可領取兩張HK$10電子現金券。
|
https://www.juicyapp.com/%E3%80%90mcdonalds%EF%BC%8C%E4%BB%A5%E5%89%B5%E6%96%B0%E5%98%85%E6%96%B9%E6%B3%95%E5%8E%BB%E6%8B%9B%E5%8B%9F%E5%93%A1%E5%B7%A5%E3%80%91/
|
並透過社交媒體－Snapchat進行不一樣嘅招聘！
再發送視頻比McDonald’s。
當然啦，唔係拍完段片就算！
之後亦附有連結，等用戶去下載正式嘅申請表格！
令申請人驟眼睇就好似真實員工一名。
因此一直吸引大品牌嘅廣告合作。
電影Ted2、Hello Kitty等等。
可以針對年輕觀眾同用戶。
但今次嘅合作的確達到宣傳品牌嘅效果！
|
https://www.toofullforfood.com/2020/08/26/%E3%80%90%E6%B0%A3%E7%82%B8%E7%89%9B%E6%B2%B9%E6%9E%9C%E8%8A%9D%E5%A3%AB%E8%85%90%E7%9A%AE%E5%8D%B7-%E7%B0%A1%E6%98%93%E6%B8%9B%E9%86%A3%E6%96%99%E7%90%86%E8%BC%95%E9%AC%86%E7%98%A6%E8%BA%AB%E3%80%91/
|
1. 用七味粉醃豬肉，牛油果切件備用。
2. 將腐皮打開掃上豉油。
3. 按次序將豬肉片、牛油果同芝士碎鋪喺腐皮上然後捲起。
4. 腐皮卷接位向下放入氣炸鍋，然後噴油。
5. 用180度氣炸8分鐘，反轉噴油再以同樣溫度及時間炸多次，完成！
|
https://www.discuss.com.hk/viewthread.php?tid=29278491&extra=page%3D1&page=3&tr_h=20925036355fc561c3daa043_00519662
|
係街飲食都豁免喎！你check清楚先，唔記得早前啲人要係街食飯盒咩！
下午6時後禁止堂食！
需要強制帶口罩！
一樣會被檢控拘捕！
乘機戒咗吸煙！
但邊個通街屙！
但唔好害人喇！
領同埸及其他人感染！
可以報警…拉佢！
好心番屋企先食啦,係個街度除口罩真係好危險,之前有條友就係咁,食煙同人吹水幾分鐘咁就中咗招。
咪煙到自己家人囉！
全世界都高度戒備！
叫你check清楚就只識話人幼稚，老人家萌塞到呢！
唔係政府點樣叫人係交野公園食飯呀？
上嚟呢度噏有q用咩當場打死佢呀嘛。 咁先型合到而家嘅社會氣氛㗎。
因為煙係吸唔係食，飲食係豁免你試下買包煙放落口咬吞落肚一樣有豁免。
有阻隔板及分開坐！
又互相吹水亂噴！
|
https://www.cup.com.hk/2016/04/08/column-duff-3/
|
杜夫：多謝普捷天奴！
上個月底，國際友誼賽英格蘭作客反勝德國 3:2，艾歷迪亞就叫人多謝普捷天奴，因為英格蘭新一代嘅正選骨幹，好似哈利簡尼、阿里，都係由普捷天奴一手提攜嘅，勞苦工高。
咁我喺度都要多謝一下普捷天奴，呢句係代雲尼亞里講嘅！
睇返今季表現，熱刺可以兩和阿仙奴、兩勝曼城、兩和利物浦，係輸過俾曼聯一場，對名牌球隊成績算係咁，但偏偏對住李斯特城聯賽就只錄取一和一負嘅成績，來回即係輸左場 6 分波，聯賽冠軍定亞軍，最後可能就係爭呢幾分。你話嘞，唔係得普捷天奴幫手，屢破強敵，李斯特城爭冠之路可能又再起波折架喇！
除左咁，普捷天奴係就係青訓一流，幫熱刺、修咸頓都搵左好多明日之星出黎，今季又幫熱刺打入前四，成績已經好好，呢樣無得同佢拗嘅！年輕球員多數體力好、有活力、初生之犢不畏虎，對住咩對手都唔驚，係今季熱刺嘅特點，之不過，年輕球員衰在唔識留放，同埋心理質素始終唔夠老波骨好。點解咁講？睇返上場，作客利物浦場波，唔知係咪因為覺得爭冠在望而心雄，求勝心切反而影響穩定，大部分球員都發揮唔到應有水準，兩個正選中堅踢到荒失失，犯左幾次致命失誤，中前場孫興民、阿里同艾歷臣表現都係水準之下，對住人地後防威脅唔大，得返丹比利同哈利簡尼叫做維持水準。如果唔係利物浦前線唔爭氣，熱刺應該連一分都無！
普捷天奴之前已經好醒，見隊波同李斯特城相距唔遠，已經毅然半力踢歐霸，等於放棄賽事，等球隊可以專心聯賽。可惜嘅係，隊波以後生仔為主，老將就話要回氣，但後生仔踢唔踢歐霸都爭唔遠，一周雙賽都唔算大問題，而且咁講法，隊波無個老大哥壓住場，關鍵時候沉唔沉得住氣，都真係好難講。上場對利物浦荒失失，黎緊星期日尾場對曼聯，對住今季對強隊有一手嘅曼聯，都有失分嘅危機。如果熱刺再自己失分，雲尼亞里仲唔係要講聲多謝？
雖然熱刺今場奪冠就難啲，不過計我話，普捷天奴如果下季搵到耶耶托尼、阿迪達呢類經驗豐富嘅老將返黎，帶住班生牯仔成長，學張家輝話齋，你而家無嘅，但係將來會有！
|
https://www.pcmarket.com.hk/%E3%80%90%E5%8B%95%E6%BC%AB%E7%AF%80%E6%83%85%E5%A0%B1%E3%80%91%E9%A6%96%E6%97%A5%E9%96%8B%E9%91%BC%E6%8E%92%E9%9A%8A%E6%8E%92%E5%88%B0%E4%BD%A0%E6%9C%AA%EF%BC%9F/
|
首日開鑼排隊排到你未？
今年動漫節重點項目超級多，周圍都好有睇頭。準備要買走心頭好嘅大家，就要花時間去排下隊啦，出面排完，入面再排。動漫節首日開鑼，朝早人頭湧湧，到下晝唔少攤位都繼續要排隊進入。大家想係短時間睇哂所有重點推介，就要事先好好計劃下路線啦。
有得睇哂Star Wars 同Marvel 展覽嘅Hot Toys，咁大型嘅展覽，唔單只係粉絲，當然仲吸引唔少入場人士排隊啦，所以排隊人龍真係好長下，唔知大家搵唔搵到個龍尾呢？
日前講過嘅LEGO亮點超多，香港LEGO粉絲一定唔會放過呢次機會。
首賣嘅七款漫畫同輕小說，包括新妹魔王的契約者、艦隊 Collection、約會大作戰等等。加上不同系列嘅精品，長長人龍點會唔出現呢？
場內其他攤位人意長度都有啲分量架！星期五行起上嚟都有啲鬆動，睇嚟星期六、日，一定會迫爆會場，非常熱鬧！
下一篇文章AGFA Photo唔賣相機賣電腦攪邊科？
|
https://www.likejapan.com/news/%E5%8F%AF%E4%BB%A5%E9%A3%9F%E5%98%85%E7%B4%AB%E8%8F%9C%E5%8D%A1%E7%89%87-%E6%90%9E%E5%88%B0%E5%A5%BD%E6%83%B3%E6%95%B4%E8%BF%94%E5%BC%B5%E3%96%AD/
|
可以食嘅「紫菜卡片」！？ 搞到好想整返張㖭……
最近日本Twitter瘋傳各界人士將紫菜遞嚟遞去嘅相，以為係日本最近最夯嘅拍攝題材，睇真啲先發現塊紫菜原來有古怪！
紫菜上面隱隱約約見到有啲字，原來一切都係九州佐賀市嘅宣傳手法！由於佐賀市盛產紫菜，為咗提高當地紫菜嘅知名度，佢地就諗咗呢個咁搞鬼嘅idea出嚟，將紫菜cut成一般卡片嘅大細，然後邀請當地出身嘅名人同藝人去參加呢個紫菜名片企劃，用呢張卡片。大家見到啲紫菜卡片做到咁真，仲要唔係人有我有，仲唔快快手up上twitter大曬特曬咩！
呢張紫菜卡片有條rule，就係交換完之後要即場食咗佢！因為塊紫菜卡片其實係有透明膠袋裝住，所以完成咗交換儀式之後塊紫菜仍然可以keep到好脆身同好衛生，大家食完仲大讚佐賀紫菜好好味！
先週土曜に久しぶりにピンキースカイさんが当店でライブをされたのですがその時になぎりんから名刺のりなるものを頂きました！
というわけで、青木より美味しいのり・・名刺？をいただきました。
いろんな方にお届けしたいです！！
係咪有啲想幫自己整返盒呢？不過唔好意思，佐賀市話紫菜卡片只係會用作宣傳，所以冇打算當成產品推出市場，大家今次真係有得睇冇得食……
|
https://www.ohmykids.org/2016/06/10%E4%BB%B6%E5%8E%BBifc%E7%8E%A9%E7%B9%A9%E7%B6%B2%E8%A6%81%E7%9F%A5%E5%98%85%E4%BA%8B/
|
放置財物櫃無鎖同唔大（勉強放得落個唔係好大嘅背囊），貴重嘢盡量唔好帶入場。
自拍神棍同大機（DSLR）都唔用得。
記住著襪，否則即場買要$30一對。
冇高度限制，任何年齡都玩得，11歲以下要成人陪同。
隨身唔好又電話又銀包又鎖匙，因為超易跌晒落街。
太細嘅細路（4歲以下）係有機會唔敢爬上去或爬唔倒上去, 但地下D圈圈好啱細B玩。
每節只供25人參加，一定唔會迫住玩唔倒。
如有人book咗無出現，即場會有後補位。
每節20分鐘，聽落唔夠喉，試過就知咩叫攰同一身汗。
絕對係大人細路都啱玩，好多大人話估唔到咁刺激。
1. 此電話專線為唯一的預約專線，必須通過此專線預約登記及以大會發出的確認電郵為準，方為有效登記 (確認電郵將於登記日當天晚上10時前發出)。
2. 任何入場人士（包括家長或監護人）均必須預約登記。
|
https://hk.discount.wave-base.com/sale/G7mdD/card-hero-%E6%83%B3%E7%8E%87%E5%85%88%E4%BA%AB%E6%9C%89card-hero%E7%8D%A8%E5%AE%B6%E5%84%AA%E6%83%A0
|
感謝各位小精靈訓練員嘅參與！今日寶可夢中文版官方比賽第6回標準賽制已經順利舉行完畢！
今個星期嘅訓練員狀態越戰越勇，而且今次都有小小訓練員越級挑戰！
本次比賽都難分高下，上演左唔少場精彩嘅比賽！
今次成功爭奪PROMO比卡超ＶＭＡＸ嘅訓練員係「Brian」！恭喜哂！
佢所使用嘅牌組係「V仔」，大家可以跟大師學下野啦！
各位小精靈訓練員，我地下次比賽再會！
|
http://www.kinseymama.com/2016/11/mybb-hallmark-babies.html
|
Hallmark Babies依個品牌相信大家都唔會陌生，相信好多小朋友都有著過。當然小小豬都唔倒外，佢由出世開始就已經係用家嚟啦！
其實由於細細個嘅小小豬有濕疹都幾嚴重，所以無論飲食同衣著都一定要好小心。
不過我成日都以為Hallmark Babies專出嬰兒服飾，但原來佢地都有大個小小嘅幼童服裝，仲可以著到12歲添！
因為本身小小豬著緊嗰件都已經唔啱身，正當我計劃緊買邊個牌子時，就收到依件靚靚羽絨，仲要係小小豬至鐘意嘅紅色，你話係唔係好興奮呢(師奶仔又嚟啦)！
今次依個試用絕對係我吸時雨，因為依幾日突然間凍左好多，我又未有精神去換季，所以依排小小豬都成日著住依套衫，絕對係救左我...哈哈哈！
|
https://www.likejapan.com/news/%E8%85%90%E5%A5%B3%E5%90%8C%E5%81%B6%E5%83%8F%E5%AE%85%E4%BA%8C%E9%81%B8%E4%B8%80%E6%97%A5%E7%94%B7%E5%A4%A7%E5%AD%B8%E7%94%9F%E6%9C%83%E6%8F%80%E5%90%8C%E9%82%8A%E5%80%8B%E6%8B%8D%E6%8B%96/
|
腐女同偶像宅二選一、日男大學生會揀同邊個拍拖？
日本嘅問卷調查成日都有啲得意topic。其中今日揀同大家分享嘅係呢個問日本男大學生會揀同腐女定Johnny’s偶像宅拍拖嘅調查啦。其實個問卷一啲都唔權威，只係問咗52個人嘅意見。不過都睇下呢52個人點揀同有咩comment啦！
問題：如果可以揀同認真鍾意BL嘅腐女子或者認真鍾意Johnny’s偶像嘅偶像宅拍拖，你會揀邊個？
揀腐女嘅人嘅意見：
揀偶像宅嘅人嘅意見：
結果顯示日本男仔都係比較著重有冇共同話題或者喜好呢一點。只要可以啱傾、啱口形，即使係同腐女定偶像宅拍拖都唔係問題 。
有時啲男仔可能對另一半中意BL或者追星好抗拒，因此令到一啲女仔唔敢喺男仔面前表露自己嘅真正一面。但其實如果一個人真係想同你發展成情侶，就應該有接受埋你嘅喜好嘅氣量嘅。如果因為你嘅喜好就否定你同唔同你一齊，其實就算發展到都唔會長遠啦～喺度衷心希望想拍拖嘅宅男宅女們2017年都會成功出pool～最好搵到意氣相投嘅另一半添呀！
|
https://afterschool.com.hk/blog/22-%E6%8B%96%E5%BB%B6%E7%97%87%E5%98%85%E5%9B%9B%E7%A8%AE%E6%82%A3%E8%80%85/
|
明明已經計劃好今日要做咩，但啲野成日都要拖到最後一刻先有動力做？明明已經決定好曬今日要溫幾多課，但開本書十分鐘就好眼訓，跟著就同自己講：「我都係聽日先開始啦」。最後拖下拖下就搞到考試前幾日先開始溫。
相信你都一定試過拖延(procrastinate)，但你又知唔知原來拖延症都可以分為四種？！
有啲人可能會鐘意個種在最後重要關頭，先將所有嘢一口氣完成嘅感受。但咁做一定會畀自己帶嚟好多不必要嘅壓力， 而且實際嘅效果都唔可靠！對於呢種人，我強烈建議你可以另外再set一個deadline畀自己（例如係比真正嘅deadline早一星期），咁就可以改善到自己嘅拖延問題啦！
呢種人習慣係心面FF事情完成之後會面對嘅批評同失敗，因為恐懼，所以自然唔想完成事情。但係其實幾乎所有人都會對自己應該要完成嘅事情有期望，但唔一定人人都會因此而拖延逃避。所以呢種對結果懷有恐懼嘅拖延症，通常都發生係對自身能力缺乏信心嘅人身上。對於呢種類型嘅拖延，我哋知道自己係驚做得唔夠好，咁就更加應該諗辦法令結果變得更好而唔係逃避！
有啲人本來就對自己嘅決定好容易動搖，每一個選擇好似啱咁，又好像都唔啱！因為無辦法決定應該點樣做事，所以就愈拖愈耐，消耗自己嘅精神！尤其當你因為無法評斷做呢啲事情到底有無價值果陣，拖延自然就發生。
下次當你想拖延嘅時候不妨停一停，問下自己到底想要達成咩目標，問下自己如果揀咗唔同嘅選擇會有咩唔同嘅結果？了解完唔同選擇嘅好與壞之後，就照著原本嘅安排去做啦！跟著就要不斷實踐，改善自己拖延嘅問題！
呢類人拖延事情，係因為他們總係將精神喺更好玩或更感興趣嘅事上面。佢哋除咗容易分心，時間觀念一般都比較差。係做自己喜歡嘅事情果陣，就留意唔到時間嘅變化。但對於佢哋唔想做嘅事情，就幾乎唔會放喺心上面。導致事情總係要拖到最後一刻。
呢啲時候你就要嘗試下愛上你要做嘅事喇～當你每日都要做嘅野變左你鐘意嘅野，咁你自自然然就會想做，唔會再拖延架啦！
其實最最最重要都係係在於自己嘅心態！當你諗通左成件事或者件事係你熱愛做嘅時候，你就自自然然唔會拖！了解咗自己係邊種人之後，要點樣改善呢個問題？敬請期待我地嘅下一篇分享啦！
|
https://www.bigbigchannel.com.hk/tc/art_614/newsfeed
|
繼上次女神妝速挑戰賽之後，Karl、Alex同Danny 都不甘示弱，話要挑戰做真。男神，佢哋竟然要挑戰做梁朝偉、張國榮同占士甸？？你又覺得邊個化得最似呢？ 想知多啲更多美容同潮流資訊，記得睇返第73集嘅《今期流行》啦！
狼人宮廷版 第2集 足本精彩放送！
美女刺客穿晒煲 扮好人扮到底！ 機警太醫睇穿局勢 究竟可唔可以帶領好人勝利？
農曆七月寒風陣陣？蔡一傑親身經歷嚇到大家心慌慌 C君大爆陸永經歷嚇人 仲現場畀鬼砸？
蔡一傑曾經剝光豬投入陽光與海灘？江嘉敏拒絕博懵畀人炒？
BB Cushion方便易用，但其實唔同質地有唔同上妝方法。化妝師Herman今次唔止為Kelly示範透薄summer水潤妝，更將Linna化身成性感又cool爆嘅韓國女團。快啲睇下韓版Linna有幾型！
天氣回暖，個嘴唇仲係咁乾？敷個lips mask潤一潤佢好喎！邊隻好用？用膏狀定膜狀好？梗係要留意今集大龍鳳測試啦，仲有仲有，想知更多節目內容，記得上MyTVsuper重溫呀！
|
https://gongjyuhok.hk/cwdcantoncompo/content/4-2
|
「小妹妹，你一個人喺度做乜呀？」一個七、八歲嘅細路女䁋埋眼企喺路邊，唔通同屋企人失散咗？
「姨姨，一齊嚟涼冷氣吖！每次凍肉舖打開道門，就會有陣好凍嘅白煙飄出嚟，我夏天最鍾意行呢度，媽咪話係過冷河喎！」細路女陰陰嘴咁笑咗一下。但呢度冇凍肉舖，亦見唔到咩白煙。
龜？莫非佢要去對面個荷李活道公園？我靜靜地跟喺佢後面，驚佢亂過馬路；但佢居然左轉屈咗入新街，左望右望好似搵緊嘢咁。「姨姨，你有冇見嗰檔賣缽仔糕嘅車仔檔？佢平時喺呢個路口開檔㗎！」而家街邊仲有缽仔糕賣？我自己都好多年冇食過喇，細個最鍾意食啡色黃糖味，冇白色隻味咁腬，用竹籤叉住食特別有風味。
「唉，仲諗住醫吓口痕㖭！」妹妹人細鬼大，學足大人講嘢嘅口吻。講完佢又大搖大擺咁行落呢條暗斜嘅新街。我唔放心佢一個細路周圍走，又跟咗上去。「點解你唔上番行人路，要行馬路中間呢？」「吓？乜有分嘅咩？不過呢條路都冇乜車嘅，有車咪行埋一邊囉！個個都係咁行㗎啦！」確實上環好多小路都係咁，有啲住新界嘅同事初初都睇唔慣我成日行落馬路。
「你行呢度，唔怕見到棺材咩？」經過見到殯儀店裡面擺咗一副副棺材，唔嚇親就假。細路女招積咁話：「成日都見㗎啦！出面街有時仲有黑箱車添！姨姨你驚就行左邊啦！」驚？我驚你驚咋！估唔到個細路咁大膽，睇嚟佢真係地頭蟲。
一個轉彎落去，已經到咗皇后大道西，左轉又上雀仔橋。「定係佐治五世公園有龜睇呀？診所隔籬有條捷徑，一嘟過去就係東邊街，近好多㗎！」「你話國家醫院？今日唔行嗰度喇！行大馬路有嘢睇！」細路女又一支箭咁標咗落橋底巴士站個彎位度，嗰度有幾間元寶蠟燭店，呢期近中秋，仲掛住好多花哩花碌嘅燈籠添。
細路女冇理到我嘅疑惑（同少少驚嚇），繼續沿大馬路向西行。經過森美餐廳，門口個牛牛霓虹招牌早幾年已經拆咗，細路女就好興奮咁話最鍾意上閣樓鋸扒。過咗東邊街，細路女冇轉上長命斜，又繼續向西行，仲邊行邊一輪嘴咁講，自己識得喺正街幫手買餸、買半肥瘦叉燒加料，好似好醒咁⋯⋯直至見到黃底紅字、非常搶眼嘅「趙醒楠」跌打館招牌，細路女忽然大大聲咁嗌咗句：「趙醒楠有落！」即刻好似發現新目標咁，衝咗落去西邊街，直奔對面嘅七號差館。
|
https://packngo.hk/%E5%9C%8B%E6%B3%B0%E6%B8%AF%E9%BE%8D%E7%AC%AC208%E6%9C%9Ffanfares%E8%B7%91%E9%A6%AC%E4%BB%94%EF%BC%81%E6%9D%9C%E6%8B%9C%E7%B1%B3%E8%98%AD%E9%87%91%E9%82%8A%E6%8A%B5%E6%90%B6%EF%BC%81/
|
國泰港龍第208期Fanfares跑馬仔！杜拜米蘭金邊抵搶！
平到冇驚喜！港航Flash Sale激減清貨！
臨別秋波減價！連稅唔駛五千！北歐航空來回斯德歌爾摩$4068起！
扣走寄艙行李先減！濟洲航空單程直航濟洲$400起！
下一則 必搶！亞航超級特賣！沙巴/吉隆坡單程未稅$88起！
上一則 跌破四千心理關口！特價完再9折！卡塔爾航空歐洲來回連稅$3650起！
|
https://www.leelik.hk/blog/posts/%E3%80%90%E5%A4%96%E9%80%81%E8%BB%8A%E6%89%8B%E5%BF%85%E5%82%995%E6%AC%BE%E9%9B%BB%E5%96%AE%E8%BB%8A%E7%94%A8%E5%93%81%E3%80%91
|
一個專業外送車手，小編認為必備5樣嘢，咁就更加得心應手，做到「單單接、單單送」！
1. 頭盔：最重要揀一頂適合香港路面使用又具備安全標準嘅頭盔，如簡單輕便可以選擇開面帽，高保護性可以揀全面盔，兩者兼備就可以揀揭面盔，最重要揀頂輕身舒適同埋適合自己。
2. 藍芽及行車紀錄器：MaxTo M3一體式設備，可以聽導航、接電話，靠藍芽都可清楚帶到你去外送嘅地方，同時又有拍攝功能，長達7小時錄影，當然勤力外賣員可能要用充電器充充電。
3. 手套：雖然疫情稍為緩和，但手套都係同樣重要，因可減低直接與客人接觸機會，而且萬一發生意外，亦可以對雙手提供一定保護。
4. 雨衣：揸車時大家都唔想濕身，BENKIA RC27雨衣會係一個唔錯嘅選擇，高達10000mm等級防水性，暴雨情況下亦不會進水！
5. 外送纖維箱：纖維箱比起保溫袋更穩固，更耐用，而且不用擔心被偷走等問題。
**如果您係Foodpanda外送員，在利力購買以上商品，都會有相應折扣優惠，最重要小心駕駛，每晚安全返屋企先叫做完成任務。
利力亦提供客制化纖維箱，同時歡迎批發訂購。
|
https://style.vjmedia.com.hk/articles/2015/05/17/6168/%E7%94%B7%E4%BA%BA%E5%94%94%E5%8F%AF%E4%BB%A5%E5%94%94%E8%AD%98%E5%98%85%E3%80%8C%E6%B8%85%E8%A3%9C%E6%B6%BC%E3%80%8D
|
個人發覺好多年輕嘅或者不諳中醫藥膳嘅朋友仔，似乎對「清補涼」存在住嚴重嘅誤解，將佢當咗做「廿四味」之類嘅寒削猛烈嘅湯藥。唔止一次，當我聽講朋友有挨夜、口氣大，虛火燥熱等等既問題而建議佢地飲清補涼時，對方都係「哇！」一聲出黎，連帶住一句「唔使噤勁嘅」……我–> =口= ……
只能夠講誤解太深，結果好多人白白錯過咗一道簡單易整，又可以滋潤自己嘅家常湯水。因為講難度級數，以及力度，佢同皮蛋瘦粥差唔多咖咋，而且更加有益，係一款可以解決我地好多問題嘅萬用湯水嚟架，簡直係居家旅行，殺人放火必備良藥之選。
因為作為香港人，特別係香港男人，總有以下問題咖：一係挨夜，由男仔到男人，為咗打機好、溫書好、返工OT好、夜蒲好、陪女好，總之越夜越精彩。夜訓最直接既問題就係傷肝腎，谷虛火，短期嘅影響係有口氣生暗瘡，中期影響係無精神注意力唔集中，長遠影響係會降底性能力，甚或不舉。二係工作生活之中又煙又酒，然後飲食又唔定時，又中意食生冷嘢，而家又潮流興飲咖啡，得閒無事都要去Starbucks飲返杯扮下嘢。偏偏咖啡濕熱，飲得多會進一步刺激虛火，問題就再衰多幾錢重。總之唉夜損害肝腎陰精，不當飲食生虛火，兩者夾埋就叫陰虛火旺。年輕男子最明顯嘅表現就係一諗到女人就扯曬旗，但同條女一埋到位就軟曬扯唔起，就算扯得起都會早泄。後生十來二十歲時恃住自己個底好嘅仲無乜問題，但過咗二十五歲之後，呢啲問題就會逐步浮現，好多唔注意嘅人，因為咁壞咗個底，結果到咗三十歲已經舉唔起，就係咁嚟。
一如你部車每半年一次要入厰做service，換「偈」油，「偈」油嘅作用就係潤滑副機器，延長副「偈」嘅壽命，兼且令佢跑得更有力。而清補涼呢類溫潤滋補嘅湯水對身體嘅作用，就係好比你副「偈」嘅「偈」油，所以要定期飲用保養。
或者先喺字面上解下先，「清補涼」三字，清表示清熱袪濕，補表示補底養陰，涼呢，即係對應於前者嘅補嘅，意指補而不燥，即係湯料入邊雖然有補嘅材料，但亦有陰涼嘅元素作為平衡，所以絶對唔係一啲大寒大補嘅危險湯藥，而係四平八稳，老少皆宜男女合用嘅住家湯水。
材料組合有好多種，但一般都有百合、薏米、蓮子、圓肉、玉竹、茨實、淮山等等材料，然後可以因應個人需要有所增減，例如食得煙多想潤肺嘅，可以加埋南北杏。氣血弱想補血嘅可以加埋杞子、蜜棗等等。自己唔識嘅可以去藥材鋪執，佢地會知既啦，再唔係去雜貨鋪都有現成嘅湯包買。
我今日就買現成嘅湯包，當中百合養陰安神，薏米清熱健脾，蓮子補脾、益腎、安神，圓肉溫潤補血，沙參玉竹清熱養陰除口氣，茨實同淮山就補中益氣健脾肺。配一斤剩瘦肉，半煲水，大火滾開，之後轉細火，煲兩個鐘飲得，最好連湯連渣食埋佢。有我上述所講果啲陰虛火旺情況嘅，最好keep住三五日到一個星期飲一次，連飲一頭半個月，同時清淡飲食兼早休息，咁就基本可以將你體肉嘅虛火雜質去到七七八八咖啦，然後仲係無乜力嘅，就再整返劑我先前教嘅核桃、粟子、黑棗、茯神煲雞，補腦補腎補氣血。正所謂好腰好腎好男人，咁就包你鞭鞭有力。
補充：讀中醫嘅朋友Sanji Choi 指出，清補涼適宜夏天飲用，可以防中暑，特別係濕氣重既人。 但清補涼對寒底嘅肥胖人士不太合適，尤其胃寒嘅人，請注意。
補充二：關於廿四味。好多唔識藥膳嘅年輕朋友常犯嘅另一個錯係，亂飲廿四味－涼茶鋪入面既廿四味。唔好制，毒藥嚟架。呢個係好耐之前一位業界嘅前輩話我知嘅，成本問題，坊間涼茶鋪嘅廿四味肯定唔會執齊料，而往往只會簡化成最寒削嘅幾樣材料，變成重磅炸彈，間中一次半次，後生仔女年輕力壯無乜問題，但係成日飲真係會飲壞人架。
而且，火有虛火實火之分，分唔清虛實，亂噤飲嘅，只會越飲越衰。所以識飲嘅，只會飲最簡單嘅，例如：夏枯草、蛇舌草、五花茶、雞骨草，呢幾款，因為材料爛死噤平，唔會飲到假嘢。而且要對症下藥。
我會噤分：食得煎炸野多熱氣，即係實火，飲夏枯草。
通宵挨夜肝火盛，雞骨草。濕熱搞到肚痛肚瀉，五花茶。 而且只係救急用，一碗起，兩碗止，絶對唔會長期飲用。
吃不到的葡萄，原來咁鬼甜！
|
https://www.testingmama.com/disinfecting-wipes/
|
又到新年大掃除嘅時候啦，點先可以將屋企D窿窿罅罅、陳年污漬都打掃得乾乾淨淨呢？我就去超市掃咗好多清潔用品返嚟，再上網搵咗堆清潔方法，一於睇下邊D清潔方法真係work啦！今日就同大家測試下呢款家居消毒濕紙巾～奶奶一見到即刻話：「呢D咁嘅濕紙巾用嚟清潔屋企得唔得㗎？」我心諗：試下咪知囉！
做人阿媽咁鬼忙，屋企收收埋埋咁多野真係冇可能全部抹晒囉，等我摷D封晒塵嘅野出嚟抹下先！
哇你睇下，成個黑手印呀！平時成日用布抹嘅傢俬通常望落都好乾淨，但其實超Dirty呀 （屋企真係好大塵）！用濕紙巾都真係抹走晒D塵喎，有時用布抹淨係推開D塵但係抹唔走，唔通呢個就係網紋嘅好處？
大掃除最煩就係個爐頭…D油漬呀… （奶奶：鬼叫你平時懶抹咩）不過用呢張濕紙巾抹唔抹得走㗎？
小朋友成日都會整跌食物，唔即時抹又怕留漬兼惹曱甴，不過佢地一路食一路跌我仲要不斷去搓布抹真係諗起都煩 ！用濕紙巾抹食物又得唔得呢？
又抹得幾乾淨喎，最緊要係抹完唔會痴立立呀嘛！
去食物漬：
唔使講都知，用濕紙巾抹野就緊係方便啦，不過除咗頭先試嘅屋企鋪塵野、爐頭同食物，呢隻濕紙巾仲可以用嚟抹D乜呀 ？
方便程度：
好係好，但幾錢先？
6個清潔小貼士，幫你輕鬆做好家居清潔！ Bosomi、屈臣氏、Toysrus、萬寧－平價BB濕紙巾全方位大測試 家居頭號致敏源，擊走塵蟎三步曲！ 滴露、Tempo、健力氏、屈臣氏、萬寧、詩樂氏－消毒產品大比拼 點解BB咁鐘意食美國Nicu Soothie香草奶嘴 ？
|
https://www.likejapan.com/blogs/%E4%B8%8D%E6%95%97%E6%97%A5%E8%A8%98%E9%87%91%E7%88%86%E5%B7%A5%E4%BD%9C%E5%B1%95%E5%A0%B1%E5%91%8A/
|
話說，之前喺千葉PARCO就舉行金爆工作展，有巴打絲打去唔到，叫我幫手影多d相返嚟！
咁我就一放假，即刻衝去千葉！！！
好好彩，最後一日，俾我去到！重新！呢個展覽已經完咗！係完咗！明年請早！！！
如果唔係因為金爆，我應該唔會專登去千葉！！！
唔洗錢入場！十萬個感動！對於窮撚飯嚟講，真係超感謝金爆！
雖然見唔到真人，但係可以近距離睇佢地嘅嘢，已經係好幸福！！！
同場，本身有Bass手歌廣場淳設計嘅飾物賣㗎！
但係店員話第一日發賣時，已經極速完賣喇！我聽到個一刻，真係喊出嚟！
唉…唔洗食酸辣粉都已經夠傷心喇…都係入會場睇嘢吧啦！
一個轉身射個三分波，就俾我見到鬼龍院翔嘅人形紙牌。
之後入面超多展示品呀！唔知大家記唔記得呢？
以下呢個真係好經典！咁都俾金爆整到出嚟！真係寫個「服」字俾佢地！
但真係好勁！平衝力超好！可以企得起身唔跌！！！
以下嘅展示品，實物超巨大，要企係樓梯級先影到！
個size係佢一隻牙大過我塊面，咁你諗吓有幾大！！！
其實好佩服佢地咁有創意，整出千奇百趣嘅衫出嚟，仲要真係著到個吓先勁！！！
好明顯鬼龍院係強力瘦面啦！佢明明就係Pizza面嚟嘅！！！
特別送上我同鬼龍院嘅「合照」！
鬼龍院你想點呀？
咁好人，錫你一啖啦！
其實，我覺得做追星族、做Bandgirl係好幸福嘅事。唔知有無人認同呢？
話說～個PV係前ViViD鼓手Ko-ki打理嘅牛郎店REALIVE到拍攝㗎！
我遲d都會介紹REALIVE！仲會有我同Ko-ki同音host嘅訪問㗎！
PS～呢個展覽已經完咗！係完咗！明年請早！！！
|
https://www.mysishop.com/116373.html
|
買滿HK$1000即免運費直寄香港/澳門。
呢款人氣Jet East West相機包好受歡迎，設計正正方方，斯文大方，款式耐用又長青非常岩輕便出街用。
黑色Michael Kors既最經典款, 百搭實用, 尺寸剛剛好, 揹上身又唔重。呢款手袋係全拉鏈設計, 去旅行都好岩, 唔洗驚會比人偷到野。而袋身旁邊有條帶，拉一拉搖身一變就有水桶包既感覺~ 香港賣要HK$4,000左右，而家34折入手！
溫馨提示✅買滿約HK$1000即免運費直寄香港/澳門！
埋單輸入Promo Code優惠碼 :，即有 6 折優惠！
Like完記得set埋「Favotites / Notificfation」先收到最新優惠架！
← 激平折上折！Polo Ralph Lauren減至3折+額外85折！最平HK$140入手！
Mytheresa驚喜折扣登場！必買名牌手袋低至香港62折！
SSENSE減價踏入尾聲！盤點六大必搶名牌手袋 低至香港價錢62折！
黑五優惠快閃一日！意大利Pinko燕子包罕見65折，最平HK$1205 + 免運費！
|
https://flyagain.la/86807/
|
一連6日的Staycation抵得祭，終於揭開序幕啦！即睇頭3間優惠酒店係咩啦！
原價HK$4,246，而家HK$999起就住到（一至四入住），平均一個人只係HK$499.5！如果五至日入住都只係HK$1,133起，平均每人都係HK$566.5，超抵！已包雙人早餐及歡迎飲品2杯，泳池同24小時健身室都任用唔嬲！一至四入住仲可以延遲退房去到下午6點！真係平到笑出聲！
香港銅鑼灣皇冠假日酒店 – 買一送一！每晚低至HK$770起！
只係HK$1,540，就可以連續2晚入住／同一日訂兩間房！平均每晚只係HK$770，4個人計平均HK$385！仲包埋high tea，HK$200迷你吧消費額、[email protected]午／晚市85折優惠，延遲退房至5點！呢個優惠真係平到痴線，名額只有5個！入住日期至10月31日。
搶唔到買一送一都唔緊要，仲有8折住宿優惠，都只係HK$1,199／晚，人均HK$599.5，就已經包high tea+早餐，[email protected]午／晚市一樣有85折優惠，都可以延遲到5點退房！入住日期至12月30日。
想再玩豪啲嘅話，都一樣照顧到你！HK$1,699，人均HK$849.5，就升級至豪華客房，包御寶軒2人晚餐[email protected]雙人早餐，性價比超高！！！入住日期為10月4日至10月31日。
港島海逸君綽酒店 – 每晚HK$1,639起，送HK$1,300餐飲禮遇！
俾HK$1,639（人均HK$819.5），就住到一晚豪華海景客房，仲包你早餐+下午茶小點+黃昏雞尾酒+享用貴賓樓層+延遲退房至3點+英格蜜兒「Aqua 水鑽導入亮肌療程」 護膚禮劵！知唔知原價係幾多？要HK$5,132㗎！！！！真係跳樓大減價！入住期為10月4日至11月30日。
|
https://pleasurepoint.store/blogs/events/rainbow-market-%E5%BD%A9%E8%99%B9%E5%B8%82%E9%9B%86%E5%9B%9E%E9%A1%A7
|
由 Hong Kong Pride Parade 舉辦嘅 🌈 彩虹市集 🌈於 2021年 11 月 13 日圓滿結束喇 👏🏻！
今年同志遊行首次以市集形式同大家見面 🎏，非常有創意有意思 🥳。每個攤檔都展示唔同嘅性/性別多元相關產品 🎁，成個場館都色彩繽紛，非常開心 🤩！
當日氣氛非常高漲，場面墟冚，十足個嘉年華咁 🎪！好驚喜有咁多朋友仔嚟撐場 🙈，聽聞高峰時要排成 4️⃣ 粒鐘嘅隊先入到嚟 😱，我哋都忙到停唔到手忙腳亂 🤹🏻♂️！
市集嘅主題係「相約別離 同見未來」💞。對我哋嚟講，意味著無論大家身處何地 🌏，都一齊為著美好嘅將來團結一致，拼搏奮鬥 💪🏻🔥，感覺距離不再 💫。
呢次係我哋第一次擺市集 😝，而一向挺身支持性/性別多元嘅我哋就更加要大大力咁撐 🙌🏻！當日仲見到好多熟悉嘅面孔 👀，見到大家都（隔著口罩）攬攬錫錫，好有愛 💋。
雖然今次市集淨係得一日，但係都係大成功 👍🏻！萬分感謝 Hong Kong Pride Parade 同 大同Gay Harmony 嘅邀請，亦都辛苦晒各位籌委成員 🙏🏻！
明年同志遊行見！
|
http://1437rita.blogspot.com/2018/02/blog-post.html
|
有2個小朋友嘅媽媽真係長時間掛住個"忙"字喺身，BB每3個鐘喊住要飲奶、掃風、換片，哥哥喺屋企又不停要我陪玩陪食陪瞓，有時忙到變左個瘋婦咁...哈哈!! 雖然屋企有工人姐姐幫手，但我見佢都係無停過手，清潔、煮飯洗衫九萬幾樣野要整，所以為左慳時間，第二胎我對照顧BB要求都低左，例如小周董BB時啲衫全部手洗，而家細佬全部機洗，哥哥啲奶樽以前我用最傳統方法滾水烚奶樽消毒，細佬今次我就決定用蒸氣奶樽消毒機，無他嘅...都係貪佢方便慳時間。
有2胎的媽媽實在無時間再左擇右擇，之前用開AVENT奶泵用得幾好，覺得呢個牌子啲產品都幾夾BB，見到佢有出呢款三合一電子蒸氣消毒煲，價錢又合理，同埋超容易用，幾分鐘就可以完成晒成個消毒程序，我諗左一陣所以就揀左佢啦。
呢款消毒煲長方形設計夠細小，放係廚房都較慳位同容易擺放。
蒸氣由底部向上升，關好個蓋上下層都可以達致消毒效果。
2層可以放到好多個奶樽，容量夠晒大。
佢好就好在組件式設計可隨意調校，多野消毒時用2層，有時只係消毒幾個奶樽就用1層就足夠啦。
我基本上每隔3-4個鐘就泵一次奶，所以奶泵有時仲消毒得密過D奶樽，所以一層就剛剛好啦。
使用方便勁簡單，只要將一小杯水倒落消毒煲最底層，再將1層或2層容器放上，㩒一個制就正式開始蒸氣消毒。
消毒煲採用自然蒸氣消毒，可殺滅 99.9% 有害細菌，消毒循環只需 6 分鐘。用左佢之後覺得比起用滾水消毒奶樽，真係慳返好多時間，奶樽清潔乾淨可以安心比BB用，細佬食完奶就舒舒服服訓覺啦。
|
Subsets and Splits
No community queries yet
The top public SQL queries from the community will appear here once available.